
শ্রীযুক্ত সত্যেন্দ্রনাথ বস্তু গ্রীতিভাজনেষু 


এই বইথানি তোমার নামের সঙ্গে যুক্ত করছি। বলা বাহুল্য এর 
মধ্যে এমন বিজ্ঞানসম্পদ নেই যা বিনা, সংকোচে তোমার. হাতে দেবার 
'যোগ্য। তা ছাড়া, অনধিকার প্রবেশে ভুলের আশঙ্কা-করে লজ্জা বোধ 
করছি, হয়তো তোমার সম্মান রক্ষা করাই হোলো ন| ৷ কয়েকটি প্রামাণ্য 
গ্রন্থ, সামনে রেখে সাধ্যমতো নিড়ানি চালিয়েছি। কিছু ওপড়ানো 
হোলো। যাই হোক আমার ছুঃসাহসের দৃষ্টান্তে যদি কোনো! মনীষী, 
যিনি একাধারে সাহিত্যরদিক ও বিজ্ঞানী, এই অত্যাবশ্যক কর্তব্যকর্মে 
নামেন তাহলে আমার এই চেষ্টা চরিতার্থ হবে। 
_ শিক্ষা যারা আরম্ভ করেছে, গোড়া থেকেই বিজ্ঞানের ভাণ্ডারে না 
হোক, বিজ্ঞানের আঙিনায় তাদের প্রবেশ করা অত্যাবশ্তক। এই জায়গায় 
বিজ্ঞানের সেই প্রথম পরিচয় ঘটিয়ে দেবার কাজে সাহিত্যের সহায়তা 
স্বীকার করলে তাতে অগৌরব নেই। সেই দায়িত্ব নিয়েই আমি এ কাজ 
শুরু করেছি। কিন্তু এর জবাবদিহি একা কেবল সাহিত্যের কাছেই নয়, 
বিজ্ঞানের কাছেও বটে। তথ্যের যাথার্থ্যে এবং সেটাকে প্রকাশ করবার 
যাথাযথ্যে বিজ্ঞান অল্পমাত্ৰও স্থলন ক্ষমা করে না। অল্পমাধ্যমত্বেও যথাসম্ভব 
সতর্ক হয়েছি। বস্তুত আমি কর্তব্যবোধে লিখেছি, কিন্ত কর্তব্য কেবল 
ছাত্রের প্রতি নয়, আমার নিজের প্রতিও । এই লেখার ভিতর দিয়ে 
আমার নিজেকেও শিক্ষা দিয়ে চলতে হয়েছে। এই ছাত্রমনোভাবের 
লাধনা হয়তো ছাত্রদের শিক্ষাসাধনার পক্ষে উপযোগী হোতেও পারে। 

আমার কৈফিয়তট| তোমার কাছে একটু বড়ো করেই বলতে হচ্ছে, 
তাহলেই এই লেখাটি সম্বন্ধে আমার মনস্তত্ব তোমার কাছে স্পষ্ট 
হোতে পারবে ৷ 

বিশ্বজগৎ আপন অতি-ছোটোকে ঢাকা দিয়ে রাখল, অতি-বড়োকে 


je 


ছোটো করে দিল; কিংবা নেপথ্যে সরিয়ে ফেলল। মানুষের সহজ 
সাজিয়ে আমাদের কাছে ধরল। কিন্তু মান্য আর যাই হোক সহজ 
মানুষ নয়। মানুষ একমাত্র জীব যে আপনার সহজ বোধকেই সন্দেহ 
করেছে, প্রতিবাদ করেছে, হার মানাতে পারলেই খুশি হয়েছে । মানুষ 
সহজ শক্তির সীমানা ছাড়াবার সাধনায় দূরকে করেছে নিকট, অদৃশ্যকে 
করেছে প্রত্যক্ষ, দুর্বোধকে দিয়েছে ভাষা৷ প্রকাশলোকের অন্তরে 
আছে যে অপ্রকাশলোক, মানুষ সেই গহনে প্রবেশ ক'রে বিশ্বব্যাপারের 
মূল রহন্ত কেবলই অবারিত করছে। যে সাধনায় এটা সম্ভব হয়েছে 
তার সুযোগ ও শক্তি পৃথিবীর অধিকাংশ মানুষেরই নেই | অথচ যারা 
এই সাধনার শক্তি ও দান থেকে একেবারেই বঞ্চিত হোলো তারা 
আধুনিক যুগের প্রত্যন্তদেশে একঘরে হয়ে রইল | 

বড়ো অরণ্যে গাছতলায় শুকনো পাতা আপনি খসে পড়ে, তাতেই 
মাটিকে করে উর্বর|। বিজ্ঞানচর্চার দেশে জ্ঞানের" টুকরো জিনিসগুলি 
কেবলই ঝরে বারে ছড়িয়ে পড়ছে। তাতে চিত্তভুমিতে বৈজ্ঞানিক 
উর্বরতার জীবধর্ম জেগে উঠতে থাকে। তারই অভাবে আমাদের মন 
আছে অবৈজ্ঞানিক হয়ে। এই দৈন্ত কেবল বিদ্ধার বিভাগে নয়, 
কাজের ক্ষেত্রে আমাদের অকুতার্থ করে রাখছে। 

আমাদের মতো আনাড়ি এই অভাব অল্পমাত্ৰ দূর করবার চেষ্টাতেও 
প্রবৃত্ত হোলে তারাই সব চেয়ে কৌতুক বোধ করবে যারা আমারই মতো 
'আনাড়ির দলে। কিন্তু আমার তরফে সামান্ কিছু বলবার আছে । 
শিশুর প্রতি মায়ের গংস্তুক্য আছে কিন্ত ডাক্তারের মতো তার বিষ্ঠা নেই ৷ 
বিদ্বাটি সে ধার করে নিতে পারে, কিন্তু ওৎস্ুক্য ধার করা চলে না । এই 
ৎত্সক্য গুশ্রধায় বে রদ জোগায় লেটা অবহেলা করবার জিনিস নয়। 


আমি বিজ্ঞানের সাধক নই সে কথা বলা বাহুল্য । কিন্ত বালককাল 


«থেকে বিজ্ঞানের রস-আস্বাদনে-আমার্‌ লোভের অন্ত ছিল না। আমার 
বয়স বোধ করি তখন নয় দশ বছর ; মাঝেমাঝে রবিবারে হঠাৎ 
আসতেন সীতানাথ দত্ত মহাশয় । আজ জানি তীর: গুজি বেশি ছিল 
না, কিন্ত বিজ্ঞানের অতি সাধারণ ছুই একটি তত্ব যখন দৃষ্টান্ত দিয়ে 
তিনি বুঝিয়ে দিতেন আমার মন বিস্কারিত হয়ে যেত।. মনে আছে, 
আগুনে বসালে তলার জল গরমে হালক! হয়ে উপরে ওঠে আর উপরের 
ঠাণ্ডা ভারি জল নিচে নামতে থাকে, জল গরম হওয়ার এই কারণটা 
যখন তিনি কাঠের গু'ড়োর যোগে স্পষ্ট করে দিলেন, তখন.অনবচ্ছিন্ন 
জলে একই কালে যে উপরে নিচে. নিরন্তর ভেদ ঘটতে পারে তারই 
রিম্ময়ের স্মৃতি আজও মনে, আছে। যে ঘটনাকে স্বতই সহজ ব'লে 
বিনা চিন্তায় ধরে নিরেছিলুম সেটা সহজ নয়, এই কথাটা বোধহয় সেই 
প্রথম আমার মনকে ভাবিয়ে তুলেছিল। তার পরে বরস তখন হয়তো 
বারো হবে (কেউ কেউ যেমন, রঙকানা থাকে আমি তেমনি তারিখ- 
কানা এই কথাটি বলে রাখা -ভালো ) পিতৃদেবের সঙ্গে গিয়েছিলুম 
ভ্যালহৌসি পাহাড়ে ।: সমস্ত দিন বাপানে- করে গিয়ে - সন্ধ্যাবেলায় 
'পৌছতুম ডাকবাংলায়। ৷ তিনি চৌকি: আনিয়ে আঙিনায় ' বমতেন। 
দেখতে দেখতে, গিরিশুঙ্গের বেড়া-দেওয়া নিবিড় নীল আকাশের স্বচ্ছ 
অন্ধকারে তারাগুলি যেন কাছে নেমে আসত ।: তিনি আমাকে নক্ষত্ৰ 
চিনিয়ে দিতেন, গ্রহ চিনিয়ে দিতেন। - শুধু চিনিয়ে দেওয়া নয়, 
স্র্য থেকে তাদের কক্ষচক্রের দূরত্বমাত্রা, প্রদক্ষিণের সময় এবং অন্ান্ত 
বিবরণ আমাকে শুনিয়ে যেতেন ৷ তিনি যা ব'লে যেতেন তাই- মনে 
ক'রে তখনকার কাচা হাতে আমি একটা বড়ো প্রবন্ধ লিখেছি । স্বাদ 
পেয়েছিনুম বলেই লিখেছিলুম, জীবনে এই. আমার প্রথম ধারাবাহিক 
রচনা, আর সেটা বৈজ্ঞানিক সংবাদ নিয়ে । 

তার পর বয়স আরো বেড়ে উঠল। ইংরেজি ভাষা অনেকখানি 

আন্দাজে বোঝবার মতো বুদ্ধি তখন আমার খুলেছে । সহজবোধ্য 
জ্যোতিবিজ্ঞানের বই যেখানে বত পেয়েছি পড়তে ছাড়িনি। মাঝে মাঝে 
গাণিতিক দুৰ্গমতায় পথ বন্ধুর হয়ে উঠেছে, তার কৃচ্ছুতার উপর দিয়ে 
মনটাকে ঠেলে নিয়ে গিয়েছি। তার থেকে একটা এই শিক্ষা লাভ করেছি 
যে, জীবনে প্রথম অভিজ্ঞতার পথে সবই যে আমরা বুঝি তাও নয়, আর 
সবই সুস্পষ্ট না বুঝলে আমাদের পথ এগোয় না এ কথাও বলা চলে না। 
জল-স্থল-বিভাগের মতোই আমরা যা বুঝি তার চেয়ে না বুঝি অনেক বেশি, 
তবুও চলে যাচ্ছে এবং আনন্দ পাচ্ছি। কতক পরিমাণে না-বোঝাটাও 
আমাদের এগোবার দিকে ঠেলে দেয়। যখন ক্লাসে পড়াতুম এই কথাটা 
আমার মনে ছিল। আমি অনেক সময়েই বড়ো-বয়সের পাঠ্য-সাহিত্য 
'ছেলেবয়সের ছাত্রদের কাছে ধরেছি। কতটা বুঝেছে তার সম্পূর্ণ হিসাব 
নিইনি, হিসাবের বাইরেও তারা একরকম ক'রে অনেকথানি বোঝে যা 
মোটে অপথ্য নয় । এই বোধটা| পরীক্ষকের পেন্সিল-মার্কার অধিকারগম্য 
নয় কিন্ত এর যথেষ্ট মূল্য আছে। অন্তত আমার জীবনে এইরকম পড়ে- 
পাওয়া জিনিস বাদ দিলে অনেকথানিই বাদ পড়বে ৷ 

জ্যোতিবিজ্ঞানের সহজ বই পড়তে লেগে গেলুম। এই বিষয়ের বই 
তথন কম বের হয়নি। স্যার রবর্ট বল্‌’এর বড়ো বইটা আমাকে অত্যন্ত 
আনন্দ দিয়েছে। এই আনন্দের অনুসরণ করবার আকাঙ্কার নিউকোম্বস্‌ 
ফ্লামরিয় প্রভৃতি অনেক লেখকের অনেক বই পড়ে গেছি গলাধঃকরণ 
করেছি শীাসস্থদ্ধ, বীজসুদ্ধ। তার পরে এক সময়ে সাহস ক'রে ধরেছিলুম 
প্রাণতব সম্বন্ধে হক্স'লিরু এক সেট প্রবন্ধমালা। জ্যোতিবিজ্ঞান আর প্রাণ- 
বিজ্ঞান কেবলই এই ছুটি বিষয় নিয়ে আমার মন নাড়াচাড়া করেছে? 
তাকে পাকা! শিক্ষা বলে না, অর্থাৎ ভাতে পাত্তিত্যের শক্ত গীথুনি নেই ॥ 
কিন্তু ক্ৰমাগত পড়তে পড়তে মনের মধ্যে বৈজ্ঞানিক একটা মেজাজ 
স্বাভাবিক হয়ে উঠেছিল। অন্ধ বিশ্বাসের মূঢ়তার প্রতি অশ্ৰদ্ধ৷ আমাকে 

বুদ্ধির উচ্ছৃখলত| থেকে আশা করি অনেক পরিমাণে রক্ষা করেছে। 
অথচ কবিত্বের এলাকায় কল্পনার মহলে বিশেষ যে লোকসান ঘটিয়েছে সে 
(তো অনুভব করিনে ৷ 

আজ বয়সের শেষ পর্বে মন অভিভূত নব্য প্রাকৃততত্বে-- বৈজ্ঞানিক 
মায়াবাদে। তখন যা পড়েছিলুম তার সব বুঝিনি । কিন্তু পড়ে চলেছিলুম । 
আজও যা পড়ি তার সবটা বোঝা আমার পক্ষে অসম্ভব, অনেক বিশেষজ্ঞ 
পণ্ডিতের পক্ষেও তাই। 

বিজ্ঞান থেকে ধার! চিত্তের খাদ্য সংগ্রহ করতে পারেন তারা তপস্বী 
মিষ্টান্নমিতরে জনাঃ, আমি রস পাই মাত্র। সেটা গর্ব করবার মতে 
কিছু নয়, কিন্ত মন খুশি হয়ে বলে ‘যথালাভ’। এই বইখান! সেই যথা- 
লাভের ঝুলি, মাধুকরী বৃত্তি নিয়ে পাঁচ দরজা থেকে এর সংগ্রহ । = 

পাণ্ডিত্য বেশি নেই স্ৃতরাৎ সেটাকে বেমালুম ক'রে রাখতে বেশি 
চেষ্টা পেতে হয়নি। চেষ্টা করেছি ভাষার দিকৈ। বিজ্ঞানের সম্পূৰ্ণ 
শিক্ষার অন্তে পারিভাষিকের প্রয়োজন আছে। কিন্তু পারিভাষিক 
চৰব্যজাতের জিনিস। দত ওঠার পরে সেটা পথ্য ॥ সেই কথা মনে করে 
যতদূর পারি পরিভাষ| এড়িয়ে সহজ ভাষার দিকে মন দিয়েছি। 

এই বইথানিতে একটি কথা লক্ষ্য কররে-_ এর নৌকোটা অর্থাৎ এর 
ভাষাটা যাতে সহজে চলে সে চেষ্টা এতে আছে, কিন্ত মাল খুব বেশি কমিয়ে 
দিয়ে একে হালকা কর! কর্তব্য বোধ করিনি। দয়! করে বঞ্চিত করাকে 
দয়| বলে না। আমার মত এই যে, যাদের মন কাচা তারা যতটা স্বভাবত 
পারে নেবে, না পারে আপনি ছেড়ে দিয়ে যাবে, তাই ব'লে তাদের 
পাতটাকে প্রায় ভোজ্যশৃন্ত করে দেওয়া সদ্ব্যবহার নয়। যে বিষয়টা 
শেখবার সামগ্রী, নিছক ভোগ করবার নয়, তার উপর দিয়ে অবাধে চোখ 
বুলিয়ে যাওয়াকে পড়া বলা! যায় না। মন দেওয়া এবং চেষ্টা ক'রে 
বোবাটাও শিক্ষার অঙ্গ, সেটা আনন্দেরই সহচর । নিজের যে'শিক্ষার 

চেষ্টা বাল্যকালে নিজের হাতে গ্রহণ করেছিলুম তার থেকে আমার এই 
অভিজ্ঞতা ৷ এক বয়সে দুধ যখন ভালোবানতুম-না, তখন গুরুজনদের ফাকি 
দেবার জন্যে দুধটাকে প্রায় আগাগোড়া ফেনিয়ে বাটি ভরতি করার চক্ৰান্ত 
করেছি। ছেলেদের পড়বার বই যারা লেখেন, দেখি, তারা প্রচুর পরিমাণে 
ফেনার জোগান দিয়ে থাকেন। এইটে ভুলে বান, ভ্তানের. যেমন আনন্দ 
আছে তেমনি তার মূল্যও আছে; ছেলেবেলা থেকে মূল্য ফাকি দেওয়া 
অভ্যাস হোতে থাকলে যথাৰ্থ আনন্দের অধিকারকে ফাকি দেওয়া হয়। 
চিবিয়ে খাওয়াতেই একদিকে দাত শক্ত হর, আর-একদিকে খাওয়ার পুরো 
স্বাদ পাওয়া যায়-- এ বই লেখবার সময়ে সে কথাট। সাধ্যমতো ভুলিনি ৷ 

শ্রীমান প্রমথনাথ সেনগুপ্ত, এম. এস্‌সি,, তোমারই ভূতপূৰ্ব ছাত্র 
তিনি শান্তিনিকেতন বিদ্যালয়ে বিজ্ঞান-অধ্যাপক ৷ বইখানি লেখবার ভার 
প্রথমে তার উপরেই দিয়েছিলেম। ক্ৰমশ সরে. সরে ভারট| অনেকটা 
আমার উপরেই এসে গড়ল | তিনি না গুরু করলে আমি সমাধা করতে 
পারতুম না, তাছাড়া অনভ্যন্ত পথে শেষ পর্যন্ত অব্যবসায়ীর সাহসে কুলোত 
না। তার কাছ থেকে ভরসাও পেয়েছি, সাহায্যও পেয়েছি। 

আলমোড়ায় নিভৃতে এসে লেখাটাকে সম্পূর্ণ করতে পেরেছি। ৷ মন্ত 
যোগ হোলো আমার সেহান্পদ বন্ধু বণী সেনকে পেয়ে । তিনি যত্ন ক'রে 
এই রচনার সমন্তটা_পড়েছেন।- পড়ে খুশি হয়েছেন, এইটেতেই আমার 
সব চেয়ে লাভ। 

আমার অলুখ-অবস্থায় -শ্লেহাম্পদ শীযুক্ত রাজশেখর বস্ু মহাশয় যত্ন 
কারে প্রুফ সংশোধন করে দিযে বইধানি প্রকাশের কাজে আমাকে অনেক 
সাহায্য করেছেন; এজন্য আমি তার কাছে কৃতজ্ঞ ৷ 


শান্তিনিকেতন 
২ আশ্বিন ১৩৪৪ রবীন্দ্রনাথ ঠাকুর 


তৃতীয় সংস্করণের ভূমিকা 


যে বয়সে শরীরের অপটুতা ও মনোযোগশক্তির স্বাভাবিক শৈথিল্য- 
বশত সাধারণ সুপরিচিত বিষয়ের আলোচনাতেও স্খলন ঘটে সেই বয়সেই 
অল্প-পরিচিত বিষয়ের রচনার হস্তক্ষেপ করেছিলেম। তার একমাত্র কারণ, 
সহজ ভাষায় বিজ্ঞানের ব্যাখ্যার ছাচ গড়ে দেবার ইচ্ছা:আমার মনে ছিল । 
আশা ছিল, বিষয়বস্তুর ক্রটিগুলির সংশোধন হোতে পারবে বিশেষজ্ঞদের 
সাহাব্যে। কিছুদিন অপেক্ষার পর আমার : সে আশা! পূর্ণ হয়েছে। ৷ 
কৃষ্ণনগর কলেজের অধ্যাপক শ্রীযুক্ত বিভূতিভূষণ সেন এবং বোম্বাই থেকে 
প্রযুক্ত ইন্দ্রমোহন সোম বিশেষ যত্র-করে ভুলগুলি দেখিয়ে দেওয়াতে 
সেগুলি সংশোধন করবার স্থযোগ হোলো। তারা অযাচিতভাবে এই 
উপকার করলেন, সেজন্যে আমি তাদের কাছে অত্যন্ত কৃতজ্ঞ আছি। এই 
সঙ্গে পূর্বসংস্করণের পাঠকদের কাছে ক্ষমা! প্রার্থনা করি। 


কালিম্পং 
২৭।৬।৩৮ 


রবীন্দ্রনাথ ঠাকুর 


পঞ্চম সংস্করণের ভূমিকা 


এই গ্রন্থে যে-সকল ত্রুটি লক্ষ্যগোচর হয়েছে সে সমস্তই অধ্যাপক 
শ্রীযুক্ত প্রমথনাথ সেনগুপ্ত বিশেষ মনোযোগ করে সংশোধিত করেছেন__ 
তার কাছে কৃতজ্ঞতা স্বীকার করি। 


শান্তিনিকেতন 
৯১1৪০ 


রবীন্দ্রনাথ ঠাকুর 


পরমাগুলোক ১ 
নঙ্গত্ৰলোক ৩৯ 
সৌরজগৎ ৬২ 
গ্রহলোক ৭২ 
ভূলোক ২ 
উপসংহার ১০৭ 
চিত্রসুচী 
আ্যাণ্ডোমীডার নীহারিকা 

সস ০ 


আযগ্ডোমিডা নীহারিকা 


পরমাণুলোক 


আমাদের সজীব দেহ কতকগুলি বোধের শক্তি নিয়ে 
জন্মেছে, যেমন দেখার বোধ, শোনার বোধ, ভ্রাণের বোধ, 
স্বাদের বোধ, স্পর্শের বোধ। এইগুলিকে বলি অনুভূতি ৷ 
এদের সঙ্গে জড়িয়ে আছে আমাদের ভালোমন্দ লাগা, 
আমাদের স্মুখত্ঃখ ৷ 

আমাদের এই সব অনুভুতির সীমানা বেশি বড়ো নয়। 
. আমরা কত দূরই বা দেখতে পাই, কতটুকু শব্দই বা শুনি। 
অন্যান্য বোধগুলিরও দৌড় বেশি নয়। তার মানে, আমরা 
যেটুকু বোধশক্তির সম্বল নিয়ে এসেছি সে কেবল এই পৃথিবীতেই 
আমাদের প্রাণ বাঁচিয়ে চলার হিসাবমতো। আরো কিছু 
বাড়তি হাতে থাকে। তাতেই আমরা পশুর কোঠা পেরিয়ে 
মানুষের কোঠায় পৌছতে পারি । 

যে নক্ষত্র থেকে এই পৃথিবীর জন্ম, যার জ্যোতি এর প্রাণকে 
পালন করছে সে হচ্ছে স্বর্য। এই সূর্য আমাদের চারদিকে 
আলোর পর্দা টাঙিয়ে দিয়েছে । পৃথিবীকে ছাড়িয়ে জগতে 
আর যে কিছু আছে তা দেখতে দিচ্ছে না। কিন্তু দিন শেষ 
হয়, সূর্য অস্ত যায়, আলোর ঢাকা যায় সরে; তখন অন্ধকার 
ছেয়ে বেরিয়ে পড়ে অসংখ্য নক্ষত্ৰ বুঝতে পারি জগংটার 
সীমানা পৃথিবী ছাড়িয়ে অনেক দূরে চলে গেছে ৷ কিন্তু কতটা 
যে দূরে তা কেবল অনুভূতিতে ধরতে পারিনে। 

‘সেই দূরত্বের সঙ্গে আমাদের একমাত্র যোগ চোখের দেখা 


হাঁ বিশ্বপরিচয় 


দিয়ে। সেখান থেকে শব্দ আসে না, কেননা শব্দের বোধ 
হাওয়ার থেকে। এই হাওয়া চাদরের মতোই পৃথিবীকে 
জড়িয়ে আছে। এই হাওয়া পৃথিবীর মধ্যেই শব্দ জাগায়, 
এবং শব্দের ঢেউ চালাচালি করে । পৃথিবীর বাইরে ভ্রাণ আর 
স্বাদের কোনো অর্থই নেই। আমাদের স্পর্শবোধের সঙ্গে 
আমাদের আর একটা বোধ আছে ঠাণ্ডা গরমের বোধ । পৃথিবীর 
বাইরের সঙ্গে আমাদের এই বোধটার অন্তত এক জায়গায় 
খুবই যোগ আছে। সূর্যের থেকে রোদ্দুর আসে, রোদ্দুর 
থেকে পাই গরম । সেই গরমে আমাদের প্রাণ। সূর্যের চেয়ে 
লক্ষগুণ-গরম নক্ষত্র আছে। তার তাপ আমাদের বোধে পৌঁছয় 
না। কিন্তু সূর্যকে তো আমাদের পর বলা যায় ন| ৷ অন্য যে 
সব অসংখ্য নক্ষত্র নিয়ে এই বিশ্বব্ৰহ্মাণ্ড, সূর্য তাদের মধ্যে 
সকলের চেয়ে আমাদের আত্মীয়। তবু মানতে হবে; সূর্য 
পৃথিবীর থেকে আছে দূরে। কম দূরে নয়, প্রায় ন কোটি ত্রিশ 


লক্ষ মাইল তার দূরত্ব । শুনে চমকে উঠলে চলবে না। যে ব্ৰহ্মাণ্ডে, 


আমরা আছি এখানে এ দূরত্বটা নক্ষত্রলোকের সকলের চেয়ে 
নিচের ক্লাসের। কোনো নক্ষত্রই ওর চেয়ে পৃথিবীর কাছে 
নেই। 

এই সব দূরের কথা শুনে আমাদের মনে চমক লাগে, তার 
কারণ জলে মাটিতে তৈরি এই পিগুটি, এই পৃথিবী, অতি 
ছোটো ৷ পৃথিবীর দীৰ্ঘতম লাইনটি, অর্থাৎ তার বিষুবরেখার 
কটিবেষ্টন ঘুরে আসবার পথ, প্রায় পঁচিশ হাজার মাইল মাত্র। 
বিশ্বের পরিচয় যতই এগোবে ততই দেখতে পাবে জগতের বৃহত্ব 

বা দূরত্বের ফর্দে এই পঁচিশ হাজার সংখ্যাটা অত্যন্ত নগণ্য। 
পূর্বেই বলেছি আমাদের বোধশক্তির সীমা অতি ছোটো ৷ সর্বদা 
যেটুকু দূরত্ব নিয়ে আমাদের কারবার করতে হয় তা কতটুকুই 
বা। এ সামান্য দূরত্বটুকুর মধ্যেই আমাদের দেখার, আমাদের 
চলাফেরার বরাদ্দ নিৰ্দিষ্ট । 

কিন্ত পর্দা যখন উঠে গেল, তখন আমাদের অনুভূতির 
সামান্য সীমানার মধ্যেই বৃহৎ বিশ্ব নিজেকে নিতান্ত ছোটো 
করে একটুখানি আভাসে জানান দিলে, তা না হোলে জানা! 
হোতই না, কেননা বড়ো দেখার চোখ আমাদের নয়। অন্য 
জীবজন্তর| এইটুকু দেখাই মেনে নিলে । যতটুকু তাদের 
অনুভূতিতে ধরা দিল ততটুকুতেই তারা সন্তষ্ট হোলো। মানুষ 
হোলো না ৷ ইন্দ্ৰিয়বোধে জিনিসটার একটু ইশারা মাত্র পাওয়া 
গেল । কিন্তু মানুষের বুদ্ধির দৌড় তার বোধের চেয়ে আরো? 
অনেক বেশি, জগতের সকল দৌড়ের সঙ্গেই সে পাল্লা দেবার 
স্পর্ধ রাখে। সে এই প্রকাণ্ড জগতের প্রকাণ্ড মাপের খবর 
জানতে বেরল, অনুভূতির ছেলে-ভুলোনো গুজব দিলে বাতিল 
ক’রে। ন“ কোটি ত্রিশ লক্ষ মাইলকে আমরা কোনো মতেই 
অনুভব করতে পারিনে ; কিন্তু বুদ্ধি হার মানলে নাঃ হিসেব 
কষতে বসল । 

বাইরের বিশ্বলোকটার কথা থাক্‌, আমরা যে পৃথিবীতে 
আছি তার চেয়ে কাছে তো আর কিছুই নেই, তবু এর সমস্তটাকে 
এক ক'রে দেখা আমাদের বোধের পক্ষে অসম্ভব কিন্তু একটি 
ছোটো গ্লোবে যদি তার ম্যাপ আঁকা দেখি তাহলে পৃথিবীর 

সমগ্রটাকে জানার একটুখানি গোড়াপত্তন হয়। আয়তন 
হিসাবে গ্লোবটি পৃথিবীর অনেক হাজার ভাগের একভাগ মাত্ৰ ৷ 
আমাদের অন্ত সব বোধ বাদ দিয়ে কেবলমাত্র দৃষ্টিবোধের- 
আচড়-কাটা পরিচয় এতে আছে। বিস্তারিত বিবরণ হিসাবে 
এ একেবারে ফাকা। বেশি দেখবার শক্তি আমাদের নেই 
বলেই ছোটো করেই দেখাতে হোলো । 

প্রতিরাত্রে বিশ্বকে এই যে ছোটো করেই দেখানে৷ হয়েছে 
সেও আমাদের মাথার উপরকার আকাশের গ্লোবে। দৃষ্টিবোধ 
ছাড়া অন্য কোনো বোধ এর মধ্যে জায়গ! পায় না। যা চিন্তা 
করতে মন অভিভূত হয়ে যায় এত বড়ো জিনিসকে দিক- 
সীমানায় বদ্ধ এই আকাশটুকুর মধ্যে আমাদের কাছে ধরা 
হোলো। 

কতই ছোটো ক'রে ধরা হয়েছে তার একটুখানি আন্দাজ 
পেতে হোলে সূর্যের দৃষ্টান্ত মনে আনতে হবে। স্বভাবতই 
আমরা যত কিছু বড়ো জিনিসকে জানি বা মনে আনতে পারি 
তার মধ্যে সব চেয়ে বড়ো এই পৃথিবী । একে আমরা অংশ 
অংশ ক'রেই দেখতে পারি। একসঙ্গে সবটার প্রকৃত ধারণা 
আমাদের বোধের পক্ষে অসম্ভব। অথচ স্ুর্ধ এই পৃথিবীর 
চেয়ে প্রায় তেরো! লক্ষগুণ বড়ো। এত বড়ো সূর্য আকাশের 
একটা ধারে আমাদের কাছে দেখা দিয়েছে একটি সোনার 
খালার মতো। ্ূর্ষের ভিতরকার সমস্ত তুমুল তোলপাড়ের 
যখন খবর পাই আর তার পরে যখন দেখি ভোরবেলায় 
আমাদের আমবাগানের পিছন থেকে সোনার গোলকটি ধীরে 


পরমাণুলোক ৫ 


ধীরে উপরে উঠে আসছে, জীবজন্তু গাছপালা আনন্দিত হয়ে 
উঠছে, তখন মনে ভাবি আমাদের কী রকম ভুলিয়ে রাখা 
হয়েছে; আমাদের ব'লে দিয়েছে, ‘তোমাদের জীবনের কাজে 
এর বেশি জানবার কোনো দরকার নেই ৷’ না ভোলালেই বা 
বাঁচতুম কী ক'রে। এ স্্য আপন বিরাট স্বরূপে যা, সে যদি 
আমাদের অনুভূতির অল্পমাত্রও কাছে আসত তাহলে তো 
আমরা মুহূর্তেই লোপ পেয়ে যেতুম। এই তো গেল স্থর্য। 
এই স্ূর্যের চেয়ে আরো অনেকগুণ বড়ো আছে আরো অনেক 
অনেক নক্ষত্ৰ তাঁদের দেখছি কতকগুলি আলোর ফুট্‌কির 
মতো । যে দূরত্বের মধ্যে এই সব নক্ষত্র ছড়ানো, ভেবে তার 
কিনারা পাওয়া যায় না। বিশ্বজগতের বাসা.-যে আকাশটাতে 
সেটা যে কত বড়ো সে কথা আর-একদ্রিক থেকে ভেবে দেখা 
যেতে পারে। আমাদের তাপবোধে পৃথিবীর বাইরে থেকে 
একটা খুব বড়ো খবর খুব জোরের সঙ্গে এসে পৌঁচচ্ছে, সে 
হচ্ছে রৌদ্রের উত্তাপ । এ খবরটা ন কোটি ত্রিশ লক্ষ মাইল 
দূরের। কিন্তু এ তো আকাশে আকাশে আছে বহুকোটি 
নক্ষত্র, তাদের মধ্যে কোনো কোনোটি সর্ষের চেয়ে বহুগুণ 
বেশি উত্তপ্ত। কিন্তু আমাদের ভাগ্যগুণে তাদের সম্মিলিত গরম 
পথেই এতটা মারা গেল যে বিশ্বজোড়া অগ্নিকাণ্ডে আমাদের 
আকাশটা দুঃসহ হোলো না । কত দূরের এই পথ, কত প্রকাণ্ড 
এই আকাশ ৷ তাপের-অন্ুভূতিকে-্পর্শ-করা ন কোটি মাইল 
তার কাছে তুচ্ছ। বড়ো যজ্ঞের রান্নাঘরে যে চুলি জলছে তার 
কাছে বসা আরামের নয়, কিন্তু বেলা দশটার কাছাকাছি শহরের 

সমস্ত রান্নাঘরে যে আগুন জলে বড়ো আকাশে তা ছড়িয়ে যায় 
বলেই শহরে বাস করতে পারি। নক্ষত্রলোকের ব্যাপারটাও 
মেই রকম। সেখানকার আগুনের ঘটা যতই প্রচণ্ড হোক, 
তার চারদিকের আকাশটা আরো অনেক প্রকাণ্ড । 

এই বিরাট দূরত্ব থেকে নক্ষত্রদের অস্তিত্বের খবর এনে 
দিচ্ছে কিসে ৷ সহজ উত্তর হচ্ছে আলে| ৷ কিন্ত আলো যে 
চুপচাপ বসে খবর আউড়িয়ে যায় না, আলো. যে ডাকের 
পেয়াদার মতো খবর পিঠে করে নিয়ে দৌড়ে চলে, বিজ্ঞানের 
এই একটা মস্ত আবিষ্কার । চলা বলতে সামান্য চলা নয়, এমন 
চলা বিশ্বত্রহ্মাণ্ডের আর কোনো দূতেরই নেই । আমরা ছোটো 
পৃথিবীর মানুষ, তাই এতকাল জগতের সব চেয়ে বড়ো চলার 
কথাটা ‘জানবার স্থযোগ পাইনি । একদিন বিজ্ঞানীদের 
অত্যাশ্চর্য হিসাবের কলে ধরা পড়ে গেল, আলো চলে সেকেণ্ডে 
এক লক্ষ ছিয়াশি হাজার মাইল বেগে । এমন একটা বেগ য| 
অঙ্কে লেখা যায়, মনে আনা যায় না; বুদ্ধিতে যার পরীক্ষা 
হয়, অনুভবে হয় না। আলোর এই চলনের দৌড় অনুভবে 
বুঝব, এই পৃথিবীটুকুতে এত বড়ো জায়গা, পাব কোথায় । 
এইটুকুর মধ্যে ওর চলাকে আমরা না-চলার মতোই দেখে 
আসছি। পরখ করবার মতো স্থান পাওয়া যায় মহাশূন্যে । 
সূর্য আছে সেই মহাশৃন্তের যে দূরত্বমাত্রা নিয়ে, সে যত কোটি 
মাইল হোক, জ্যোতিফলোকের দূরত্বের মাপকাঠিতে খুব বেশি 
নয়। 


স্থতরাং এইটুকু দূরত্বের মধ্যে অপেক্ষাকৃত ছোটো মাপে 

মানুষ আলোর দৌড় দেখতে পেল। খবর মিলল যে, এই শুন্য 
পেরিয়ে সূর্য থেকে পৃথিবীতে আলো আসে প্রায় সাড়ে আট 
মিনিটে ৷ অর্থাৎ আমাদের দৃষ্টির পাল্লায় সূর্য যখন উপস্থিত, 
আসলে তার আগেই সে এসেছে. এই আগমনের খবরটি 
জানাতে আলো-নকিবের মিনিট আষ্টেক দেরি হোলে| ৷ এইটুকু 
দেরিতে বিশেষ কিছু আনে বায় না। প্রায় তাজা খবরই পাওয়া 
গেছে ৷ কিন্ত সৌরজগতের সব চেয়ে কাছে, আছে যে নক্ষত্র, 
অর্থাৎ নক্ষত্রমহলে যাকে আমাদের পাড়া-পড়শি বললে চলে, 
যখন সে জানান দিল “এই যে আছি’ তখন তার সেই বাত? 
বয়ে আনতে আলোর সময় লাগছে চার বছরের কাছীকাছি। 
অর্থাৎ এই মাত্র যে খবর পাওয়া গেল সেটা চার বছরের বাসি। 
এইখানে দাড়ি টানলেই যথেষ্ট হোত, কিন্তু আরো দূরের নক্ষত্র 
আছে যেখান থেকে আলো আসতে বহু লক্ষ বছর লাগে৷ 
আকাশে আলোর এই চলাচলের খবর পেয়ে বিজ্ঞানে 
একটা প্রশ্ন উঠল, তার চলার ভঙ্গীটা কী রকম । সেও এক 
আশ্চৰ্য কথা । উত্তর পাওয়া গেছে তার চলা অতি সুক্ষ্ম 
ঢেউয়ের মতো। কিসের ঢেউ সে কথা ভেবে পাওয়া যায় না; 
কেবল আলোর ব্যবহার থেকে এটা মোটামুটি জানা গেছে, ওটা 
ঢেউ বটে। কিন্তু মানুষের মনকে হয়রান করবার জন্যে সঙ্গে 
সঙ্গেই একটা জুড়ি খবর তার সমস্ত সাক্ষ্য প্রমাণ নিয়ে হাজির 
হোলো, জানিয়ে দিলে আলো! অসংখ্য জ্যোতিক্ষণা নিয়ে ; অতি 
খুদে ছিটেগুলির মতো ক্রমাগত তার বর্ষণ । এই ছটো উল্টো! 
খবরের মিলন হোলো কোন্খানে ত| ভেবে পাওয়া যায় না। 
২ 

এর চেয়েও আশ্চর্য একটা পরস্পর-উল্টো কথা আছে, সে হচ্ছে 
এই যে বাইরে যেটা ঘটছে সেটা একটা-কিছু ঢেউ আর বর্ষণ, 
আর ভিতরে আমরা যা পাচ্ছি তা, না এটা, না ওটা, তাকে 
আমরা বলি আলে! এর মানে কী, কোনো পণ্ডিত তা 
বলতে পারলেন না। 

যা ভেবে ওঠা যায় না, যা দেখাশোনার বাইরে, তার 
এত সুক্ম এবং এত প্রকাণ্ড খবর পাওয়া গেল কী করে, এ 
প্রশ্ন মনে আসতে পারে । নিশ্চিত প্রমাণ আছে, আপাতত 
এ কথা মেনে নেওয়া ছাড়া উপায় নেই ৷ যারা প্রমাণ সংগ্রহ 
করেছেন অসাধারণ তাদের জ্ঞানের তপস্যা, অত্যন্ত দুর্গম তাদের 
সন্ধানের পথ। তাদের কথা যাচাই ক'রে নিতে বে বিদ্যাবুদ্ধির 
দরকার, তাও আমাদের অনেকের নেই । অল্প বিগ্ভা নিয়ে 
অবিশ্বাস করতে গেলে ঠকতে হবে। প্রমাণের রাস্তা খোলাই 
আছে। সেই রাস্তায় চলবার সাধনা যদি করো, শক্তি যদি হয়, 
তবে একদিন এ সব বিষয় নিয়ে সওয়াল জবাব সহজেই হতে 
পারবে। 

আপাতত আলোর ঢেউয়ের কথাই বুঝে নেওয়া যাক। 
এই ঢেউ একটিমাত্র ঢেউয়ের ধারা নয়। এর সঙ্গে অনেক 
ঢেউ দল বেঁধেছে। কতকগুলি চোখে পড়ে, অনেকগুলি পড়ে 
না। এইখানে ব'লে রাখা ভালো, যে-আলো চোখে পড়ে না 
চলতি ভাষায় তাকে আলো বলে না। কিন্তু দৃশ্যই হোক, 
অনৃশ্তই হোক, একটা কোনো শক্তির এই ধরনের ঢেউ খেলিয়ে 
চলাই যখন উভয়েরই স্বভাব, তখন বিশ্বতত্বের বইয়ে ওদের 

পৃথক নাম অসংগত ৷ বড়ো ভাই নামজাদা, ছোটো ভাইকে কেউ 
জানে না, তবু বংশগত এঁক্য ধরে উভয়েরই থাকে একই উপাধি, 
এও তেমনি । 

আলোর ঢেউয়ের আপন দলের আরো একটি ঢেউ আছে, 
সেটা চোখে দেখিনে, স্পর্শে বুঝি । সেটা তাপের ঢেউ 
স্থা্টির কাজে তার খুবই প্রতাপ । এমনিতরো আলোর ঢেউ- 
জাতীয় নানা পদার্থের কোনোটা দেখা যায়, কোনোটা স্পর্শে 
বোঝা যায়; কোনোটাকে স্পষ্ট আলো-রূপে জানি, আবার সঙ্গে 
সঙ্গেই তাপরূপেও বুঝি ; কোনোটাকে দেখাও যায় না, স্পর্শেও 
পাওয়া যায় না। আমাদের কাছে প্রকাশিত অপ্রকাশিত 
'আলো-তরঙ্গের ভিড়কে যদি এক নাম "দিতে হয়, তবে তাকে 
তেজ বলা যেতে পারে । বিশ্বস্থষ্টির আদি-অস্তে মধ্যে প্রকান্যে 
আছে ঝা লুকিয়ে আছে বিভিন্ন অবস্থায় এই তেজের কাঁপন | 
পাথর হোক, লোহা হোক, বাইরে থেকে দেখলে মনে হয় তাদের 
মধ্যে কোনো নড়াচড়া নেই। তারা যেন স্থিরত্বের আদশস্থল । 
কিন্তু এ কথা প্রমাণ হয়ে গেছে যে তাদের অণু পরমাণু, অর্থাৎ 
‘অতি সুক্ষ্ম পদার্থ, যাদের দেখতে পাইনে অথচ যাদের মিলিয়ে 
নিয়ে এরা আগাগোড়া তৈরি, তারা সকল সময়েই ভিতরে 
ভিতরে কীপছে। ঠাণ্ডা যখন থাকে তখনও কাপছে, আর কীপুনি 
যখন আরো চ’ড়ে ওঠে তখন গরম হয়ে বাইরে থেকেই ধরা 
পড়ে আমাদের বোধশক্তিতে ৷ আগুনে পোড়ালে লোহার পরমাণু 
কাপতে কাপতে এত বেশি অস্থির হয়ে ওঠে যে তার উত্তেজনা 
আর লুকানো থাকে না। তখন কীপনের ঢেউ আমাদের 

শরীরের স্পর্শনাড়ীকে ঘা মেরে তার মধ্য দিয়ে যে খবরটা চালিয়ে 
দেয় তাঁকে বলি গরম ৷ বস্তুত গরমটা আমাদের মারে | আলো! 
মারে চোখে, গরম মারে গায়ে। 

ছেলেবেলায় যখন একদিন মাস্টারমশায় “দেখিয়ে দিলেন 
লোহার টুকরো আগুনে তাতিয়ে প্রথমে হয় গরম, তার পরে 
হয় লাল টক্টকে, তার পরে হয় সাদা জল্জলে, বেশ মনে 
আছে তখন আমাকে এই কথা নিয়ে ভাবিয়েছিল যে, আগুন 
তো কোনো একটা দ্রব্য নয় যেটা লোহার সঙ্গে বাইরে থেকে 
মিশিয়ে লোহাকে দিয়ে এমনতরো চেহারা বদল করাতে পারে। 
তার পরে আজ শুনছি আরো তাপ দিলে এই লোহাটা গ্যাস 
হয়ে যাবে । এ সমস্তই জাদুকর তাপের কাণ্ড, স্থষ্টির আরম্ভ থেকে 
আজ পৰ্যন্ত চলেছে । 

সুর্যের আলো সাদা। এই সাদা রঙে মিলিয়ে আছে 
সাতটা বিভিন্ন রডের আলো । যেন সাত রঙের রশ্মির পেখম, 
গুটিয়ে ফেললে দেখায় সাদা, ছড়িয়ে ফেললে দেখায় সাতরঙা। 
সেকালে ছিল ঝাড়লন, বিজলি বাতির তাড়ায় তারা হয়েছে 
দেশছাড়া। এই ঝাড়ের গায়ে ছুলত তিনপিঠওয়ালা কীচের 
পরকলা। এই রকম তিনপিঠওয়ালা কাঁচের গুণ এই যে, ওর 
ভিতর দিয়ে রোদ্দুর এলে তার থেকে সাত রঙের আলো ভেঙে, 
ছড়িয়ে পড়ে। পরে পরে রঙ বিছানো হয়; বেগনি (Violet) 
অতিনীল ([॥di০), নীল (Blue), সবুজ (01607), হলদে 
(Yellow), নারাডি (07819) আর লাল (Red) । এই সাতটা 
রঙ চোখে দেখা যায় কিন্ত এদের ছুই প্রান্তের বাইরে তেজের 

আরো অনেক ছোটো বড়ো ঢেউ আছে, তারা আমাদের সহজ 
চেতনায় ধরা দেয় না। সেই জাতের যে ঢেউ বেগনি রঙের পরের 
পারে তাকে বলে 01104-510166 11911, সহজ ভাষায় বলা যাক 
বরেগনি-পারের আলো ৷ আর যে আলো লালের এলাকায় এসে 
পৌছয়নি, রয়েছে তার আগের পারে, তাকে বলে infra-red 
1), আমরা বলতে পারি লাল-উজানি আলো । স্তর 
উইলিয়ম হার্শল ছিলেন এক মস্ত জ্যোতিবিজ্ঞানী। তিনপিঠ- 
ওয়ালা কাচের মধ্য দিয়ে তিনি পরীক্ষা ক'রে দেখেছিলেন 
আলোর সাতরঙা ছটা ৷ কালো-রঙ-করা তাপ-মাপের নল নিয়ে 
এক একটা রঙের কাছে ধরে দেখলেন। লাল রঙের দিকে 
উত্তাপ ধীরে ধীরে বাড়তে লাগল । লাল পেরিয়ে নলটিকে 
নিয়ে গেলেন বেরা অন্ধকারে, সেখানেও গরম থামতে চায় না। 
বোঝা গেল আরো আলো আছে এ অন্ধকারে গা ঢাকা দিয়ে । 
তারপর এলেন এক জর্মন রসায়নী। একটা ফোটগ্রাফির প্লেট 
নিয়ে পরীক্ষায় লাগলেন । এই প্লেটে লাল থেকে বেগনি 
পৰ্যন্ত সাতটা রঙের সাড়া পাওয়া গেল। শেষে বেগনি পেরিয়ে 
চললেন অন্ধকারে, সেখানে চোখে যা ধরা দেয় না প্লেটে তা ধরা 
পড়ল। দেখা গেল আলোর উত্তাপটা লাল রঙের দিকে, আর 
রাসায়নিক ক্রিয়া বেগনি-পারের দিকে। এক কালে মনে 
হয়েছিল অ-দেখারা রঙিন দলেরই পাৰ্শ্বচর, অন্ধকারে পড়ে 
গেছে। যত এগোতে লাগল গুপ্ত আলোর সন্ধান, ততই 
সাতরঙা দলেরই আসন হোলো খাটো। বিজ্ঞানের জরীপে 
আলোর সীমানা আজ. সাতরঙ-রাজার দেশ ছাড়িয়ে গেছে 

শতগুণ ৷ লাল-উজানি আলোর দিকে ক্রমে আজ দেখা দিল 
যে ঢেউ সেই ঢেউ বেয়ে চলে আকাশবাণী, যাকে বলে রেডিয়ো 
বার্তা, বেগনি পারের দিকে প্রকাশ পেল বিখ্যাত র্যন্ট, গেন 
আলো, যে আলোর সাহায্যে দেহের চামড়ার ঢাকা পেরিয়ে 
ভিতরকার হাড় দেখতে পাওয়া যায় । 

আলো! জিনিসটাতে কেবল যে নক্ষত্রের অস্তিত্বের খবর দেয় 
তা নয়, ওদের মধ্যে কোন্‌ কোন্‌ পদার্থ মিলিয়ে আছে; মানুষ 
সে খবরও আলোর যেন বুক চিরে আদায় করে নিয়েছে ৷ 
কেমন করে আদায় হোলো বুঝিয়ে বলা যাক । 

তিনপিঠওয়ালা কাচের ভিতর দিয়ে সূর্যের সাদা আলো 
পার করলে তার সাতটা রঙের পরিচয় পরে পরে বেরিয়ে পড়ে ৷ 
লোহা প্রভৃতি শক্ত জিনিস যথেষ্ট তেতে জলে উঠলে তার 
আলো! যখন ক্রমে সাদা হয়ে ওঠে তখন এই সাদা আলো ভাগ 
করলে সাত রঙের ছটা পাশাপাশি দেখা যায়। তাদের মাঝে 
মাঝে কোনো ফাক থাকে ন| ৷ কিন্ত লোহাকে গরম করতে 
করতে যখন তা গ্যাস হয়ে যায় তখন এ কাচের ভিতর দিয়ে 
তার আলো ভাঙলে ব্ণচ্ছিটায় একটানা আলো পাইনে ৷ দেখা 
যায় আলাদা আলাদা! উজ্জল রেখা, তাদের মধ্যে মধ্যে থাকে 
আলোহীন ফাকা জায়গা । এই বর্ণালোকচিহুপাতের নাম 
দেওয়া যাক বর্ণলিপি । 

এই লিপিতে দেখা গেছে দীপ্ত গ্যাসীয় অবস্থায় প্রত্যেক 
জিনিসের আলোর বণক্ছিটা স্বতন্ত্ৰ। মুনের মধ্যে সোভিয়ম- 
নামক এক মৌলিক পদার্থ পাওয়া যায়। তাপ দিয়ে দিয়ে 

তাকে গ্যাস করে ফেললে বর্ণলিপিতে তার আলোর মধ্যে খুব 
কাছাকাছি দেখা যায় ছুটি হলদে রেখা আর. কোনো রঙ 
পাইনে। সোডিয়ম ছাড়া অন্য কোনে] জিনিসেরই বণচ্ছিটায় 
ঠিক এ জায়গাতেই এ ছুটি রেখা মেলে না। এ ছুটি রেখা 
বেখানকারই গ্যাসের বর্ণলিপিতে দেখা যাবে, বুঝব, সেখানে 
সোৌডিয়ম আছেই । 

কিন্তু দেখা যায় সুর্যের আলোর বর্ণচ্ছটায় সোডিয়ম গ্যাসের 
এ ছুটি উজ্জল হলদে রেখা চুরি গেছে, তার জায়গায় রয়েছে 
ছুটে! কালো দাগ ৷ বিজ্ঞানী বলেন উত্তপ্ত কোনো গ্যাসীয় 
জিনিসের আলো সেই গ্যাসেরই অপেক্ষাকৃত ঠাণ্ডা স্তরের ভিতর 
দিয়ে আসার সময় সম্পূর্ণ শোষিত হয়। এ ক্ষেত্রে আলোর 
অভাবেই যে কালো দাগের স্থষ্টি তা নয়। বস্তুত সর্ষের 
বর্ণমগুলে যে সোডিয়ম গ্যাস স্থর্যের আলো৷ আটক করে সেও 
আপন উত্তাপ অনুযায়ী আলে ছড়িয়ে দেয়, আলোকমণ্ডলের 
তুলনায় উত্তাপ কম ব'লে এর আলো! হয় অনেকটা ম্লান এই 
ম্লান আলো ব্ণচ্ছিটায় উজ্জল আলোর পাশে কালোর বিভ্ৰম 
জন্মায়। 

মৌলিক জিনিস মাত্রেরই আলো ভেঙে প্রত্যেকটির বর্ণচ্ছটার 
ফর্দ তৈরি হয়ে গেছে এই বর্ণভেদের সঙ্গে তুলনা করলেই বস্তু 
ভেদ ধরা পড়বে, ত| সে যেখানেই থাক্‌, কেবল গ্যাসীয় অবস্থায় 
থাকা চাই৷ 

পৃথিবী থেকে যে ৯২টি মৌলিক পদার্থের খবর পাওয়া গেছে 
সূর্যে তার সবগুলিরই থাকা উচিত; কেননা পৃথিবী স্থৰ্যেরই 

দেহজাত। প্রথম পরীক্ষায় পাওয়া গিয়েছিল ৩৬টি মাত্র 
জিনিস ৷ বাকিগুলির কী হোলো সেই প্রশ্নের মীমাংসা 
করেছেন বাঙালী বিজ্ঞানী মেঘনাদ সাহা । নৃতন সন্ধানপথ 
বের করে সূর্যে আরো কতকগুলি মৌলিক জিনিস তিনি ধরতে 
পোরেছেন। তার পথ বেয়ে প্রায় সবগুলিরই খবর মিলেছে । 
আজও যেগুলি গরঠিকানা, মাঝপথেই পৃথিবীর হাওয়া তাদের 
সংবাদ শুষে নেয় । 

সব রঙ মিলে সর্ষের আলো সাদা, তবে কেন নানা জিনিসের 
নানা রঙ'দেখি। তার কারণ সব জিনিস সব রঙ নিজের মধ্যে 
নেয় না, কোনো কোনোটাকে বিনা ওজরে বাইরে বিদায় করে 
দেয়। সেই ফেরত-দেওয়া রঙটাই আমাদের চোখের লাভ। 
মোটা ব্লটিং যে রসটা শুষে ফেলে সে কারো ভোগে লাগে না, 
যে রসটা সে নেয় না সেই উদ্বৃত্ত রসটাই আমাদের পাওনা ৷ 
এও তেমনি। চুনি-পাথর সূর্যকিরণের আর সব রকম ঢেউকেই 
মেনে নেয়, কিরিয়ে দেয় লাল রঙকে। তার এই ত্যাগের 
দানেই চুনির খ্যাতি। যা নিজে আত্মসাৎ করেছে তার কোনো 
খ্যাতি নেই। লাল রঙটাই কেন যে ও নেয় না, আর নীল 
রঙের "পরেই নীলা-পাথরের কেন সম্পূৰ্ণ বৈরাগ্য এ প্রশ্নের জবাব 
ওদের পরমাণুমহলে লুকানো রইল।  স্থর্ধের সব টেউকেই 
পাকা চুল ফিরে পাঠায়, তাই সে সাদা ; কাচা চুল কোনো ঢেউই 
ফিরে দেয় না, অৰ্থাৎ আলোর কোনো অংশই তার কাছ থেকে 
ছাড়া পায় না, তাই সে কালো। জগতের সব জিনিসই যদি 
সর্ষের সব রঙই করত আত্মসাৎ তাহলে সেই কপণের জগৎটা! 


পরমাণুলোক ১৫ 


দেখা দিত কালো! হয়ে, অর্থাৎ দেখাই দিত না। যেন খবর 
বিলোবার সাতটা পেয়াদাকেই পোস্ট মাস্টার বন্ধ করে রাখত। 
অথচ কোনো আলোই যদি না নিত সবই. হোত সাদা, তরে 
সেই একাকারে সব জিনিসেরই প্রভেদ যেত ঘুচে । যেন 
সাতটা পেয়াদার সব চিঠিই তাল পাকিয়ে একখানা করা! 
হোত, কোনো! স্বতন্ত খবরই পাওয়া যেত না। একই চেহারায় 
সবাইকে দেখাকে দেখা বলে না। না-আলো আর পূর্ণ আলো 
কোনোটাতেই আমাদের দেখা চলে না, আমরা দেখি ভাঙা 
আলোর মেলামেশায়। 

সূর্যকিরণের সঙ্গে জড়ানো এমন অনেক ঢেউ আছে যারা 
অতি অল্প পরিমাণে আসে ব'লে অনুভব করতে পারিনে। 
এমন ঢেউও আছে যাঁরা প্রচুর পরিমাণেই নেমে আসে, কিন্তু 
পৃথিবীর বায়ুমণ্ডল তাঁদের আটক করে। নইলে জলে পুড়ে 
মরতে হোতি। সুর্যের যে পরিমাণ দান আমরা সইতে পারি 
প্রথম থেকেই তাই নিয়ে আমাদের দেহতন্ত্রের বোঝাপড়া হয়ে 
গেছে। তার বাইরে আমাদের জীবনযাত্রার কারবার বন্ধ ৷ 

বিশ্বছবিতে সব চেয়ে যা আমাদের চোখে পড়ে সে হোলো! 
নক্ষত্রলোক, আর সূর্য সেও একটা নক্ষত্র। মানুষের মনে 
এতকাল এরা প্ৰাধান্য পেয়ে এসেছে ৷ বর্তমান যুগে সব চেয়ে 
মানুষকে আশ্চর্য করে দিয়েছে এই বিশ্বের ভিতরকার লুকানো 
বিশ্ব, যা অতি সুক্ষ্ম, যা চোখে দেখা যায় না, অথচ যা সমস্ত 
সৃষ্টির মূলে । 

একটা মাটির ঘর নিয়ে যদি পরখ ক'রে বের করতে চাই 

তার গোড়াকার জিনিসটা কী, তাহলে পাওয়া যাবে ধুলোর 
কণা। যখন তাকে আর গুঁড়ো করা চলবে না তখন বলব 
এই অতি স্থক্ষ্ম ধূলোই মাটির ঘরের আদিম মালমশলা। 
তেমনি করেই মানব একদিন ভেবেছিল, বিশ্বের পদার্থগ্ুলিকে 
ভাগ করতে করতে যখন এমন স্থঙ্মে এসে ঠেকবে যে তাকে 
আর ভাগ করা যাবে না তখন সেইটেকেই বলব বিশ্বের আদি- 
ভূত, অর্থাৎ গোড়াকার সামগ্ৰী আমাদের শাস্ত্রে তাকে বলে 
পরমাণু যুরোগীয় শাস্ত্রে বলে আযাটম। এরা. এত সূক্ষ্ম যে 
দশকোটি পরমাণুকে পাশাপাশি সাজালে তার মাপ হবে: এক 
ইঞ্চি মাত্ৰ ৷ 
সহজ উপায়ে ধুলোর কণাকে আর আমরা ভাগ করতে 
পারিনে, কিন্তু বৈজ্ঞানিক তাড়নে বিশ্বের সকল সামগ্রীকে 
আরো অনেক বেশি স্বক্ম্মে নিয়ে যেতে পেরেছে। শেষকালে' 
এসে ঠেকেছে বিরেনব্বইটা অমিশ্র পদার্থে পণ্ডিতেরা বললেন; 
এদেরই যোগ-বিয়োগে জগতের যত কিছু জিনিস গড়া হয়েছে, 
' এদের সীমান্ত পেরোবার জো নেই | ৰ 
মনে করা যাক, মাটির ঘরের এক অংশ তৈরি খাঁটি মাটি 
দিয়ে, আর এক অংশ মাটিতে গোবরে মিলিয়ে । তাহলে 
দেয়াল গুড়িয়ে দু রকম জিনিস পাওয়া যাবে, এক বিশুদ্ধ 
ধুলোর কণা, আর এক ধুলোর সঙ্গে মেশানো গোবরের 
গুঁড়ো । তেমনি বিশ্বের সব জিনিস পরখ ক'রে বিজ্ঞানীরা! 
তাদের ছুই শ্রেণীতে ভাগ করেছেন ; এক ভাগের নাম মৌলিক) 
আর এক ভাগের নাম যৌগিক। মৌলিক পদার্থে কোনো 

মিশল নেই, আর যৌগিক পদার্থে এক বা আরো. বেশি 
_ জিনিসের যোগ আছে। সোনা মৌলিক, ওকে সাধারণ উপায়ে 
যত সুক্ষ ভাগ করো সোনা ছাড়া আর কিছুই পাওয়া যাবে 
নী। জল যৌগিক, ওকে ভাগ করলে দুটো মৌলিক গ্যাস 
বেরিয়ে পড়ে; একটার নাম অক্সিজেন, আর একটার নাম 
হাইড্রোজেন ৷ এই ছুটি গ্যাস যখন স্বতন্ত্র থাকে তখন তাদের 
এক রকমের গুণ, আর যেই তারা মিশে হয় জল তখনি তাদের 
আর চেনবার জো থাকে না; তাদের মিলনে সম্পূর্ণ নূতন স্বভাব 
উৎপন্ন হয়। যৌগিক পদার্থ মাত্রেই এই দশী। তারা 
আপনার মধ্যে আপন আদি-পদার্থের পরিচয় গোপন করে। 
যাহোক এই সব আযাটম পদবিওয়ালারাই একদিন খ্যাতি 
পেয়েছিল জগতের মূল উপাদান ব'লে; সবাই বলেছিল, এদের 
ধাতে আর একটুকুও ভাগ সয় না। কিন্তু শেষকালে তারো 
ভাগ বেরল। যাঁকে পরমাণু বলা হয়েছে তাকেও ভাঙতে 
ভাঙতে ভিতরে পাওয়া গেল অতিপরমাণু সে এক অপরূপ 
জিনিস, তাকে জিনিস বলতেও মুখে বাধে। বুঝিয়ে বলা 
যাক। টৃ 
আজকাল ইলেক্‌ট্সিটি শব্দটা খুব চল্তি-- ইলেক্টি,ক 
বাতি*ইলেক্টিক মশাল, ইলেক্টিক পাখা, এমন আরো কত 
কী। সকলেরই জানা আছে ওটা, একরকমের তেজ ৷ এও 
সবাই জানে, মেঘের মধ্যে থেকে আক্নাশে যা চমক দেয় সেই 
বিছ্যুৎও ইলেক্‌টি,সিটি ছাড়া আর কিছু নয় /এই বিদ্যুৎই 
পৃথিবীতে আমাদের কাছে সব চেয়ে প্রবল প্রতাপে ইলেক্টি- 

সিটিকে, আলোয় এবং গর্জনে ঘোষণা করে। গায়ে লাগলে 
ঘাতিক হয়ে ওঠে  ইলেক্টি/সিটি শব্দটাকে আমরা বাংলায় ৰ 

বলব বৈছ্যত। 

এই বৈদ্যুত আছে দুই জাতের । বিজ্ঞানীরা, এক জাতের 
নাম দিয়েছেন পজিটিভ, আর এক জাতের নাম নেগেটিভ। 
তর্জমা করলে দাড়ায়, হা-ধর্মী আর না-ধর্মী। এদের মেজাজ 
পরস্পরের উল্টো, এই বিপরীতকে মিলিয়ে দিয়ে হয়েছে সমস্ত 
যা-কিছু। অথচ পজিটিভের প্রতি পজিটিভের, নেগেটিভের 
প্রতি নেগেটিভের একটা স্বভাবগত বিরুদ্ধতা আছে, এদের 
টানটা বিপরীত পক্ষের দিকে । 

এই ছুই জাতের অতি সূক্ষ্ম বৈছ্যাতকণা জোট বেঁধেছে 
পরমাগুতে । এই ছুই পক্ষকে নিয়ে প্রত্যেক পরমাণু যেন গ্রহে 
সর্ষে মিলন-বীধা, সৌরমগ্ুলের মতো। সূৰ্য যেমন সৌর- 
লোকের কেন্দ্রে থেকে টানের লাগামে ঘোরাচ্ছে পৃথিবীকে, 
পজিটিভ বৈদ্যুতকণ| তেমনি পরমাণুর কেন্দ্রে থেকে টান দিচ্ছে 
নেগেটিভ কণাগুলোকে, আর তারা সার্কাসের ঘোড়ার মতো! 
লাগামধারী পজিটিভের চারদিকে ঘুরছে। 

পৃথিবী ঘুরছে সূর্যের চারদিকে ৯ কোটি মাইলের দুরত্ব রক্ষা 
ক'রে। আয়তনের তুলনায় অতিপরমাণুদের কক্ষপথের, দূরত্ব 
অনুপাতে তার চেয়ে বেশি বই কম নয়। পরমাণু যে অণুতম 
আকাশ অধিকার করে আছে তার মধ্যেও দূরত্বের প্রভূত কম 
বেশি আছে। ইতিপূর্বে নক্ষৱলোকে বৃহত্বের ও পরস্পর দূরত্বের 
অতি প্রকাওতার কথা বলেছি, কিন্তু অতি ছোটোকেও বলা 


পরমাণুলোক ১৯ 


যেতে পারে অতিগ্রকাণ্ড ছোটো । বৃহৎ প্রকাণ্ডতার সীমাকে 
সংখ্যাচিহন দিয়ে ঘের দিতে, গেলে যেমন একের পিছনে বিশ 
পঁচিশটা অস্কপাত করতে হয়, ক্ষুদ্রতম প্রকাণ্ডতা সম্বন্ধে সেই 
একই কথা। তারও সংখ্যার ফৌজ লম্বা লাইন জুড়ে দাড়ায় । 
পরমাণুর অতি সুষম আকাশে যে দূরত্ব বাঁচিয়ে অতিপরমাণুরা 
চলাফেরা করে তার উপমা-উপলক্ষ্যে একজন বিখ্যাত ‘জ্যোতিষী 
বলেছেন, হাওড়া স্টেশনের মতো মস্ত একটা স্টেশন থেকে অন্য 
সব কিছু জিনিস সরিয়ে দিয়ে কেবল গোটা পাঁচ ছয় বোলতা 
ছেড়ে দিলে, তবে তারই সঙ্গে তুলনা হোতে পারে পরমাণুর 
আকাশস্থিত অতিপরমাণুদের। কিন্তু এই ব্যাপক শূন্যের মধ্যে 
দূরবর্তী কয়েকটি চঞ্চল পদার্থকে আটকে রাখবার জন্যে পরমাণুর 
কেন্দ্রবন্তর প্রায় সমস্ত ভার সমস্ত শক্তি কাজ করছে। এ না 
হোলে পরমাণুজগৎ ছারখার হয়ে যেত, আর পরমাণু দিয়ে গড়া 
বিশ্বজগতের অস্তিত্ব থাকত না। 
পদার্থের মধ্যে অণুগুলি পরস্পর কাছাকাছি আছে 
একটা টানের শক্তিতে তবু সোনার মতো নিরেট জিনিসের 
অণুরও মাঝে মাঝে ফাক আছে । সংখ্যা দিয়ে সেই অতি 
সুক্ষ ফীকের পরিমাণ জানাতে চাইনে, তাতে মন পীড়িত 
হবে। প্রশ্ন ওঠে একটুও ফীক থাকে কেন, গ্যাস থাকে 
কেন, কেন থাকে, তরল পদাৰ্থ। এর একই জাতের প্রশ্ন 
হচ্ছে, পৃথিবী কেন স্থর্যের গায়ে গিয়ে এটে যায় না, 
সমস্ত বিশ্বব্ৰন্লাণ্ড একটা পিণ্ডে তাল পাকিয়ে যায় না কেন। 
এর উত্তর, এই পৃথিবী স্থর্যের টান মেনেও দৌড়ের বেগে 

তফাত থাকতে পারে। দৌড় যদি যথেষ্ট পরিমাণ বেশি হোত 
তাহলে টানের বাধন ছিড়ে শুন্যে বেরিয়ে পড়ত, দৌড়ের 
বেগ বদি ক্লান্ত হোত তাহলে সূৰ্য তাকে নিত আত্মসাৎ ক'রে। 
অণুদের মধ্যে ফাক থেকে যায় গতির বেগে, তাতেই বাঁধনের 
শক্তিকে ঠেলে রেখে দেয়। গ্যাসীয় পদার্থের গতির প্রাধান্য 
বেশি। অণুর দল এই অবস্থার এত ক্রুতবেগে চলে যে তাদের 
পরস্পরের মিল ঘটবার অবকাশ থাকে না। মাঝে মাঝে তাদের 
সংঘাত হয় কিন্তু মুহুর্তেই আবার যায় সরে। তরল পদার্থের 
আণবিক আকর্ষণের শক্তি সামান্য ব'লেই চলন-বেগের জন্যে 
' তাদের মধ্যে অতিঘনিষ্ঠতার সুযোগ হয় না। নিরেট বস্তুতে 

বাঁধনের শক্তিটা অপেক্ষাকৃত প্রবল । তাতে অণুর দল সীমাবদ্ধ 
স্থানের ভিতর আটকা পড়ে থাকে। তাই ব'লে তারা যে শান্ত 
থাকে তা নয়; তাদের মধ্যে কম্পন চলছেই, কিন্তু তাঁদের 
স্বাধীনতার ক্ষেত্র অল্পপরিসর | 

অণুদের মধ্যে এই চলন কাপন, এই হচ্ছে তাপ। অস্থিরতা 
যত বাড়ে গরম ততই স্পষ্ট হয়ে ওঠে। এদের একেবারে শান্ত 
করা সম্ভব হোত যদি এদের তাপ তাপমানের শূন্য অঙ্কের নিচে 
আরো ২৭৩ ডিগ্রি সে্টিগ্রেড নামিয়ে দেওয়া সম্ভব হোত। 

এইবার হাইড্রোজেন গ্যাসের পরমাণু-মহলে দৃষ্টি দেওয়া 
যাক। 

এর চেয়ে হালকা গ্যাস আর নেই ৷ এর পরমাণুর কেন্দ্ৰে 
বিরাজ করছে একটি মাত্র বৈছ্যুতকণা যাকে বলে প্রোটন, আর 
তার টানে বাধা প'ড়ে চারদিকে ঘুরছে অন্য একটিমাত্র কনিকা 

যার নাম ইলেক্ট্রন ৷ প্রোটনকণায় যে বৈছ্যুতের 
পজিটিভধৰ্মী, আর ইলেক্ট্রনকণা যে বৈদ্যুতের 
নেগেটিভধমী । নেগেটিভ ইলেক্ট্রন চটুল চঞ্চল, পজিটিভ 
প্রোটন রাশভারি। ইলেক্ট্রনৈর ওজনটা গণ্যের মধ্যেই নয়, 
পরমাণুর প্রায় সমস্ত ভার তার কেন্দ্ৰবস্তুতে হয়েছে জমা ৷ 

মোটের উপরে সব ইলেক্ট্রনই না-ধর্মী বটে, কিন্তু এমন 
এক জাতের ইলেক্ট্রন ধরা পড়েছে যারা হী-ধৰ্মী, অথচ ওজনে 
ইলেক্ট্রনেরই সমান ৷ এদের নাম দেওয়া হয়েছে পজিট্রন ৷ 

কখনো কখনো দেখা গেছে বিশেষ হাইড্রোজেনের পরমাণু 
সাধারণের চেয়ে ডবল ভারি ৷ পরীক্ষায় বেরিয়ে পড়ল, কেন্দ্র 
স্থলেই প্রোটনের সঙ্গে আছে তার এক সহযোগী । পূর্বেই 
বলেছি প্রোটন হা-ধ্মী।- তার কেন্দ্রের শরিকটিকে পরখ 
ক'রে দেখা গেল সে সাম্যধর্মী, হা-ধর্মীও নয়, না-ধৰ্মাও নয়। 
অতএব সে বৈছ্যুতধর্মবজজিত। সে আপন প্রোটন শরিকের 
সমান ওজনের ; কিন্তু প্রোটন যেমন ক'রে ইলেক্ট্রনকে টানে 
এ তেমন টানতে পারে না, আবার প্রোটনকে ঠেলে ফেলবার 
চেষ্টাও তার নেই । এই কণার নাম দেওয়া হয়েছে ' ম্যট্টন | 
এটি লক্ষ্য ক'রে দেখা গিয়েছে, অন্য জাতের বাটখারা দিয়ে 
পরমাণু যতই ভারি করা যাক ইলেক্‌ট্ৰনের উপরে সেই সাম্য- 
ধৰ্মাদের কোনো জোর খাটে না একটি প্রোটন কেবল একটি- 
মাত্র ইলেকট্রনকে শাসনে রাখে। পরমাণু কেন্দ্রে প্রোটনের 
সংখ্যা যে পরিমাণ বেশি হয় সেই পরিমাণ ইলেক্ট্রনকে তারা 


বশে রাখে। 2 গ্যাসের পরমাণু-কেন্দ্রে সস, 

প্রোটন, সঙ্গে থাকে আটটি রন, তার প্রদক্ষিণকারী ইলেক্‌- 
টরনের-সংখ্যা থাকে ঠিক আটটি ৷ 

পজিটিভে নেগেটিভে বথাপরিমাণ মিলে যেখানে সন্ধি ক'রে 
আছে সেখানে যদি কোনো উপায়ে গৃহবিচ্ছেদ ঘটানো যায়, 
গুটিকতক নেগেটিভকে দেওয়া যায় তফাত ক'রে তাহলে সেই 
জিনিসে বৈছ্যতের পরিমাণের হিসাবে হবে গরমিল, অতিরিক্ত 
হয়ে পড়বে পজিটিভ বৈছ্যুতের চার্জ । মেয়ে পুরুষে মিলে 
যেখানে গৃহস্থালীর সামঞ্জস্য সেখানে মেয়ের প্রভাবকে যে- 
পরিমাণে সরিয়ে দেওয়া যাবে, সে-সংসারটা সেই পরিমাণে 
হয়ে পড়বে পুরুষ-প্রধান ; এও তেমনি ! 

এই চার্জ কথাটা ইলেক্টি,সিটির প্রসঙ্গে সর্বদাই ব্যবহারে 
লাগে। সাধারণত যে-সব জিনিস নিয়ে নাড়াচাড়া করি তাদের 
মধ্যে বৈছ্যুতের কোনো ছট্ফটানি দেখা যায় না, তারা চার্জ 
করা নয়, অর্থাৎ ছুই জাতের যে-পরিমাণ বৈছ্যুতে মিলে মিশে 
থাকলে শান্তি রক্ষা হয় তা তাদের মধ্যে আছে। কিন্ত কোনো! 
জিনিসে কোনো একটা জাতের বৈদ্যুত যদি সন্ধি না মেনে 
আপন ‘নিৰ্দিষ্ট পরিমাণ ছাপিয়ে বাড়াবাড়ি করে তাহলে সেই 
বৈদ্যুতের দ্বারা জিনিসটা চার্জ করা হয়েছে বলা হয়। 

এক টুকরো রেশম নিয়ে কাচের গায়ে ঘষা গেল। ফল ' 
হোলো এই যে ঘষড়ানিতে কাচের থেকে কিছু ইলেক্ট্রন এল 
বেরিয়ে, সেটা চালান হোলো রেশমে।  কীচে নেগেটিভ 
কম্তেই পজিটিভ বৈছ্যুতের প্রাধান্য হোলো ; ওদিকে রেশমে 
নেগেটিভ বৈছ্যুতের প্রভাব বাড়ল, সেটা হোলো নেগেটিভ 

বৈদ্যুতের দ্বারা চার্ভ-করা। ইলেক্ট্রন-খোয়ানো কীচ তার 
পজিটিভ চার্জের বোকে টেনে নিতে চাইল রেশমটাকে, আবার 
নেগেটিভের ভিড়-বাহুল্য-ওয়ালা রেশমে টান পড়ল কাচের 
দিকে । কাচ বা রেশমে সাধারণতন্ত্র যখন অন্ুপ্ন ছিল তখন 
আপনাতে আপনি ছিল সহজ, ছিল শান্ত ৷ শান্ত অবস্থায় 
এদের মধ্যে বৈছ্যুতের অস্তিত্ব জানাই যায়নি। বাইরে 
বৈদ্যুতিক গৃহবিপ্রবের খবর তখনি বেরিয়ে পড়ল যেমনি ভাগা- 
ভাগির অসমানতায় ক্ষোভ জন্মিয়ে দিলে । 

কাচ কিংবা অন্য কিছুর থেকে ঘষাঘষির দ্বারা সামান্য 
পরিমাণ ইলেক্ট্রন সরিয়ে নেবার কথা বলেছি ৷ পরিমাণটা 
কত যদি বিভ্ঞানীকে জিজ্ঞাসা করা' যায় তিনি সামান্য একটু 
ঘাড় নেড়ে বলবেন, ঘষ.ড্রানির মাত্রা অনুসারে চল্লিশ পঞ্চাশ 
ষাট কোটি হোতে পারে । বিজলি বাতির সল্তে-তারের ভিতর 
দিয়ে ইলেক্ট্রনৈর ঠেসাঠেসি ভিড় চলতে থাকে,তবেই সে জলে । 
তারে এ-প্রান্ত থেকে ও-প্রান্তে যতগুলি ইলেক্ট্রন একসঙ্গে যাত্রা 
করে আমাদের গণিতশাস্ত্ৰে সেই সংখ্যার কী নাম আছে আমি 
তা তো জানিনে। যাহোক এটা দেখা গেল যে, অতি-প্ররমাণু 
দের দুরন্ত চাঞ্চল্য পজিটিভ নেগেটিভে সন্ধি করে সংযত হয়ে 
আছে, তাই বিশ্বে আছে শান্তি । ভালুকওয়ালা বাজায় ডুগডুগি, 
তারি তালে ভালুক নাচে, আর নানা খেলা দেখায়। ডুগড়ুগি- 
ওয়ালা না যদি থাকে, পোষমানা৷ ভালুক যদি শিকলি কেটে 
স্বধর্ম পায় তাহলে কামড়িয়ে আঁচডিয়ে চারদিকে অনর্থপাত 
করতে থাকে । আমাদের সৰ্বাঙ্গে এবং দেহে 

পোষমানা বিভীষিকা নিয়ে অদৃশ্য ডুগডুগির ছন্দে চলেছে স্থপ্টির 
নাচ ও খেলা ৷ স্থষ্টির আখড়ায় ছুই খেলোয়াড় তাদের ভীষণ 
দ্বন্দ মিলিয়ে বিশ্বচরাচরের রঙ্গভূমি সরগরম করে রেখেছে ৷ 

কোনো কোনো বিজ্ঞানী পরমাণুজগৎকে সৌরমণ্ডলীর সঙ্গে 
তুলনীয় করে বললেন, পরমাণুর কেন্দ্র ঘিরে ভিন্ন ভিন্ন চক্রপথে 
ঘুর খাচ্ছে ইলেক্ট্রনের দল। আর এক পণ্ডিত প্রমাণ করলেন 
যে, ঘূর্নিপাক-খাওয়া, ইলেক্ট্রনরা তাদের এক কক্ষপথ থেকে 
আর এক কক্ষপথে ঠাই বদল করে, আবার ফেরে আপন 
নিৰ্দিষ্ট পথে। 

পরমাগুলোকের যে ছবি সৌরলোকের ছাদে তাতে আছে 
পজিটিভ বৈছ্যুত-ওয়ালা একটা কেন্দ্রবন্ত, আর তার চারদিকে 
ইলেক্ট্রনদের প্রদক্ষিণ ৷ / 

এ মত মেনে নেবার বাধা আছে। ইলেক্ট্রন যদি একটানা 
পথে চলত তাহলে ক্রমে তার শক্তি ক্ষয় হয়ে ক্রমে পথ খাটো 
ক'রে সে পড়ত গিয়ে কেন্দ্রবন্তর উপরে । পরমাণুর সর্বনাশ 
ঘটাত ৷ 

এখন এই মত দাড়িয়েছে, ইলেক্ট্রনের ভিম্বাকার. চলবার 
পথ একটি নয়, একাধিক। কেন্দ্র থেকে এই কক্ষগুলির দুরত্ব 
নির্দিষ্ট । কেন্দ্রের সব চেয়ে কাছের যে-পথ, কোনো ইলেক্ট্ৰন 
তা পেরিয়ে যেতে পারে না॥ ইলেক্ট্রন বাইরের পথ থেকে 
ভিতরের পথে দর্শন দেয়। কেন দেয় এবং হঠাৎ কখন দেখা 
দেবে তার কোনো বাধা নিয়ম পাওয়া যায় না। তেজ শোষণ 
ক'রে ইলেক্ট্রন ভিতরের পথ থেকে বাইরের পথে লাফিয়ে যায়, 

. এই লাফের মাত্রা নির্ভর করে শোষিত তেজের পরিমাণের 
উপর । ইলেক্ট্ৰন তেজ বিকীর্ণ করে, কেবল যখন সে তার 
বাইরের পথ থেকে ভিতরের পথে আবিভূৰ্ত হয়। ছাড়া-পাওয়া 
এই তেজকেই আমরা পাই আলোরূপে ৷ যতক্ষণ একই কক্ষে 
ডলতে থাকে ততক্ষণ তার শক্তি-বিকিরণ বন্ধ। এ মতটা ধরে- 
নেওয়া একটা মত, কোনো কারণ দেখানো যায় না। মতটা 
মেনে নিলে তবেই বোঝা যায় পরমাণু কেন টিকে আছে, বিশ্ব 
কেন বিলুপ্ত হয়ে যায়নি ৷ 

এই সব কথার পিছনে দুরহ তত্ব আছে, সেটা বোঝবার 
অনেক দেরি ।. আপাতত কথাটা শুনে রাখা মাত্র । 

পূর্বেই বলেছি বিজ্ঞানীরা খুব দৃঢম্বরে ঘোষণা করেছিলেন যে, 
৯২টি আদিভূত বিশ্বস্থষ্টির মৌলিক পদার্থ। অতিপরমাণুদের 
সাক্ষ্যে আজ সে কথা অপ্রমাণ হয়ে গেল। তবু এখনো রয়ে 
গেল এদের সম্মানের উপাধিটা ৷ 

একদা মৌলিক পদার্থের খ্যাতি ছিল যে, তাদের গুণের 
'নিত্যতা আছে । তাদের যতই ভাঙা যাক কিছুতেই তাদের 
স্বভাবের বদল হয় না। বিজ্ঞানের প্রথম অধ্যায়ে দেখা গেল 
তাদের চরম ভাগ করলে বেরিয়ে পড়ে ছুইজাতীয়-বৈদ্যুত- 
ওয়ালা কণাবস্তুর জুড়িনৃত্য । যারা ‘মৌলিক পদার্থ-নামধারী 
তাদের স্বভাবের বিশেষত্ব রক্ষা করেছে এই সব বৈছ্যাতেরা 
বিশেষ সংখ্যায় একত্র হয়ে। এইখানেই যদি থামত তাহলেও 
পরমাথুদের রূপনিত্যতার খ্যাতি টিকে যেত। কিন্তু ওদের 
নিজের দলের থেকেই বিরুদ্ধ সাক্ষ্য পাওয়া, গেল ৷ একটা খবর 

পাওয়া গেল বে, হাল্কা যে-সব পরমাণু তাদের মধ্যে ইলেক্ট্রন 
প্রোটনের ঘোরাঘুরি নিত্যনিয়মিতভাবে চলে আসছে বটে, 
কিন্ত অত্যন্ত ভারি যারা, যাদের মধ্যে স্্যউটন-প্রোটন-সংঘের 
অতিরিক্ত ঠেষাঠেসি ভিড, যেমন যুরেনিয়ম বা রেডিয়ম, তাঁরা' 
আপন তহবিল সামলাতে পারছে না= সদা সর্বক্ষণই তাদের 
মূল সম্বল ছিটকে পড়তে পড়তে হাল্কা হয়ে তারা এক রূপ 
থেকে অন্য রূপ ধরছে । 
এতকাল রেডিয়ম-নামক এক মৌলিক ধাতু লুকিয়ে ছিল 
স্থল আবরণের মধ্যে। তার আবিষ্কারের সঙ্গে সঙ্গে পরমাণুর 
গতম রহস্ত ধরা পড়ে গেল। বিজ্ঞানীদের সঙ্গে তার প্রথম 
মোকাবিলার ইতিহাস মনে রেখে দেবার যোগ্য । 
বখন র্যন্টগেন রশ্মির আবিষ্কার হোলো, দেখা গেল 
তার স্থূল বাধা ভেদ করবার ক্ষমতা । তখন আরি বেকরেল 
ছিলেন প্যারিস মুযুনিসিপাল স্কুলে বিজ্ঞানের অধ্যাপক স্বতো- 
দীপ্তিমান পদার্থ মাত্রেরই এই বাধা ভেদ করবার শক্তি আছে 
কিনা সেই পরীক্ষায় তিনি লাগলেন । এইরকম কতকগুলি, 
ধাতু পদার্থ নিয়ে কাজ আরম্ভ করে দিলেন। তাদের কালো 
কাগজে মুড়ে রেখে দিলেন ফোটোগ্রাফের প্লেটের উপরে । 
দেখলেন, তাতে মোড়ক ভেদ করে কেবল যুরেনিয়ম ধাতুরই 
চিহ্ন পড়ল। সকলের চেয়ে গুরুভার যার পরমাণু তার 
' তেজক্ররিয়তা সপ্রমাণ হয়ে গেল। 
পিচর্েগুনামক এক খনিজ পদার্থ থেকে যুরেনিয়মকে 
ছিনিয়ে নেওয়া হয়ে থাকে । বেকরেলের এক অসামান্য বুদ্ধিমতী 

ছাত্রী ছিলেন মাদাম কুরি। তার স্বামী পিয়ের কুরি ফরাসী 
বিজ্ঞান-বিষ্ভালয়ের অধ্যাপক ছিলেন ৷ তারা স্বামী স্ত্ৰীতে মিলে 
এই পিচ.ব্লেণ্ড নিয়ে পরখ করতে লাগলেন; দেখলেন এর : 
তেজক্রিয় প্রভাব যুরেনিরমের চেয়ে আরো প্রবল । পিচর্লেণ্ডের 
মধ্যে এমন কোনো কোনো পদার্থ আছে যারা এই শক্তির মূলে ১. 
তারি আবিষ্কারের চেষ্টায় তিনটি নূতন পদার্থ বের হোলে 
রেডিয়ম, পলোনিয়ম, এবং য়্যাক্‌টিনিয়ম ৷ 

পরীক্ষা করতে করতে প্রায় চল্লিশটি তেজক্কিয় পদার্থ পাওয়া 
গেছে। প্রায় এদের সবগুলিই বিজ্ঞানে নতুন-জানা। 

তখনকার দিনে সকলের চেয়ে চমক লাগিয়ে দিল এই 
খাতুর একটি অদ্ভুত স্বভাব ৷ সে নিজের মধ্যে থেকে জ্যোতিষ্কণা 
বিকীৰ্ণ ক'রে নিজেকে নানা মৌলিক পদার্থে রূপান্তরিত করতে 
করতে অবশেষে সীসে করে তোলে ৷ এ যেন একটা বৈজ্ঞানিক 
ভেলকি বললেই হয়। এক ধাতু থেকে অন্ত ধাতুর যে উদ্ভব 
'হোতে পারে, সে এই প্রথম জানা গেল । 

যে-সকল পদার্থ রেডিয়মের এক জাতের, অর্থাৎ তেজ 
ছিটোনোই যাদের স্বভাব, তারা সকলেই" জাত-খোওয়াবার 
দলে। তারা কেবলি আপনার তেজের মূলধন খরচ করতে 
খাকে। এই অপব্যয়ের ফর্দে প্রথম যে তেজঃ পদার্থ পড়ে, 
গরীকবর্ণনালার প্রথম অক্ষরের নামে তার নাম দেওয়া হয়েছে 
আল্ফা। বাংলা বর্ণমালা 'ধরে তাকে ক বললে চলে। এ 
একটা পরমাণু, পজিটিভ জাতের। রেডিয়মের আরো একটা! 
ছিটিয়েফেলা তেজের কণা আছে, তার নাম দেওয়া হয়েছে, 

বীটা, বলা যেতে পারে খ। সে ইলেক্ট্রন, নেগেটিভ চার্জ করা, 
বিষম তার দ্রুত বেগ। তবু পাতলা একটি কাগজ চলার 
রাস্তায় পড়লে আল্ফা পরমাণু দেহান্তর লাভ করে, সে হয়ে 
যায় হীলিয়ম গ্যাস। আরো কিছু বাধা লাগে বীটাকে থামিয়ে 
দিতে। রেডিয়মের তুণে এই দুইটি ছাড়া আর একটি রশ্মি 
আছে, তার নাম গামা; সে পরমাণু বা অতিপরমীণু নয়, সে 
একটি বিশেষ আলোকরশ্মি। তার কিরণ স্থূল বস্তুকে ভেদ করে 
যেতে পারে, যেমন যায় ব্যণ্টগেন রশ্মি। এই সব তেজস্কণার = 
ব্যবহার সকল অবস্থাতেই সমান লোহা-গলানো! গরমেও, 
গ্যাস-তরল-করা ঠাণ্ডাতেও। তা ছাড়া তাদের ফিরিয়ে নিয়ে 
আবার পূর্বের মতো দানা বেঁধে দেওয়া কারো সাধ্য নেই ৷ 

পরমাণুর কেন্্রপিওটিতে যতক্ষণ না কোনো লোকসান 
ঘটে ততক্ষণ দুটে| চারটে ইলেক্ট্রন যদি ছিনিয়ে নেওয়া যায় 
তাহলে তার বৈদ্যুতের বাধা বরাদ্দে কিছু কমতি পড়তে পারে 
কিন্তু অপঘাতটা সাংঘাতিক হয় না। যদি ওঁ কেন্দ্ৰবস্তুটার 
খাস তহবিলে লুটপাট সম্ভব হয় তাহলেই পরমাণুর জাত বদল 
হয়ে যায় ৷ ৰ 

পরমাণুর নিজের মধ্যে একান্ত এঁক্য নেই এ খবরটা পেয়েই 
বিজ্ঞানীরা প্রথমটা আশা করেছিলেন যে, তারা তেজ-ছু'ড়ে-মারা 
গোলন্দাজ রেডিয়মকে লাগাবেন পরমাণুর মধ্যে ভেদ ঘটিয়ে 
তার কেন্দ্র-সম্বল-ভাঙা লুটপাটের কাজে। কিন্তু লক্ষ্যটি অতি- 
সুক্ষ, নিশানা করা সহজ নয়, তেজের চেলা বিস্তর মারতে মারতে 
দৈবাৎ একটা লেগে যায়। তাই এ রকম অনিশ্চিত লড়াই- 

প্রণালীর বদলে আজকাল প্রকাণ্ড যন্ত্র তৈরির আয়োজন 
হচ্ছে যাতে অতিপ্রচণ্তশক্তিমীন বৈছ্যুত উৎপন্ন হয়ে পরমাণুর 
কেন্দ্রকেল্লার পাহারা ভেদ করতে পারে। সেখানে আছে 
প্রবল পালোরান শক্তির পাহারা । আজ ঠিক বে-সময়টাতে 
লক্ষ লক্ষ মানুষ মারবার জন্যে সহী যন্ত্রের উদ্ভাবন হচ্ছে ঠিক 
নেই সময়টাতেই বিশ্বের স্ক্মতম পদার্থের অলক্ষ্যতম মর্ম বিদীৰ্ণ 
করবার জন্তে বিরাট বৈছ্যতবর্ষণীর কারখানা বসল ৷ 

পূর্বেই বলেছি, আল্ফা-কণা স্বরূপ হারিয়ে হয়ে যায় হীলিয়ম 
গ্যাস ৷ এটা কাজে লেগেছে পৃথিবীর বয়স প্রমাণ করতে। 
কোনো পাহাড়ের একখানা পাথরের মধ্যে যদি বিশেষ পরিমাণ 
হীলিরম গ্যাস দেখা যায়, তাহলে এই গ্যাসের পরিণতির নিৰ্দিষ্ট 
সময় হিসাব করে এ পাহাড়ের জন্মকুষ্টি তৈরি করা যায় ৷- এই 
প্রণালীর ভিতর দিয়ে পৃথিবীর বয়স বিচার করা হয়েছে ৷ 

ওজনের গুরুত্বে হাইড্রোজেন গ্যাসের ঠিক উপরের 
কোঠাতেই পড়ে যে গ্যাস, তারি নাম দেওয়া হয়েছে হীলিয়ম। 
এই গ্যাস বিজ্ঞানীমহলে নৃতন-জানা। এই গ্যাস প্রথম ধরা 
পড়েছিল স্্য-গ্রহণের সময়ে । সূর্য আপন চক্রসীমাটুকু ছাড়িয়ে 
ব লক্ষ ক্রোশ দূর পর্যন্ত জলদ্বাস্পের অতিন্ক্্ উত্তরীয় উড়িয়ে 
থাকে, ঝরনা যেমন জলকণার কুয়াশা ছড়ায় আপনার 
চারিদিকে। গ্রহণের সময় সেই তার চারদিকের আগ্নেয় 
গ্যাসের বিস্তার দেখতে পাওয়া যায় ছুরবীনে। এই দূর- 
বিক্ষিপ্ত গ্যাসের দীপ্তিকে রুরোগীয় ভাষায় বলে করোনা, বাংলায় 
একে বলা যেতে পারে কিরীটিকা। 

কিছুকাল আগে ১৯৩৭ শ্রষ্টাবের-হূর্ধগ্রহণের স্থযোগে এই 
কিরীটিকা পরীক্ষা করবার সময় বৰ্ণলিপির নীল-সীমানার দিকে 
দেখা গেল তিনটি অজানা সাদা রেখা । পণ্ডিতেরা ভাবলেন 
হয়তো কোনো৷ একটি আগের জানা পদার্থ অধিক দহনে নতুন 
দশা পেয়েছে, এটা তারি চিহ্ন । কিংবা হয়তো একটা নতুন 
পদার্থ ই বা জানান দিল । এখনো তার ঠিকানা হোলো না। 

১৮৬৮ খ্রীষ্টাব্দের গ্রহণের সময় বিজ্ঞানীদের এই রকমই 
একটা চমক  লাগিয়েছিল-- সুর্যের গ্যাসীয় বেড়ার ভিতর 
থেকে একটা লিপি এল তখনকার কোনো-অচেলা পদার্থের । 
এই নৃতন-খবর-পাওয়া মৌলিক পদার্থের নাম-দেওয়া হোলো 
হীলিয়ম, অর্থাৎ সৌরক। কেননা তখন মনে হয়েছিল এটা! 
একান্ত স্র্যেরই অন্তর্গত গ্যাস ৷ অবশেষে ত্রিশ বছর কেটে 
গেলে পর: বিখ্যাত বসায়নী ব্যাম্‌জে এই গ্যাসের আমেজ 
পেলেন পৃথিবীর হাওয়ায় অতিসামান্য পরিমাণে । তখন স্থির 
হোলো পৃথিবীতে এ গ্যাস দুর্লভ ৷ তার পরে দেখা গেল উত্তর- 
আমেরিকায় কোনো মেটে তেলের গহ্বরে যে গ্যাস পাওয়! 
যায় তাতে যথেষ্ট পরিমাণে হীলিয়ম আছে। তখন একে 
কাজে লাগাবার সুবিধে হোলো । অত্যন্ত হালকা ব'লে এতদিন 
হাইডোজেন গ্যাস দিয়ে আকাশযানগুলোর উড়নশক্তির 
জোগান দেওয়া হোত। কিন্তু হাইড্রোজেন গ্যাস ওড়াবার পক্ষে 
যেমন কেজো, আলাবারপক্ষে তারচেয়ে কম না। এই গ্যাস অনেক 
মস্ত মস্ত উড়োজাহাজকে জালিয়ে মেরেছে । হীলিয়ম গ্যাসের 
মধ্যে প্রচ্ছম দুরন্ত জ্বলন-চণ্ডী নেই, অথচ হাইড্রোজেন ছাড়া 


মে 

সকলগ্যাসের চেয়ে এ হালকা ৷ তাই জাহাজ-ওড়ানোকে নিরাপদ 
করবার জন্তে তারি ব্যবহার চলতি হয়েছে ৷ চিকিৎসাতেও 
‘কোনো কোনো রোগে এর প্রয়োগ শুরু হোলো ৷ 

পূৰ্বেই বলা হয়েছে, পজিটিত-চার্জ-ওয়ালা পদার্থ ও নেগেটিভ- 
চার্জ-ওয়ালা পদার্থ পরস্পরকে কাছে টানে, কিন্তু একই জাতীয় 
চার্জ-ওয়ালারা পরস্পরকে ঠেলে ফেলতে চায়। যতই তাঁদের 
কাছাকাছি করা যায় ততই উগ্র হয়ে ওঠে তাদের ঠেলার জোর ৷ 
তেমনি বিপরীত চার্জ-ওয়ালারা যতই পরস্পরের কাছে আসে 
তাদের টানের জোর ততই বেড়ে ওঠে । : এইজন্যে যে সব 
ইলেক্ট্রন কেন্দ্ৰবস্তুর কাছাকাছি থাকে তারা টানের জোর 
এড়াবার জন্যে দুরবর্তাদের চেয়ে দৌড়য় বেশি জোরে ৷ সৌর- 
মণ্ডলে যে-সব গ্রহ সূর্যের যত কাছে তাদের দৌড়ের বেগ ততই 
'বেশি। দুরের গ্রহদের বিপদ কম, তারা অনেকটা ধীরে 
স্থস্থে চলে। 

এই ইলেক্ট্রন প্রোটনের ব্যাস সমস্ত পরমাণুর পঞ্চাশ হাজার 
ভাগের একভাগ ৷ অর্থাৎ পরমাণুর মধ্যে শৃহ্যতাই বেশি । একটা 
মানুষের দেহের সমস্ত পরমাণু যদি ঠেসে দেওয়া হয়, তাহলে 
তার থেকে একটি অধৃশ্যপ্রায় বস্তুবিন্দু তৈরি হবে ৷ 

দুই প্রোটনের পরস্পরের প্রতি বিমুখতার জোর যে কত 
রসায়নী ফ্রেডরিক সডি তার হিসাব ক'রে বলেছেন, এক গ্যাম- 
পরিমাণ প্রোটন যদি ভূতলের এক মেরুতে রাখা যায় আর তার 
বিপরীত মেরুতে থাকে আর এক গ্র্যাম প্রোটন, তাহলে এই 
সুদূর পথ পেরিয়ে গিয়ে তাদের উভয়েরই ঠেলা মারার জোর 


তই বিশ্বপরিচয় 


হবে প্রায় ছ শো মোনের চাপে । এই যদি বিধি হয় তাহলে 
বোঝা শক্ত হয় পরমাণুকেন্দ্রের অতি সংকীর্ণ মণ্ডলীর মধ্যে 
একটির বেশি প্রোটন কেমন করে ঘেঁযাৰ্থেষি মিলে থাকতে 
পারে। এই নিয়ম অনুসারে হাইড্রোজেন, যার পরমাণুকেন্দ্ৰে 
একেশ্বর প্রোটনের অধিকার, সে ছাড়া বিশ্বে আর কোনো 
পদাৰ্থ তো টি'কতেই পারে না; তাহলে তো বিশ্বজগৎ হয়ে 
ওঠে হাইডোজেনময় ৷ 
' এদিকে দেখা যায় যুরেনিয়ম ধাতু বহন করেছে ৯১টা প্রোটন, 
১৪৬টা ন্ন্যুউন | এত বেশি ভিড় সে সামলাতে পারে না এ কথা 
সত্য, ক্ষণে ক্ষণে সে তার কেন্দ্ৰভাণ্ডার থেকে বৈদ্যুতকণার বোঝা 
হালকা করতে থাকে । ভার কিছু পরিমাণ কমলে সে রূপ নেয় 
রেডিয়মের, আরো! কমলে হয় পলোনিয়ম, অবশেষে সীসের 
রূপ ধরে স্থিতি পায়। 
ওজন এত ছেঁটে ফেলেও স্থিতি পায় কী করে এ সন্দেহ 
তো দূর হয় না। বিকিরণের পালা শেষ করে সমস্ত বাদসাদ 
দিয়েও সীসের দখলে বাকি থাকে ৮২টা প্রোটন। পজিটিভ 
বৈছ্যুতের স্বজাত-ঠেলা-মারা মেজাজ নিয়ে এই প্রোটনগুলো 
পরমাগুলোকের শান্তিরক্ষা করে কী ক'রে, দীর্ঘকাল ধরে এ 
প্রশ্নের ভালো জবাব পাওয়া গেল না।- কেন্দ্রের বাইরে এদের 
ঝগড়া মেটে না, কেন্দ্রের ভিতরটাতে এদের মৈত্রী অটুট, এ 
একটা বিষম সমস্তা ৷ 
এই রহস্তভেদের উপযোগী ক'রে যন্ত্রশক্তির বলবৃদ্ধি করা 
হোলো । পরমাণুর কেন্দ্রগত প্রোটন-লক্ষ্যের বিরুদ্ধে পরীক্ষকেরা 

হা-ধর্মী বৈদ্যুতকণার দল লাগিয়ে দিলেন ; যত।জোরের বৈদ্যুত- 
কণা তাদের ধাক্কা দিলে তার বেগ সেকেণ্ডে ৬৭২০ মাইল। 
তরু কেন্দ্রস্থিত প্রোটন আপন প্রোটনধর্ রক্ষা করলে, 
আক্রমণকারী বৈদ্যুতের দলকে ছিটকিয়ে ফেললে । বৈছ্যুত- 
তাড়নার জোর বাড়িয়ে দেওয়া হোলো । বিজ্ঞানী লাগালেন 
ধাক্কা ৭৭০০ মাইলের বেগে, শিকারটিকে হার মানাতে পারলেন 
না। অবশেষে ৮২০০ মাইলের তাড়া খেয়ে বিরুদ্ধশক্তি নরম 
হবার লক্ষণ দেখালে । ছিট্‌কোনে| শক্তির বেড়া ডিঙিয়ে 
আক্রমণশক্তি গৌছল কেন্দ্ৰদৰ্গের মধ্যে ৷ দেখা গেল দুটি সম- 
ধর্মী বৈছ্যুতকণা যত কাছে গিয়ে পৌছলে তাদের ঠেলাঠেলি 
যায় চুকে, সে হচ্ছে এক ইঞ্চির বহুকোটিভাগ ধেঁধাঘেষিতে ৷ 
তাহলে ধরে নিতে হবে এ নৈকট্যের মধ্যে প্রোটনদের পরস্পর 
ঠেলে ফেলার শক্তি যত তার চেয়ে প্রভূত বড়ো একটা শক্তি 
আছে, টেনে রাখবার শক্তি! এ শক্তি পরমাণুমহলে 
প্রোটনকেও যেমন টানে স্থা্রনকেও তেমনি টানে, অর্থাৎ 
বৈদ্যুতের চার্জ যার আছে আর যার নেই উভয়ের 'পরেই তার 
সমান প্রভার। পরমাণুকেন্দ্রবাসী এই অতি প্রবল আকর্ষণ- 
শক্তি সমস্ত বিশ্বকে রেখেছে বেঁধে । পরমাণুর মধ্যেকার 
ঘরোয়া বিবাদ মিটিয়েছে যে শাসন, সেই শাসনেই বিশ্বে বিরাজ 
করে শান্তি। ঢ় 

আধুনিক ইতিহাস থেকে এর উপমা সংগ্রহ ক'রে দেওয়া 
যাক। চীন রিপব্িকের স্াস্তি নষ্ট ক'রে কতকগুলি একাবিপত্য- 
লোলুপ জাঁদরেল পরস্পর লড়াই ক'রে দেশটাকে ছারখার 

করে দিচ্ছিল ৷ ৰীবষ্ট্ৰের কেন্দস্থলে এই বিরুদ্ধদলের চেয়ে প্রবলতর 
শক্তি বদি থাকত তাহলে শাসনের কাজে এদের সকলকে এক 
ক'রে রাষ্ট্রশক্তিকে বলিষ্ঠ ও নিরাপদ ক'রে রাখা সহজ হোত। 
পরমাণুর রাষ্ট্রতন্তরে সেই বড়ো শক্তি আছে সকল শক্তির উপরে, 
তাই যারা ব্বভাবত মেলে না তারাও মিলে বিশ্বের শান্তি রক্ষা 
হচ্ছে। এর থেকে দেখতে পাচ্ছি, বিশ্বের শাস্তি পদার্থটি 
ভালোমানুষি শান্তি নয়। যত সব ছুরন্তদের মিলিয়ে নিয়ে তবে 
একটা প্রবল মিল হয়েছে ৷ যারা স্বতন্ত্ৰভাবে সর্বনেশে তারাই 
মিলিতভাবে স্থষ্টির বাহন ৷ 
পরমাণুর ইতিহাসে রেডিয়মের অধ্যায়ের মূল্য বেশি-- 
সেইজন্যে একটু বিশদ করে তার কথাটা বলে নিই ৷ রেডিয়ম, 
লোহা প্রভৃতির মতোই ধাতুদ্রব্য। এর পরমাণুগুলি ভারে এবং 
আয়তনে বড়ো। অবশেষে একদিন কী কারণে কেউ জানে না 
রেডিয়মের পরমাণু যায় ফেটে, তার অল্প একটু অংশ যায় ছুটে ; 
এই ভাঙন-ধরা পরমাণু থেকে নিঃস্থত আল্ফারশ্মিতে যে- 
কণিকাগুলি প্রবাহিত হয় তা'রা প্রত্যেকে ছুটি প্রোটন ও ছুটি 
্যুটরনৈর সংযোগে তৈরি | অর্থাৎ হীলিয়ম পরমাণুর কেন্দ্র- 
' বস্তরই সঙ্গে তারা এক। বাঁটারশ্মি কেবল ইলেক্ট্রনের ধারা। 
গামারশ্মিতে কণা নেই, তা আলোকজাতীয়। .কেন যে এমন 
ভাঙচুর হর তার কারণ আজো ধরা পড়েনি। এইটুকু অপব্যয়ের 
দরুন পরমাণুর বাকি অংশ আর সেই সাবেক রেডিয়মরূপে থাকে 
না। তার স্বভাব যায় বদলিয়ে । ভুটি ইলেক্ট্রন আত্মসাৎ 
করে আল্ফাকণার পরিণতি ঘটে হীলিয়ম গ্যাসে । এই 

ক্ষোরণ ব্যাপারকে বাইরের কিছুতে না পারে উস্্‌কিয়ে দিতে, না. 
পারে থামাতে । চারদিকের অবস্থা ঠাণ্ডাই থাক্‌ আর গরমই 
থাক্‌, অন্ত পরমাণুদের সঙ্গে মেলামেশাই করুক, অর্থাৎ তার 
বাইরের ব্যবস্থা যে রকমই হোক, তার ফেটে যাওয়ার 
কাজটা ঘটতে থাকে ভিতরের থেকে ৷ গড়ের উপরে রেডিয়মের 
আয়ু প্রায় ছুহাজার বছর, কিন্ত তার যে পরমাণু থেকে 
একটা আল্ফাকণা ছুড়ে ফেলা হয়েছে তার মেয়াদ প্রায় 
দিন চারেকের। তার পরে তার থেকে পরে পরে ক্ফোরণ 
ঘটতে থাকে, অবশেষে গিয়ে ঠেকে সীসেতে। আল্ফা- 
কণা যখন শুরু করে তার দৌড় তখন তার বেগ থাকে এক 
সেকেণ্ডে প্রায় দশহাজার মাইল। কিন্তু যখন তাকে কোনো 
বন্তপদার্থের, এমন কি বাতাসের মধ্যে দিয়ে যেতে হয়, তখন 
ছু তিন ইঞ্চিখানেক পথ যেতে যেতেই তার চলন সহজ হয়ে 
আসে। আল্ফা রশ্মি চলে একেবারে সোজা রেখা ধারে। 
কী ক’রে পারে সে একটা ভাববার কথা। কেননা বাতাসে 
যে অক্সিজেন বা নাইট্রোজেন পরমাণু আছে হীলিয়মের পরমাণু 
তার চেয়ে অনেক হালকা আর ছোটো ৷ এই তিন ইঞ্চি রাস্তায় 
বাতাসের বিস্তর ভারি ভারি অণু তাকে ঠেলে যেতে হয়। এ 
কিন্তু ভিড় ঠেলে যাওয়া নয়, ভিড় ভেদ করে যাওয়া ৷ পরমাণু 
বলতে বোঝায় একটি কেন্দ্বস্ত আর তাকে ঘিরে দৌড়-খাওয়া 
ইলেক্ট্রনৈর দল। এদের পাহারার ভিতর দিয়ে যেতে প্রচণ্ড 
বেগের জোর চাই৷ সেই জোর আছে আল্ফা-কণার। সে অন্ত 
মণ্ডলীর ভিতর দিয়ে চলে যায়। অন্য পরমাণুর ভিতর দিয়ে 

যেতে যেতে লোকসান ঘটাতে থাকে; কোনো পরমাণুর 
দিলে হয়তো একটা ইলেক্ট্রন সরিয়ে, ক্রমে দুটো তিনটে 
গেল হয়তো তার খসে, তখন ইলেক্ট্রন গুলো বীধনছেঁড়া হয়ে 
ঘুরে বেড়ায়। কিন্তু বেশিক্ষণ নয়। অন্য পরমাণুদের সঙ্গে 
জোড় বাধে । যে পরমাণু ইলেক্ট্রন হারিয়েছে তাকে লাগে 
পজিটিভ বৈছ্যাতের চার্জ আর যে পরমাণু ছাড়া ইলেক্ট্রনটাকে 
ধরেছে তার চার্জ নেগেটিভ বৈছ্যুতের। তারা যদি পরস্পরের 
যথেষ্ট কাছাকাছি আসে তাহলে আবার হিসেব সমান করে 
নেয়। অসাম্য ঘুচলে তখন বৈছ্যতধর্মের চাঞ্চল্য শান্ত হয়ে 
যায়। স্বভাবত হীলিয়ম পরমাণুর থাকে দুটো ইলেক্ট্ৰন ৷ 
কিন্তু রেডিয়ম থেকে আল্ফা কণারূপে নিঃস্থত হয়ে সে যখন 
অন্য বন্তর মধ্যে দিয়ে ছুটতে থাকে তখনকার মতো তার 
সঙ্গীদুটো যায় ছিন্ন হয়ে। অবশেষে উপদ্রবের অন্ত হোলে, 
ছুটো ইলেক্ট্রনদের মধ্যে থেকে অভাব পুরণ করে নিয়ে স্বধর্মে 
কিরে জাসে। ৰ 
এইখানে আর একটা কথা ব'লে এই প্রসঙ্গ শেষ করে 
দেওয়া বাক। সকল বস্তরই পরমাণুর ইলেক্ট্রন প্রোটন ও 
হ্লাউন একই পদার্থ। তাদেরই ভাগ-বাটোয়ারা নিয়ে বস্তুর 
ভেদ। যে পরমাণুর আছে মোট ছয়টা পঞ্জিটিভ চার্জ সেই 
হোলো কার্বনের অর্থাৎ আঙ্কারিক বস্তুর পরমাণু। সাতটা 
ইলেক্ট্রনওয়ালা পরমাণু নাইট্রোজেনের, আটটা অক্সিজেনের । 
কেবল হাইডোজেন পরমাণুর আছে একটা ইলেক্ট্রন । আর 
বিরেনববইটা আছে ফুরেনিয়মের। পরমাণুদের মধ্যে পজিটিভ 


পরমাখুলোক ৩৭ 
চার্জের সংখ্যা-ভেদ নিয়েই তাদের জাতিভেদ। স্থা্টির সমস্ত 
বৈচিত্র্য এই সংখ্যার ছন্দে ৷ 

বৈছ্যুতসন্ধানীরা যখন আপন কাজে নিযুক্ত আছেন তখন 
তাদের হিসাবে গোলমাল বাধিয়ে দিয়ে অকস্মাৎ একটা 
অজানা শক্তির অস্তিত্ব ধরা দিল। তার বিকিরণকে নাম 
দেওয়া হোলো মহাজাগতিক রশ্মি, কস্মিক রশ্বি। বলা 
যেতে পারে আকস্মিক রশ্মি। কোথা থেকে আসছে বোবা! * 
গেল না, কিন্তু দেখা গেল সর্বত্রই । কোনো বস্তু বা কোনো 
জীব নেই যার উপরে এর করক্ষেপ- চলছে না। এমন কি 
ধাতুদ্রব্যের পরমাণুগুলোকে ঘা মেরে উত্তেজিত করে দিচ্ছে । 
হয়তো এরা জীবের প্রাণশক্তির সাহায্য করছে, কিংবা বিনাশ 
করছে__ কী করছে ভানা নেই, আঘাত করছে এইটেই 
নিঃসংশয়। 
, এই যে ক্রমাগতই কস্মিক রশ্ি-বর্ষণ চলেছে, এর উৎপত্তির 
রহস্ত অজানা রয়ে গেল। কিন্তু জানা গেছে বিপুল এর উদ্যম, 
সমস্ত আকাশ জুড়ে এর সঞ্চরণ, জলে স্থলে আকাশে সকল 
পদার্থে ই এর প্রবেশ । এই মহা-আগন্তকের পিছনে বিজ্ঞানের 
চর লেগেই আছে। কোন্‌ দিন এর গোপন ঠিকানা ধরা পড়বে । 

অনেকে বলেন, কস্মিক আলো আলোই বটে, ব্যুণ্ট,গেন 
রশ্মির চেয়ে বহুগুণে জোরালো। তাই এরা সহজে পুরু সীসে 
বা মোটা সোনার পাত পার হয়ে চলে যায়। বিজ্ঞানীদের 
পরীক্ষায় এটুকু জানা গেছে, এই আলোর সঙ্গে আছে বৈছ্যুত- 
কণা। পৃথিবীর যে ক্ষেত্রে চৌন্বক শক্তি বেশি এরা তারি টানে 

আপন পথ থেকে সরে গিয়ে মেরুপ্রদেশে জমা হয়, তাই 
পৃথিবীর বিভিন্ন জায়গায় কস্মিক রশ্মির সমাবেশের কমিবেশি 
দেখা যায় । 
কস্মিক রশ্মির সম্বন্ধে এখনো নানা মতের আনাগোনা 
চলেইছে। পরমাণুর নূতন তত্বের সূত্রপাত হওয়ার পর থেকেই 
বিজ্ঞান-মহলে মননের ও মতের তোলাপাড়ার অন্ত নেই ; বিশ্বের 
* মূলকারখানার ব্যবস্থায় গ্রুবত্বের পাকা সংকেত খুঁজে বের করা 
অসাধ্য হোলো ৷ নিত্য ব’লে যদি কিছু খ্যাতি পেতে পারে 
তবে সে কেবল এক আদিজ্যোতি, যা রয়েছে সব কিছুরই 
ভূমিকার, বার প্রকাশের নানা অবস্থান্তরের ভিতর দিয়ে গড়ে 
উঠেছে বিশ্বের এই বৈচিত্র্য । 

এই তো দেখা গেল বিশ্বব্যাগী অরূপ বৈছ্যুতলোক। 
এদের সম্মিলনের দ্বারা প্রকাশবান রূপলোক গ্রহনক্ষত্রে। * 

গোড়াতেই ব'লে রাখি বিশ্বব্রহ্মাণ্ডের আসল চেহারা কী 
জানবার জো নেই ৷ বিশ্বপদার্থের নিতান্ত অল্পই আমাদের 
চোখে পড়ে । তা ছাড়া আমাদের চোখ কান স্পর্শেক্দিয়ের 
নিজের বিশেষত্ব আছে। তাই বিশ্বের 'পদার্থগুলি বিশেষভাবে 
বিশেষরূপে আমাদের কাছে দেখা দেয়। ঢেউ লাগে চোখে, 
দেখি আলো। আরো! সুক্ষ বা আরো স্থল ঢেউ সম্বন্ধে আমরা 
কানা। -দেখাটা নিতান্ত অল্প, না-দেখাটাই অত্যন্ত বেশি৷ 
পৃথিবীর কাজ চালাব ব'লেই সেই অনুযায়ী আমাদের চোখ কান, 
আমরা যে বিজ্ঞানী হব প্রকৃতি সে খেয়ালই করেনি। মানুষের 
চোখ অণুবীক্ষণ ও দুরবীন এই ছুইএর কাজই সামান্য পরিমাণে 
করে থাকে। বোধের: সীমা বাড়লে বা বোধের প্রকৃতি অন্য 
রকম হোলে আমাদের জগংটাও হোত অন্ত রকম | 

বিজ্ঞানীর কাছে সেই অন্ত রকমই তো হয়েছে। এতই 
অন্য রকমের যে, যে ভাষায় আমরা কাজ চালাই এ জগতের 
পরিচয়ে তার অনেকখানিই কাজে লাগে না। প্রত্যহ এমন 
চিহুওয়ালা ভাষা তৈরি করতে হচ্ছে যে, সাধারণ মানুষ তার 
বিদ্দুবিসর্গ বুঝতে পারে না। 

একদিন মানুষ ঠিক করেছিল বিশ্বমগুলের কেন্দ্রে পৃথিবীর 
আসন অবিচলিত, তাকে প্রদক্ষিণ করছে সূর্য নক্ষত্ৰ মনে যে 

করেছিল সে জন্যে তাকে দোষ দেওয়া যায় না; সে দেখেছিল 
পৃথিবীনদেখা সহজ চোখে। আজ তার চোখ বেড়ে গেছে, 
বিশ্বদেখা চোখ - বানিয়ে নিয়েছে। ধরে নিতে হয়েছে 
পৃথিবীকেই ছুটতে হয় সুর্যের চারদিকে, দর্বেশি নাচের মতো 
পাক খেতে খেতে। পথ সুদীর্ঘ, লাগে ৩৬৫ দিনের কিছু বেশি। 
এর চেয়ে বড়ো পথওয়ালা গ্রহ আছে, তারা ঘুরতে এত বেশি 
সময় নেয় যে ততদিন বেঁচে থাকতে গেলে মানুষের পরমায়ুর 
বহর বাড়াতে হবে। 

রাত্রের আকাশে মাঝে মাঝে নক্ষত্ৰপুঞ্জের সঙ্গে সঙ্গে দেখা! 
যায় লেপে-দেওয়া আলো । তাদের নাম দেওয়া হয়েছে 
নীহারিকা ৷ এদের মধ্যে কতকগুলি সুদূরবিস্তৃত অতি হাল্কা 
গ্যাসের মেঘ, আবার কতকগুলি নক্ষত্রের সমাবেশ । ছুরবীনে 
এবং ক্যামেরার যোগে জানা গেছে যে, যে ভিড় নিয়ে এই 
শেষোক্ত নীহারিক্‌ তাতে যত নক্ষত্র জমা হয়েছে বহু কোটি 
তার সংখ্যা, অদ্ভুত দ্রুত তাদের গতি । এই যে নক্ষত্রের ভিড় 
নীহারিকামগ্ুলে অতি দ্রতবেগে ছুটছে, এরা পরস্পুর ধাকা 
লেগে চুরমার হয়ে যায় না কেন ৷ উত্তর দিতে গিয়ে চৈতন্য 
হোলো, এই নক্ষত্রপুঞ্জকে ভিড় বলা ভুল হয়েছে । এদের মধ্যে 
গলাগলি ঘেষাঘেষি একেবারেই নেই ৷ পরস্পরের কাছ থেকে 
অত্যন্তই দূরে দূরে এরা চলাফেরা করছে। পরমাণুর অন্তর্গত 
ইলেক্ট্রনদের গতিপথের দূরত্ব স্বন্ধে স্তর জেম্দ্‌ জীন্স্‌ যে উপমা 
দিয়েছেন এই নক্ষত্রমগ্ডলীর সম্বন্ধেও অনুরূপ উপমাই তিনি 
প্রয়োগ করেছেন। লণ্ডনে ওয়াটনু নামে এক মস্ত স্টেশন 

আছে। যতদূর মনে পড়ে সেটা হাওড়া স্টেশনের চেয়ে 
বড়োই। স্যর জেম্‌স্‌ জীন্‌স্‌ বলেন, সেই স্টেশন থেকে আর 
সব খালি করে ফেলে কেবল ছ'টি মাত্র ধুলোর,কণ| যদি ছড়িয়ে 
দেওয়া যায় তবে আকাশে নক্ষত্রদের পরস্পর দূরত্ব এই 
খুলিকণাদের বিচ্ছেদের সঙ্গে কিছু পরিমাণে তুলনীয় হোতে 
পারবে। তিনি বলেন, নক্ষত্রের সংখ্যা ও আয়তন যতই হোক 
আকাশের অচিন্তনীয় শূন্যতার সঙ্গে তার তুলনাই হোতে 
পারে না। 

বিজ্ঞানীরা অনুমান করেন, স্থষ্টিতে রূপবৈচিত্রের পালা 
আরম্ভ হবার অনেক আগে কেবল ছিল একটা পরিব্যাপ্ত জ্বলন্ত 
বাম্প। গরম জিনিস মাত্রেরই ধৰ্ম এই যে, ক্রমে ক্রমে সে তাপ 
ছড়াতে থাকে। ফুটন্ত জল প্রথমে বাষ্প হয়ে বেরিয়ে আসে। ঠাণ্ডা 
হোতে হোতে সেই বাষ্প জমে হয় জলের কণা । অত্যন্ত তাপ 
দিলে কঠিন পদাৰ্থও ক্রমে যায় গ্যাস হয়ে; সেই রকম তাপের 
অবস্থায় বিশ্বের হালকা ভারি সব জিনিসই ছিল গ্যাস । কোটি 
কোটি বছর ধরে কালে কালে তা ঠাণ্ডা হচ্ছে। তাপ কমতে 
কমতে গ্যাস থেকে ছোটো ছোটো টুকরো ঘন হয়ে ভেঙে 
পড়েছে । এই বিপুলসংখ্যক কণা তারার আকারে জোট বেঁধে 
নীহারিকা গড়ে তুলছে ৷: য়ুরোপীয় ভাষায় এদের বলে নেব্যুলা, 
বহুবচনে নেব্যুলী। আমাদের স্বর্য আছে এই রকম একটি 
নীহারিকার অন্তর্গত হয়ে ৷ 

আমেরিকার পর্বতচুড়ায় বসানো হয়েছে মস্ত বড়ো এক 
ছুরবীন, তার ভিতর দিয়ে খুব বড়ো এক নীহারিকা দেখা 

শক্তি অনুসারে খবর এনে দেয় চোখে, চোখের যদি শক্তি না 
থাকে সেই অতি ক্ষীণ খবরটুকু বোধের কোঠায় চালান ক'রে 
দিতে, তাহলে আর উপায় থাকে না। কিন্তু ফোটোগ্রাফ- 
ফলকের আলো-ধরা শক্তি চোখের শক্তির চেয়ে ঢের বেশি 
স্থায়ী। সেই শক্তির উদ্বোধন করলে বিজ্ঞান ; দূরতম আকাশে 
জাল ফেলবার কাজে লাগিয়ে দিলে ফোটোগ্রাফ। এমন 
ফোটোগ্রাফি বানালে যা অন্ধকারে-যুখ-ঢাকা আলোর উপর সমন 
জারি করতে পারে। ছুরবীনের সঙ্গে ফোটোগ্রাফি, ফোটো- 
" গ্রাফির সঙ্গে বর্ণলিপিষন্ত্র জুড়ে দিলে ৷ সম্প্রতি এর শক্তি আরো 
₹ বিচিত্ৰ ক'রে তোলা হয়েছে। সূৰ্যে নানা পদার্থ গ্যাস হয়ে 
জ্বলছে । তারা সকলে একসঙ্গে মিলে যখন দেখা দেয় তখন 
ওদের তন্ন তন্ন ক'রে দেখা সম্ভব হয় না। -সেইজন্যে এক 
আমেরিকান বিজ্ঞানী স্থৰ্য-দেখা ছুরবীন বানিয়েছেন যাতে জ্বলন্ত 
গ্যাসের সব রকম রঙ থেকে এক একটি রঙের আলো! ছাড়িয়ে : 
নিয়ে তার সাহায্যে সূর্যের সেই বিশেষ গ্যাসীয় রূপ দেখা সম্ভব 
হয়েছে। ইচ্ছামতো কেবলমাত্র জ্বলন্ত ক্যাল্সিয়মের রঙ কিংবা 
জ্বলন্ত হাইড্রোজেনের- রঙে সূর্যকে দেখতে পেলে তার গ্যাসীয় 
অগ্নিকাণ্ডের অনেক খবর মেলে যা আর কোনো উপায়ে পাওয়া 
যায় না। 

সাদা আলো ভাগ করতে পারলে তার বৰ্ণসপ্তকের একদিকে 
পাওয়া যায় লাল, অন্যদিকে বেগনি-_ এই ছুই সীমাকে ছাড়িয়ে 
_ চলেছে যে আলো সে আমাদের চোখে পড়ে না। 
ঘন নীল রঙের আলোর ঢেউয়ের -পরিমাপ এক ইঞ্চির 


নক্ষত্রলোক ৪৫ 


দেড় কোটি ভাগের এক ভাগ । অর্থাৎ এই আলোর রঙে যে 
ঢেউ খেলে তার একটা ঢেউয়ের চূড়া থেকে পরবর্তাঁ ঢেউয়ের 
চড়ার মাপ এই | এক ইঞ্চির মধ্যে রয়েছে দেড়কোটি ঢেউ ৷ 
লাল রঙের আলোর ঢেউ প্রায় এর দ্বিগুণ লম্বা ৷ একটা তপ্ত 
লোহার জ্বলন্ত লাল আলো যখন ক্রমেই নিভে আসে, আর 
দেখা যায় না, তখনও আরো বড়ো মাপের অদৃশ্য আলো তার 
থেকে ঢেউ দিয়ে উঠতে থাকে । আমাদের দৃষ্টিকে সে যদি 
জাগিয়ে তুলতে পারত তাহলে সেই লাল-উজানি রঙের আলোয় 
আমরা নিভে-আসা লোহাকে দেখতে পেতুম ; তাহলে গরমি 
কালের সন্ধ্যাবেলার অন্ধকারে রৌদ্র মিলিয়ে গেলেও লাল- 
উজানি আলোয় গ্রীগ্ঘতপ্ত পৃথিবী আমাদের কাছে আভাসিত 
হয়ে দেখা দিত। 

একান্ত অন্ধকার ব'লে কিছুই নেই | যাদের আমরা দেখতে 
পাইনে তাদেরও আলো আছে নক্ষত্রলোকের বাহিরের নিবিড়, 
কালো আকাশেও অনবরত নানাবিধ কিরণ বিকীর্ণ হচ্ছে । এই 
সকল অদৃশ্য দূতকেও দৃশ্তপটে তুলে তাদের কাছ থেকে গোপন 
অস্তিত্বের খবর আদায় করতে পারছি এই বর্ণলিপিযুক্ত ছুরবীন- 
ফোটোগ্রাফের সাহায্যে ৷ 

বেগনি-পারের আলো জ্যোতিষীদের কাছে লাল-উজানি 
আলোর মতো এত বেশি কাজে লাগে না। তার কারণ এই 
খাটো ঢেউয়ের আলোর অনেকখানি পৃথিবীর হাওয়া পেরিয়ে 
আসতে নষ্ট হয়, দূরলোকের খবর দেবার কাজে লাগে না। 
এরা খবর দেয় পরমাণুলোকের। একটা বিশেষ-পরিমীণ 

উত্তেজনায় পরমাণু সাদা আলোয় স্পন্দিত হয়। তেজ আরো 
বাড়ালে দেখা যায় বেগনি-পারের 'আলো। অবশেষে পরমাণুর 
. কেন্দ্রবন্ত যখন বিচলিত হোতে থাকে তখন সেই প্রবল উত্তেজনায় 
বের হয় আরো খাটো ঢেউ যাদের বলি গামা রশ্মি । মানুষ তার 
যন্ত্রের শক্তি এতদূর বাড়িয়ে তুলেছে যে এক্স্রশ্মি বা গামা- 
রশ্মির মতো রশ্মিকে মানুষ ব্যবহার করতে পারে । 
যে কথা বলতে যাচ্ছিলুম সে হচ্ছে এই যে, বর্ণলিপি-বীধা 
ছুরবীন-ফোটোগ্রাফ দিয়ে মানুষ নক্ষত্ৰবিশ্বের অতিদূর অদৃশ্য 
লোককে দৃষ্টিপথে এনেছে । আমাদের আপন নাক্ষত্র লোকের 
সুদূর বাইরে আরো! অনেক নাক্ষত্র লোকের ঠিকানা পাওয়া 
গেল। শুধু তাই নয়, নক্ষত্রেরা যে সবাই মিলে আমাদের 
নাক্ষত্র আকাশে এবং দূরতর আকাশে ঘুর খাচ্ছে তাও ধরা 
পড়েছে এই যন্ত্রের দৃষ্টিতে ৷ 
দূর আকাশের কোনো জ্যোতির্ময় গ্যাসের পিণ্ড, যাকে 
বলে নক্ষত্ৰ, যখন সে আমাদের দিকে এগিয়ে আসতে থাকে 
কিংবা পিছিয়ে যায় তখন আমাদের দৃষ্টিতে একটা বিশেষত্ব 
ঘটে এ পদাৰ্থটি স্থির থাকলে যে পরিমাণ দৈর্ঘ্যের আলোর 
ঢেউ আমাদের অনুভূতিতে পৌঁছিয়ে দিতে পারত, কাছে এলে 
_ তার চেয়ে কম দৈর্ঘ্যের ধারণা! জন্মায়, দূরে গেলে তার চেয়ে 
বেশি। যে সব আলোর ঢেউ দৈর্ঘ্যে কম, তাদের রঙ ফোটে 
বসপ্তকের বেগনির দিকে, আর যারা দৈর্ঘ্যে বেশি তার! 
পৌঁছয় লাল রঙের কিনারায়। এই কারণে নক্ষত্রের কাছে- 
আসা দুরে-যাওয়ার সংকেত ভিন্ন রঙের সিগন্যালে জানিয়ে 

দেয় বৰ্ণলিপি |. শিঙে বাজিয়ে রেলগাড়ি পাশ দিয়ে চলে যাবার 
সময় কানে তার আওয়াজ পূর্বের চেয়ে চড়া ঠেকে। কেননা 
শৃঙ্গধ্বনি বাতাসে যে ঢেউ-তোলা আওয়াজ আমাদের কানে 
বাজায়! গাড়ি কাছে এলে সেই:ঢেউগুলো পুঞ্জীভূত হয়ে কানে 
চড়া সুরের অনুভূতি জাগায় । আলোতে চড়া রঙের সপ্তক 
'বেগনির দিকে । 

কোনো কোনো গ্যাসীয় নীহারিকার যে উজ্জলতা সে তার 
আপন আলোতে নয় । যে নক্ষত্রগুলি তাদের মধ্যে ভিড় করে 
আছে তারাই ওদের আলোকিত করেছে। আবার কোথাও 
নীহারিকার পরমাণুগুলি নক্ষত্রের আলোককে নিজেরা শুষে 
নিয়ে ভিন্ন দৈর্ঘ্যের আলোতে তাকে চালান করে। 

নীহারিকার আর একটি বিশেষত্ব দেখতে পাওয়া যায়। 
তার মাঝে মাঝে মেঘের মতো কালো কালো লেপ দেওয়া 
আছে, নিবিড়তম তারার ভিড়ের মধ্যে এক এক জায়গায় 


কালো ফাক। জ্যোতিষী বা্নার্ডের পর্যবেক্ষণে এমনতরো 


প্রায় ছুশোটা কালো আকাশপ্রদেশ দেখা দিয়েছে ৷ বাৰ্নাৰ্ড 
অনুমান করেন, এগুলি অস্বচ্ছ গ্যাসের মেঘ, ওর পিছনের 
তারাগুলিকে ঢেকে রেখেছে ৷ কোনোটা কাছে, কোনোটা দুরে, 
(কোনোটা ছোটো, কোনোটা প্রকাণ্ড বড়ো ৷ ৃ 

নক্ষব্রলোকের অনুবর্তী আকাশে যে বস্তুপুঞ্ ছড়িয়ে আছে 
তার নিরিড়তা হিসাব করলে জানা যায় যে, সে অত্যন্ত কম, 
প্রত্যেক ঘনইঞ্চিতে আধ ডজন মাত্র পরমাণু । সে যে কত 
কম এই বিচার করলে বোঝা যাবে যে, বিজ্ঞান-পরীক্ষাগারে সব 

চেয়ে জোরের পাম্প দিয়ে যে শূন্যতা স্থষ্টি করা হয় তার মধ্যেও 
ঘনইঞ্চিতে বহু কোটি পরমাণু বাকি থেকে যায়। 

আমাদের আপন নাক্ষত্র লোকটি প্রকাণ্ড একটা চ্যাপটা 
ঘুরপাক-খাওয়া জগৎ, বহু শতকোটি নক্ষত্রে পূর্ণ। : তাদের 
মধ্যে মধ্যে যে আকাশ তাতে অতি সুক্ষ্ম গ্যাস কোথাও বা 
অত্যন্ত বিরল, কোথাও বা অপেক্ষাকৃত ঘন, কোথাও ব| উজ্জল, 
কোথাও বা অন্ষচ্ছ। সূৰ্য আছে এই নাক্ষত্র লোকের কেন্দ্র 
থেকে তার ব্যাসের প্রায় এক-তৃতীয়াংশ দূরে একটা নাক্ষত্র 
মেঘের মধ্যে । নক্ষত্রগুলির বেশি ভিড় নীহারিকার কেন্দ্রের 
কাছে। 

আ্যান্টারেস্‌ নক্ষত্রের ব্যাস উনচল্লিশ কোটি মাইল, আর সূর্যের 
ব্যাস আট লক্ষ চৌষটি হাজার মাইল । সূর্য মাঝারি বহরের তারা! 
বলেই গণ্য । যে নক্ষত্ৰজগতের একটি মধ্যবিত্ত তারা এই সূর্য 
তার মতো এমন আরো! আছে লক্ষ লক্ষ জগৎ। সব নিয়ে এই 
যে ব্ৰহ্মাণ্ড কোথায় তার সীমা তা আমরা জানিনে ৷ 

আমাদের সূর্য তার সব গ্রহগুলিকে নিয়ে ঘুর খাচ্ছে, আর 
তার সঙ্গেই ঘুরছে এই নাক্ষত্রত্রবর্তী সব তারাই, একটি 
কেন্দ্রের চারদিকে। এই মহলে সূর্যের ঘূণিপাকের গতিবেগ 
এক সেকেণ্ডে প্রায় দুশো মাইল। চলতি চাকার থেকে 
ছিটকে-পড়া কাদার মতোই সে ঘোরার বেগে নাক্ষত্র ক্র থেকে 
ছিটকে পড়ত ; এই চক্রের হাজার কোটি নক্ষত্র ওকে টেনে 
রাখছে, সীমার বাইরে যেতে দেয় ন| ৷ 

এই টানের শক্তির খবরটা নিশ্চয়ই পাঠকদের জানা, তবু 
সেটা এই বিশ্ববর্ণনা থেকে বাদ দিলে চলবে না। 

_ সত্য হোক, মিথ্যে হোক, একটা গল্প চলিত আছে যে, 
বিজ্ঞানীশ্রেষ্ঠ ন্যটন একদিন দেখতে পেলেন একটা আপেল 
ফল গাছ থেকে পড়ল; তখনি ভার মনে প্রশ্ন উঠল, ফলটা 
"নিচেই বা পড়ে কেন, উপরেই বা যায় না কেন উড়ে। তার 
মনে আরো অনেক প্রশ্ন ঘুরছিল। ভাবছিলেন চাদ কিসের 
টানে পৃথিবীর চারদিকে ঘুরছে, পৃথিবীই বা কিসের টানে 
ঘুরছে সূর্যের চারদিকে ৷ ফল পড়ার ব্যাপারে তিনি বুঝলেন 
একটা টান দেবার শক্তি আছে এই পৃথিবীর ৷ সব কিছুকে 
সে নিজের ভিতরের দিকে টানছে। তাই যদি হবে তবে 
চন্দ্ৰকেই বা সে ছাড়বে কেন ৷ নিশ্চয়ই এই শক্তিটা দূরে কাছে 
এমন জিনিস নেই যাকে টানবে না। ভাবনটা ক্রমেই সর্বত্র 
ছড়িয়ে পড়ল। বুঝতে পারা গেল, একা পৃথিবী নয়, সব কিছুই 
টানে সব কিছুকে । যার মধ্যে যতটা আছে বস্তু তার টানবার 
জোর ততটা । তাছাড়া দূরত্বের কম-বেশিতে এই টানের 
জোরও বাড়ে কমে। দুরত্ব দ্বিগুণ বাড়ে যদি, টান কামে যায় 
চারগুণ, চারগুণ বাড়লে টান কমবে যোলো গুণ। এ না৷ 
হোলে সূর্ঘের টানে পৃথিবীর যা কিছু সম্বল সব লুঠ হয়ে যেত। 
এই টানাটানির পালোয়ানিতে কাছের জিনিসের 'পরে পৃথিবীর 
জিত রয়ে গেল ৷ ন্যুটনের মৃত্যুর বছর সত্তর পরে আর একজন 
ইংরেজ বিজ্ঞানী লৰ্ড. ক্যাভেণ্ডিশ তীর পরখ করবার ঘরে ছুটো 
সীসের গোলা বুলিয়ে প্রত্যক্ষ দেখিয়ে দিয়েছেন, তা'রা ঠিক 
নিয়ম মেনেই পরস্পরকে টানছে। এই নিয়মের হিসাবটি 
বাঁচিয়ে আমিও এই লেখার টেবিলে বসে সব কিছুকেই টানছি। 


২৫০ বিশ্বপরিচয় 


পৃথিবীকে, চন্দ্ৰকে, সূর্যকে, বিশ্বে যত তারা৷ আছে তার প্রত্যেক- 
টাকেই, যে পিঁপড়েটা এসেছে আমার ঘরের- কোণে আহারের 
খোঁজে তাকেও টানছি_ সেও দূর থেকে দিচ্ছে আমায় টান, বলা! 
বাহুল্য আমাকে বিশেষ ব্যস্ত করতে পারেনি । -আমার টানে 
ওরও তেমন ভাবনার কারণ ঘটল না । পৃথিবী এই আকড়ে 
খরার জোরে অসুবিধা ঘটিয়েছে অনেক । চলতে গেলে পা 
তোলার দরকার। কিন্তু পৃথিবী টানে তাকে নিচের দিকে; 
দূরে যেতে হাপিয়ে পড়ি, সময়ও লাগে বিস্তর। এই টেনে 
রাখার ব্যবস্থা গাছপালার পক্ষে খুবই ভালে| ৷ কিন্তু 
মানুষের পক্ষে একেবারেই নয়। তাই জন্মকাল- থেকে মৃত্যু- 
কাল পর্যন্ত এই টানের সঙ্গে মানুষকে লড়াই ক'রে চলতে 
হয়েছে। অনেক আগেই সে আকাশে উড়তে পারত, কিন্তু 
পৃথিবী কিছুতেই তাকে মাটি ছাড়তে দিতে চায় না। এই 
চব্বিশ ঘণ্টা টানের থেকে নিজেকে ছিনিয়ে নেবার জন্যে মানুষ 
কল বানিয়েছে বিস্তর; এতে পৃথিবীকে কিছু ফাকি দেওয়া 
চলে, সম্পূর্ণ না। কিন্ত এই টানকে নমস্কার করি যখন জানি, 
পৃথিবী হঠাৎ যদি তার টান আলগা করে তাহলে যে ভীষণ বেগে 
পৃথিবী পাক খাচ্ছে তাতে আমরা তার পিঠের উপর থেকে 
কোথায় ছিটকে পড়ি তার ঠিকানা থাকে না। বস্তুত পৃথিবীর 
টানটা এমন ঠিক মাপে হয়েছে যাতে আমরা চলতে পারি অথচ 
পৃথিবী ছাড়তে পারিনে ৷ 

বিপরীতধর্মী বৈছ্যুতকণার যুগল মিলনে যে স্থ্টি হোলো 
সেই জগংটার মধ্যে সৰ্বব্যাপী দুই বিরুদ্ধ শক্তির ক্রিয়া, চলা 

আর টানা, মুক্তি আর বন্ধন ৷ একদিকে ব্ৰহ্মাণ্ডজোড়া মহাদৌড় 
আর একদিকে ত্রহ্মাণ্ডজোড়া মহাটান ৷; সবই চলেছে, আর সবই 
* টীনছে। - চলাটা কী-আর কোথা থেকে; তাও জানিনে। আর 
টানটা কী আর কোথা থেকে; তাও জানিনে | আজকের 
বিজ্ঞানে বস্তুর বস্তত্ব এসেছে অত্যন্ত সুক্ষ্ম হয়ে, সব চেয়ে প্রবল 
হয়ে দেখা দিয়েছে চলা আর টানা । চলা যদি একা থাকত 
তাহলে চলন হোত একেবারে সিধে রাস্তায় অন্তহীনে ৷ টান! 
তাকে ফিরিয়ে ফিরিয়ে আনছে অন্তবানে, ঘোরাচ্ছে চক্রপথে ৷ 
সূর্য এবং গ্রহের মধ্যে আছে বহুলক্ষ মাইল ফাঁকা ; সেই দূরত্বের 
শুন্য পার হয়ে নিরন্তর চলেছে অশরীরী টানের শক্তি, অদৃশ্য 
লাগামে বেঁধে গ্রহগুলোকে ঘোরাচ্ছে সার্কাসের ঘোড়ার মতো । 
এদিকে সূর্য ঘুরছে বহুকোটি ঘুর্ণ্যমান নক্ষত্রে তৈরি এক মহা- 
জ্যোতিশ্চক্রের - টানে । বিশ্বের অপীয়সী গতিশক্তির দিকে 
তাকাও ::সেখানেও বিরাট চলা-টানার একই ছন্দের লীলা ৷ সুর্য: 
আর গ্রহের মাঝখানের যে দূরত্ব, তুলনা করলে দেখা যাবে 
অতিপরমাণু জগতে প্রোটন ইলেক্ট্রনের মধ্যেকার দুরত্ব কম 
বেশি সেই পরিমাণে । টানের জোর সেই শূহ্যকে পেরিয়ে নিত্য- 
কাল বাঁধা পথে ঘোরাচ্ছে ইলেক্ট্রনের দলকে । গতি আর 
সংযমের অসীম সামঞ্জস্ত নিয়ে সব কিছু ৷ এইখানে ব'লে রাখা 
দরকার, ইলেক্‌ট্ৰন প্রোটনের টানাটানি মহাকর্ষের নয়, সেটা 
বৈছ্যত-টানের | পরদাণুদের অন্তরের টানটা বৈছ্যুতের টান, 
আত্মীয়তার, বাইরের টানটা সমাজের ৷ 

মহাকর্ষ সম্বন্ধে এই যে মতের আলোচনা করা গেল, ন্ন্যটনের 
সময় থেকে এটা চলে আসছে ৷ এর থেকে আমাদের মনে এই 
একটা ধারণা জন্মে গেছে যে, দুই বস্তুর মাঝখানের অবকাশের 
ভিতর দিয়ে একটা অদৃশ্য শক্তি টানাটানি করছে। 

কিন্তু এই ছবিটা মনে আনবার কিছু বাধা আছে। 
মহাকর্ষের ক্রিয়া একটুও সময় নেয় না। আকাশ পেরিয়ে 
আলো আসতে সময় লাগে সে কথা পূৰ্বে বলেছি। বৈদ্যুতিক 
শক্তিরাও ঢেউ খেলিয়ে আসে আকাশের ভিতর দিয়ে। কিন্তু 
অনেক পরীক্ষা করেও মহাকর্ষের বেলায় সে রকম সময় নিয়ে 
চলার প্রমাণ পাওয়া যায় না। তার প্রভাব তাৎক্ষণিক ৷ 
আরো একটা আশ্চর্যের বিষয় এই যে, আলো বা উত্তাপ পথের 
বাধা মানে, কিন্ত মহাকর্ষ তা মানে না। একটা জিনিসকে 
আকাশে ঝুলিয়ে রেখে পৃথিবী আর তার মাঝখানে যত বাধাই 
, রাখা যাক-না তার ওজন কমে না। ব্যবহারে অন্য, কোনে] 
শক্তির সঙ্গে এর মিল পাওয়া যায় না। 

অবশেষে আইনস্টাইন দেখিয়ে দিলেন এটা একটা শক্তিই 
নয়। আমরা এমন একটা জগতে আছি যার আয়তনের স্বভাব 
অন্ুসারেই প্রত্যেক বন্তুই প্রত্যেকের দিকে ঝু'কতে বাধ্য । 
বন্তমাত্র যে আকাশে থাকে তার একটা বাঁকানো গুণ আছে, 
মহাকর্ষে তারই প্রকাশ । এটা সৰ্বব্যাপী, এটা অপৰিবৰ্তনীয় ৷ 
এমন কি আলোককেও এই বীকা বিশ্বের ধারা মানতে হয়, 
তার নানা প্রমাণ পাওয়া গেছে । বোঝার পক্ষে টানের ছবি 
সহজ ছিল, কিন্ত যে নূতন জ্যামিতির সাহায্যে এই বাঁকা 

আকাশের ঝোক হিসেব ক'রে জানা যায় হু 
বা আয়ত্তে আছে। 

যাই হোক, ইংরেজিতে যাকে গ্র্যাভিটেশন বলে তাঁকে 
মহাকর্ষ না বলে ভারাবর্তন নাম দিলে গোল চুকে যায় । 


আমাদের এই যে নাক্ষত্র জগৎ এ যেন বিরাট শূন্য আকাশের 
দ্বীপের মতো । এখান থেকে দেখা যায় দূরে দূরে আরো অনেক 
নান্গত্র দ্বীপ । এই দ্বীপগুলির মধ্যে সব চেয়ে আমাদের নিকটের 
যেটি, তাকে দেখা যায় আ্যাণ্োমীডা নক্ষত্রদলের কাছে । দেখতে 
একটা ঝাপসা তারার মতো । সেখান থেকে যে আলো, চোখে 
পড়ছে সে যাত্রা ক'রে বেরিয়েছে ন লক্ষ বছর পূর্বে । কুণ্ডলীচক্ৰ- 
পাকানো নীহারিকা আরো আছে আরো দূরে। তাদের মধ্যে 
‘সব চেয়ে দূরবর্তার সম্বন্ধে হিসাবে স্থির হয়েছে যে, সে আছে 
তিন হাজার লক্ষ আলো-বছর দূরত্বের পথে। বহুকোটি-নক্ষত্র- 
জড়ো-করা এই সব নাক্ষত্র জগতের সংখ্যা এক শো কোটির কম 
হবে না। 

একটা আশ্চর্যের কথা উঠেছে এই যে, কাছের ছুটো তিনটে 
ছাড়া বাকি নাক্ষত্র জগংগুলো আমাদের জগতের কাছ থেকে 
কেবলি সরে চলেছে। যেগুলি যত বেশি দূরে তাদের দৌড়- 
বেগ তত বেশি এই সব নাক্ষত্র জগতের সমষ্টি নিয়ে যে 
বিশ্বকে আমরা জানি, কোনো কোনো পণ্ডিত ঠিক করেছেন সে 
ক্রমশই ফুলে উঠছে। সুতরাং যতই ফুলছে ততই নক্ষত্রপু্জের 
পরস্পরের দূরত্ব যাচ্ছে বেড়ে। যে বেগে তা'রা সরছে তাতে 

আর এক শো ত্রিশ কোটি বছর পরে তাদের পরস্পরের দূরত্ব 
এখনকার চেয়ে দ্বিগুণ হবে। 

অর্থাৎ এই পৃথিবীর ভূগঠনের সময়ের মধ্যে নক্ষত্রবিশ্ব 
আগেকার চেয়ে দ্বিগুণ ফেঁপে গিয়েছে। 

শুধু এই নয়, একদল বিজ্ঞানীর মতে, এই বন্থপুগ্তসংঘটিত 
বিশ্বের সঙ্গে সঙ্গে গোলকরূপী আকাশটাও বিশ্ষারিত হয়ে 
চলেছে ॥ এদের মতে, আকাশের কোনো এক বিন্দু থেকে সিধে 
লাইন টানলে সে লাইন অসীমে চ’লে না গিয়ে ঘুরে এসে এক 
সময়ে সেই প্রথম বিন্দুতে এসে পৌছয় । এই মত অনুসারে 
দাড়াচ্ছে এই যে, আকাশগোলকে নক্ষত্রজগৎগুলি আছে, 
যেমন আছে পৃথিবীগোলককে ঘিরে জীব্জন্ত গাছপালা ৷ 
সুতরাং বিশ্বজগংটার ফেঁপে-ওঠা সেই আকাশমণ্ডলেরই বিক্ফারণের 
মাপে ৷ কিন্ত মতের স্থিরতা হয়নি এ কথা মনে রাখা উচিত ১ 
আকাশ অসীম, কালও নিরবধি, এই মতটাও মরেনি। 
আকশিটাও বুদ্‌বুদ কিনা এই প্রসঙ্গে আমাদের শাস্ত্রের মত 
এই যে, স্থষ্টি চলেছে প্রলয়ের দিকে। সেই প্রলয়ের থেকে 
আবার নূতন স্থষ্টি উদ্ভাসিত হচ্ছে, ঘুম আর জাগার পালার 
মতো। অনাদিকাল থেকে স্থষ্টি ও প্রলয়ের পর্যায় দিন ও 
রাত্রির মতো বারে বারে ফিরে ফিরে আসছে; তার আদিও, 
নেই, অন্তও নেই, এই কল্পনাই মনে আন! সহজ ৷ 

পপিয়ুদ রাশিতে আযাল্‌গল্‌ নামে এক উজ্জল নক্ষত্র আছে। 
তার উজ্জলতী স্থির থাকে ৬০ ঘণ্টা । তার পরে পাঁচ ঘণ্টার শেষে 
তার প্রভা কমে যায় এক-তৃতীয়াংশ ৷ আবার উজ্জল হোতে 

শুরু করে। পাঁচ ঘণ্টা পরে পূর্ণ উজ্লতা পায় ; সেই ভরা! 
এ্বর্ধ থাকে ষাট ঘণ্টা ৷ এই রকম উজ্জলতার কারণ ঘটায় ওর 
জুড়ি নক্ষত্র । প্রদক্ষিণের সময় ক্ষণে ক্ষণে গ্রহণ লাগে, গ্রহণ 
ছাড়ে। 

আর একদল তারা আছে তাদের দীপ্তি বাইরের কোনো 
কারণ থেকে নয়, কিন্তু ভিতরেরই কোনো জোয়ার-ভীঁটায় 
একবার কমে, একবার বাড়ে। কিছুদিন ধরে সমস্ত তারাটা 
হয়ে যায় বিশ্ষারিত, আবার ক্রমে যায় সংকুচিত হয়ে। তার 
আলোটা যেন নাড়ীর দব্দ্বানি। সিফিউস্‌ নক্ষত্রমগ্ুলীতে 
এই সব তারা প্রথম খুঁজে পাওয়া গেছে ব'লে এদের নাম 
হয়েছে সিফাইডস্‌। এদের খোজ পাওয়ার পর থেকে নাক্ষত্র 
জগতের দূরত্ব বের করার একটা মস্ত স্থৃবিধা হয়েছে । 

আরো একদল নক্ষত্রের কথা বলবার আছে, তা'রা নাম 
পেয়েছে ‘নতুন নক্ষত্র' । তাদের আলো হঠাৎ অতিদ্রুত উজ্জল 
হয়ে ওঠে, অনেক হাজারগুণ থেকে অনেক লক্ষগুণ পর্যন্ত। 
তার পরে ধীরে ধীরে অত্যন্ত স্নান হয়ে যায়। এক কালে এই 
হঠাৎ-জ্বলে-ওঠা তারাদের আবির্ভাবকে নতুন আবির্ভাব মনে 
ক'রে এদের নাম দেওয়া হয়েছিল নতুন তারা । 

কিছুকাল পূৰ্বে লাসেটা অর্থাৎ গোধিকা-নামধারী নক্ষত্ৰ 
রাশির কাছে একটি, যাকে বলে নতুন তারা, হঠাৎ অত্যুজ্জল 
হয়ে জ্বলে উঠল। পরে পরে চারটে জ্যোতির খোলস দিলে 
ছেড়ে। দেখা গেল ছাড়া খোলস দৌড় দিয়েছে এক সেকেণ্ডে 
২২০০ মাইল বেগে। এই নক্ষত্র আছে প্ৰায় ২৬০০ আলো- 

চলা বছর দূরে ৷ অর্থাৎ এই যে তারার গ্যাস-অ্বলনের উৎপতন 
আজ আমাদের চোখে পড়ল এট ঘটেছিল শ্রীস্টজন্মের সাড়ে 
ছ.-শো| বছর পুর্বে । তার এই সব ছেড়ে-ফেলা গ্যাসের খোলস- 
গুলির কী হোলো এ নিয়ে আন্দাজ চলেছে । সে কি ওর বন্ধন 
কাটিয়ে মহাশূন্যে বিবাগী হয়ে যাচ্ছে না ওর টানে বাধা পড়ে 
ঠাণ্ডা হয়ে ওর আনুগত্য ক'রে চলেছে । এই যে তারা জলে 
"ওঠা, এ ঘটনাকে বিচার ক'রে কোনো কোনো! পণ্ডিত বলেছেন, 
হয়তো এমনি করেই নক্ষত্রের বিক্ষোরণ থেকে ছাড়া পাওয়া 
গ্যাসপুঞ্জ হতেই গ্রহের উৎপত্তি; হয়তো সূর্য এক সময়ে এই 
রকম নতুন তারার রীতি অনুসারে আপন উৎসারিত বিচ্ছিন্ন 
অংশ থেকেই গ্রহসন্তানদের জন্ম দিয়েছে ৷ এ মত, যদি সত্য হয় 
তাহলে সম্ভবত প্রত্যেক: প্রাচীন নক্ষত্রেরই এক সময়ে একটা 
বিস্ফোরণের দশা আসে, আর গ্রহবংশের স্থষ্টি করে।  হয়তে। 
'আকাশে নিঃসন্তান নক্ষত্র অল্পই আছে। 
দ্বিতীয় মত এই যে, বাহিরের একটা চলতি তারা অন্ত আর 
একটা তারার টানের এলাকার মধ্যে এসে প'ড়ে ঘটিয়েছে এই 
প্রলয়কাণ্ড। এই মত অনুসারে পৃথিবীর উৎপত্তির আলোচনা 
পরে করা যাবে। 
আমাদের নাক্ষত্র জগতে যে সব নক্ষত্র আছে তারা নান! 
রকমের। কেউ বা সূর্যের চেয়ে দশ হাজার গুণ বেশি আলো 
দেয়, কেউ বা দেয় এক শো ভাগ কম। কারো বা পদার্থপুঞ্জ 
অত্যন্ত ঘন, কারো বা নিতান্তই পাতলা । কারো উপরিতলের 
তাপমাত্রা বিশ ত্রিশ হাজার সেটিগ্রেড পরিমাণে, কারো-বা তিন 

- হাজার সেটিগ্রেডের বেশি নয়। কেউ বা বারে বারে প্রসারিত 
কুঞ্চিত হোতে হোতে আলো-উত্তাপের জোয়ার-ভাঁটা খেলাচ্ছে। 
কেউ বা চলেছে একা একা, কারাও বা চলেছে জোড় বেঁধে - 
তাদের সংখ্যা নক্ষত্রদলের এক তৃতীয়াংশ ৷ জুড়ি নক্ষত্রের 
ভারাবর্তনের জালে ধরা প'ড়ে যাপন করছে প্রদক্ষিণের পালা । 
জুড়ির মধ্যে যার জোর কম, ্রদক্ষিণের দায়টা পড়ে তারই 'পরে। 
যেমন সূর্য আর পৃথিবী । অবলা পৃথিবী যে কিছু টান দিচ্ছে না 
"তা নয়, কিন্তু সূর্বকে বড়ো বেশি বিচলিত করতে পারে না। 
গ্রদক্ষিণের অনুষ্ঠানটা একা সম্পন্ন করছে পৃথিবীই। যেখানে 
‘ছুই-জ্যোতিষ্ক প্রায় সমান জোরের সেখানে উভয়ের মাঝামাঝি 
জায়গায় একটা লক্ষ্য স্থির থাকে, দুই নক্ষত্র সেটাকেই 


৬ 


প্রদক্ষিণ করে। 

এই জুড়ি নক্ষত্ৰ হোলো কী কারে তা নিয়ে আলাদা আলাদা 
মত শুনি। কেউ কেউ বলেন, এর মূলে আছে দন্থাবৃত্তি। অর্থাৎ 
“জোর যার মুলুক তার’ নীতি অনুসারে একটা তারা আর 
একটাঁকে বন্দী ক'রে আপন সঙ্গী ক'রে রেখেছে। অন্ত মতে, 
'জুড়ির জন্ম মূলনক্ষত্রের নিজেরই অঙ্গ থেকে। বুঝিয়ে বলি। 
নক্ষত্র যতই ঠাণ্ডা হয় ততই আট হয়ে ওঠে। এমনি ক'রে 
যতই হয় ঘন ততই তার ঘুরপাক হয় দ্রুত। সেই দ্রুতগতির 
ঠেলায় প্রবল হোতে থাকে বাহির-মুখো বেগ। গাড়ির চাকা 
যখন ঘোরে খুব জোরে তখন তার মধ্যে এই বাহিরমুখো বেগ 
জোর পায় বলেই তার গায়ের কাদা ছিটকে পড়ে, আর তার 
‘জোড়গুলোযদি কাচা থাকে তাহলে তার অংশগুলো ভেঙে ছুটে 

যায়৷ নক্ষত্রের ঘুরপাকের জোর বাড়তে বাড়তে এই বাহির- 
মুখে! বেগ বেড়ে যাওয়াতে অবশেষে একদিন সে ভেঙে দুখানা' 
. হয়ে যায়। তখন থেকে এই ছুই অংশ দুই নক্ষত্র হয়ে যুগল 
যাত্রায় চলা শুরু করে ৷ 

কোনো কোনো জুড়ির প্রদক্ষিণের এক পাক শেষ করতে 
লাগে অনেক হাজার বছর ৷ কখনো দেখা যায়, ঘুরতে ঘুরতে 
একটি আর-একটিকে আমাদের দৃষ্টিলক্ষ্য থেকে আড়াল করে 
দেয়, উজ্জলতায় দেয় বাধা । কিন্তু উজ্জলতায় বিশেষ লোকসান: 
ঘটত না যদি আড়ালকারী নক্ষত্র অপেক্ষাকৃত অনুজ্জল না৷ 
হোত ৷ নক্ষত্র নক্ষত্রে উজ্জলতার ভেদ যথেষ্ট আছে । এমনও, 
আছে যে, কোনো নক্ষত্র তার সব দীপ্তি হারিয়েছে । প্রকাণ্ড. 
আয়তন ও প্রচণ্ড উত্তাপ নিয়ে যে সব নক্ষত্র তাদের 
বাল্যদশা শুরু করেছে, তিন কাল যাবার সময় “তা'রা ঠাণ্ডা 
হয়ে গিয়ে খরচ করবার মতো আলোর পুঁজি ফুকে দিয়েছে ৷৷ 
শেষ দশায় এই সব দেউলে নক্ষত্র থাকে অখ্যাত হয়ে 
অন্ধকারে । 

বেটলজিয়ুস নামে এক মহাকায় নক্ষত্র আছে, তার লাল 
আলো দেখলে বোঝা যায় তার বয়স হয়েছে যথেষ্ট ৷ কিন্তু তবু 
জল্জবল্‌ করছে। অথচ আছে অনেক দূরে, পৃথিবীতে তার আলো! 
পৌছতে লাগে ১৯০ বছর। আসল কথা, আয়তন এর অত্যন্ত 
প্রকাণ্ড নিজের দেহের মধ্যে বহুকোটি সূর্যকে জায়গা দিতে 
পারে। ওদিকে বৃশ্চিকরাশিতে ত্যাণ্টারেস-নামক নক্ষত্র আছে, 
তার আয়তন বেটলজিযুসের প্রায় ছুনো। আবার এমন নক্ষত্ৰ 

আছে যাঁরা গ্যাসময় বটে কিন্তু যাদের বস্তুপদার্থ ওজনে লোহার 
“চেয়ে অনেক ভারি। 

মহাকায় নক্ষত্রদের কায়া যে বড়ো তার কারণ এ নয় যে, 
"তাদের বস্তপরিমাণ বেশি, তা’রা অত্যন্ত বেশি ফেঁপে আছে 
মাত্র। আবার এমন অনেক ছোটো নক্ষত্র আছে, তারা যে 
‘ছোটো তার কারণ তাদের গ্যাসের সম্বল অত্যন্ত ঠাসা ক'রে 
,পৌটলা-বাধা। সুর্যের ঘনত্ব এদের মাঝামাঝি, অর্থাৎ জলের 
‘চেয়ে কিছু বেশি । ক্যাপেলা নক্ষত্রের গড়পড়তা ঘনত্ব আমাদের 
হাওয়ার সমান ; কিন্ত সেখানে বায়ুপরিবর্তন করবার কথা 
যদি চিন্তা করি তাহলে মনে রাখতে হবে, পরিবর্তন হবে দারুণ 
'বেশি। আবার একেও ছাড়িয়ে গেছে কালপুরুষমণ্ডলীভুক্ত 
‘লাল রঙের দানব তারা বেটলজিয়ুদ এবং বৃশ্চিকরাশির 
্যান্টারেস। এদের ঘনত্বের এত অত্যন্ত কমতি, পৃথিবীর কোনো 
পদার্থের সঙ্গে তার সুদূর তুলনাও হোতে পারে না। বিজ্ঞান- 
'পরীক্ষাগারের খুব-কষে-পাম্প-করা পাত্রে যেটুকু গ্যাস বাকি 
‘থাকে তার চেয়েও কম৷ | 

আবার অপর কিনারায় আছে সাদা রঙের বেঁটে তারাগুলো। 
তাদের ঘনত্বের কাছে লোহা প্রাটিনম কিছুই ঘেষতে পারে 
না। অথচ এরা জমাট কঠিন নয়, এরা গ্যাস-দেহী সূর্যেরই 
সগোত্র। । তাদের অন্দরমহলে জলুনির যে প্রচণ্ড তাপ তাতে 
ইলেক্‌ট্ৰনগুলে| প্রোটনের বন্ধন থেকে বিচ্ছিন্ন হয়ে যায়, তাঁরা 
খালাস পায় তাবেদারির দায়িত্ব থেকে ; উভয়ে উভয়ের মান 
বাঁচিয়ে চললে যে জায়গা জুড়ত সেটা যায় কমে, ক্রমাগ্রতই 


৬০ বিশ্বপরিচয় 


উচ্ছ.জ্বল ভাঙা পরমাণুর মধ্যে মাথা-ঠোকাঠুকি চলতে থাকে & 
পরমাণুর সেই আয়তনখর্ধতা অনুসারে নক্ষত্রের আয়তন হয়ে 
যায় ছোটো। এদিকে এই ভাঙাচোরার বেআইনী শান্তিভঙ্গ 
থেকে উদ্মা বেড়ে ওঠে সহজ মাত্রা ছাড়িয়ে ; ঘন গ্যাস ভারি হয়ে 
ওঠে প্রাটিনমের তিন হাজারগুণ বেশি ।. সেই জন্যে বেঁটে 
তারাগুলো মাপে হয় ছোটো, তাপে কম হয় না, ওজনের বাড়া- 
বাড়িতেও বড়োদের ছাড়িয়ে যায়। সীরিয়স নক্ষত্রের একটি: 
অস্পষ্ট সঙ্গী তারা আছে। সাধারণ গ্রহের মতো ছোটো তার 
মাপ, অথচ স্থ্ষের মতো তার বস্তুপুঞ্জের পরিমাণ ৷ সুর্যের ঘনত্ব 
জলের দেড়গুণের কিছু কম, সীরিয়সের সঙ্গীটির ঘনত্ব গড়ে 
জলের চেয়ে পঞ্চাশ হাজারগুণ বেশি ৷ একটা দেশালাইবাক্সের 
মধ্যে এর গ্যাস ভরলে সেটা: ওজনে পঞ্চাশ মোন ছাড়িয়ে 
যাবে ৷ আবার পিয়ুস নক্ষত্রের খুদে সঙ্গীটির এ পরিমাণ পদাৰ্থ 
ওজনে হাজার দশেক মোন যাবে পেরিয়ে । ' আবার শুনতে 
পাওয়া যাচ্ছে, কোনো কোনো বিজ্ঞানী এ মত মানেন ন| ৷৷ 
পৃথিবীর যখন নতুন গড়নপিটন হচ্ছিল তখন জলে স্থলে ঘন' ঘন: 
পরস্পরের প্রতিবাদ চলছিল, আজ যেখানে গহবর কাল সেখানে 
পাহাড়-- কিছুকাল থেকে প্রাকৃত বিজ্ঞানে এই দশ! ঘটিয়েছে, 
কত মত উঠছে আর নামছে তার ঠিকানা নেই ৷ 

আমাদের নাক্ষত্র জগতের নক্ষত্রের দল কেউ পুবের দিকে, 
কেউ পশ্চিমের দিকে, নানা রকম পথ ধরে চলেছে । সর্ব 
দৌড়েছে সেকেণ্ডে প্রায় ছুশো মাইল বেগে ; একটা দানব তারা 
আছে তার. দৌড়ের বেগ সেকেণ্ডে সাতশো মাইল। কিন্তু 


নক্ষত্রলোক ৬১ 


আশ্চর্যের কথা, এদের মধ্যে কেউ এই নাক্ষত্র জগতের শাসন 
ছাড়িয়ে বাইরে উধাও হয়ে যায় না ৷ এক বাঁকা টানের মহা- 
জালে বহুকোটি নক্ষত্র বেঁধে নিয়ে এই জগৎটা লাটিমের মতো 
পাক খাচ্ছে। আমাদের নাক্ষত্র জগতের দূরবর্তী বাইরেকার 
জগতেও এই বূর্ণিপাক। এ দিকে পরমাগুজগতের অণুতম 
আকাশেও চলেছে প্রোটন ইলেক্ট্রনের ঘুর-খাওয়া ৷ কাল- 
স্ৰোত বেয়ে চলেছে নানা জ্যোতির্লোকের নানা আবর্ত ৷৷ এই 
জন্যেই আমাদের ভাষায় এই বিশ্বকে বলে জগৎ। অর্থাৎ এর সংজ্ঞা 
হচ্ছে: এ চলছে, চলাতেই এর উৎপত্তি, চলাই এর স্বভাব ৷ 

নাক্ষত্র জগতের দেশকালের পরিমাপ পরিমাণ গতিবেগ দূরত্ব 
ও তার অগ্নি-আবর্তের চিন্তনাতীত-প্রচণ্ততা দেখে যতই বিস্ময় 
বোধ করি, এ কথা মানতে হবে, বিশ্বে সকলের চেয়ে বড়ো 
আশ্চর্যের বিষয় এই যে, মানুষ তাদের জানছে, এবং নিজের আশু 
জীবিকার প্রয়োজন অতিক্রম ক'রে তাদের জানতে চাচ্ছে। 
ক্ষুদ্ৰাদপি ক্ষুদ্র ক্ষণভঙ্গুর তার দেহ, বিশ্বইতিহাসের কণামাত্র 
সময়টুকুতে সে বর্তমান, বিরাট বিশ্বসংস্থিতির অণুমাত্ৰ স্থানে তার 
অবস্থান, অথচ. অসীমের-কাছ-ঘেধা বিশ্বত্রহ্মাণ্ডের দুষ্পরিমেয় 
বৃহৎ ও দুরধিগম্য স্থক্ম্রের হিসাব সে রাখছে-- এর চেয়ে আশ্চর্য 
মহিমা বিশ্বে আর কিছুই নেই ৷ কিংবা বিপুল স্থষ্টিতে নিরবধি 
কালে কী জানি আর কোনো লোকে আর কোনো চিত্তকে 
অধিকার: ক'রে আর কোনো ভাব প্রকাশ পাচ্ছে কিনা ৷ কিন্তু 
এ কথা মানুষ প্রমাণ করেছে যে, ভূমা বাহিরের আয়তনে নয়, 
পরিমাণে নয়, আন্তরিক পরিপূর্ণতায় ৷ 


সৌরজগৎ 


সূর্যের সঙ্গে গ্রহদের সম্বন্ধের বাঁধন বিচার করলে দেখা যায়, 
গ্রহগুলির প্রদক্ষিণের রাস্তা সূর্যের বিষুবরেখার প্রায় সমক্ষেত্রে। 
এই গেল এক । আর এক কথা, সুর্য যেদিক দিয়ে আপন 
মেরুদণ্ডকে বেষ্টন করে ঘুর দেয়, গ্রহেরাও সেই দিক দিয়ে পাক 
খায় আর স্বর্যকে প্রদক্ষিণ করে। এর থেকে বোঝা যায় সূর্যের 
সঙ্গে গ্রহদের সম্বন্ধ জন্মগত। তাদের সেই জন্মবিবরণের 
আলোচনা করা যাক ৷ : 

নক্ষত্রেরা পরস্পর বহু কোটি মাইল দূরে দূরে ঘুরে বেড়াচ্ছে , 
ব'লে তাদের গায়ে পড়া বা অতিশয় কাছে আদার সম্তাবনা নেই 
বললেই হয় । কেউ কেউ আন্দাজ করেন যে, প্রায় দুশে৷ কোটি 
বছর আগে এই রকমের একটি ছুঃসম্তব ঘটনাই হয়তো ঘটেছিল। 
একটি প্রকাণ্ড নক্ষত্র এসে পড়েছিল তখনকার যুগের সূর্যের 
কাছে। এ নক্ষত্রের টানে সূর্য এবং আগন্তক নক্ষত্রের মধ্যে 
প্রচণ্ড বেগে উথলে উঠল অগ্রিবাষ্পের জোয়ারের ঢেউ। অবশেষে 
টানের চোটে কোনো কোনো ঢেউ বেড়ে উঠতে উঠতে ছিড়ে 
বেরিয়ে গেল ৷ সেই বড়ো নক্ষত্র হয়তো এদের কতকগুলোকে 
আত্মমাৎ ক'রে থাকবে, বাকিগুলো সূর্যের প্রবল টানে তখন 
থেকে ঘুরতে লাগল স্থৰ্ধের চারিদিকে । তেজ ছড়িয়ে দিয়ে এরা 
ক্ষুদ্ৰতর অংশে বিভক্ত হোলে৷ ৷ সেই ছোটো বড়ো জলন্ত বাপ্পের 
টুকরোগুলি থেকেই গ্রহদের উৎপত্তি; পৃথিবী তাদেরই মধ্যে 
একটি। এরা ক্রমশ আপন তেজ ছড়িয়ে দিয়ে ঠাণ্ডা হয়ে গ্রহের 


এ সৌরজগৎ ৬2, 


আকার ধরেছে। আকাশে নক্ষত্রের দূরত্ব সংখ্যা ও গতি হিসাব 
ক'রে দেখা গেছে যে, প্রায় ৫৬ হাজার কোটি বছরে একবারমাত্র 
এরকম অপথাত ঘটতেও পারে । গ্রহস্থষ্টির এই মত মেনে 
নিলে বলতে হবে যে গ্রহপরিচয়ওয়ালা নক্ষত্ৰস্ষ্টি এই বিশ্বে প্রায় 
অঘটনীয় ব্যাপার কিন্তু ব্রহ্মাণ্ডের অণ্ড-গোলকসীম| ফেঁপে 
উঠতে উঠতে নক্ষত্রেরা ক্রমশই পরস্পরের কাছ থেকে দূরে চলে 
যাচ্ছে, এ মত যদি স্বীকার করতে হয় তাহলে পূর্যযুগে আকাশ- 
গোলক যখন সংকীর্ণ ছিল তখন তারায় তারায় ঠোকাঠুকির 
ব্যাপার সদা সর্বদা ঘটত ব'লে ধরে নিতে হয়। সেই নক্ষত্র- 
মেলার ভিড়ের দিনে অনেক নক্ষত্রেরই ছিন্ন অংশ থেকে গ্রহের 
উৎপত্তি-সম্ভাবনা ছিল এ কথা যুক্তিসংগত। যে অবস্থায় 
আমাদের সুর্য অন্য সূর্যের ঠেলা খেয়েছিল সেই অবস্থাটা সেই 
সংকুচিত বিশ্বের দিনে এখনকার হিসাবমতে দূর-সম্ভাবনীয় ছিল 
না বলেই মনে ক'রে নিতে হবে। যারা এই মত মেনে নেননি 
তাদের অনেকে বলেন যে, প্রত্যেক নক্ষত্রের বিকাশের বিশেষ 
অবস্থায় ক্ৰমশ এমন একটা সময় আসে যখন সে পাকা শিমুল 
ফলের মতো ফেটে গিয়ে প্রচণ্ডবেগে চারিদিকে পুঞ্জ পুঞ্ অগ্নি- 
বাষ্প ছড়িয়ে ফেলে দেয়। কোনো কোনো নক্ষত্র থেকে হঠাৎ 
_ এরকম জলন্ত গ্যাস বেরিয়ে আসতে দেখা গিয়েছে। ছোটো 
একটি নক্ষত্র ছিল, কয়েক বছর আগে তাকে ভালো ছুরবীন 
ছাড়া কখনো দেখা যায়নি। এক সময় হঠাৎ দীপ্তিতে সে 
আকাশের উজ্জ্বল নক্ষত্রদের প্রায় সমতুল্য হয়ে উঠল ৷ আবার 
কয়েক মাস পরে আস্তে আস্তে তার প্রবল প্রতাপ এত ক্ষীণ 


৬৪ বিশ্বপরিচয় 


হয়ে গেল যে, পূর্বের মতোই তাকে ছুরবীন ছাড়া দেখাই গেল 
না ৷ উজ্জল অবস্থায় অল্প সময়ের মধ্যে এই নক্ষত্রটি পুঞ্জপুঞ্জ 
যে জ্বলন্ত: বাষ্প চারিদিকে ছড়িয়ে দিয়েছে সেইগুলিই আস্তে 
আস্তে ঠাণ্ডা হয়ে জমাট বেঁধে গ্রহ-উপগ্রহের স্থ্টি ঘটাতে পারে 
বলে অনুমান করা অমংগত নয়। এই মত স্বীকার করলে 
বলতে হবে যে কোটি কোটি নক্ষত্র এই অবস্থার ভিতর দিয়ে 
গিয়েছে, অতএব সৌরজগতের মতোই আপন আপন. এহদল 
নিয়ে কোটি কোটি নাক্ষত্র জগৎ এই বিশ্ব পূর্ণ ক'রে আছে 
পৃথিবীর সবচেয়ে কাছে আছে যে নক্ষত্র তারও যদি গ্রহমণ্লী 
থাকে তবে তা দেখতে হোলে যত বড়ো ছুরবীনের দরকার তা, 
আজও তৈরি হয়নি ৷ 

অল্প কিছুদিন হোলো কেম্ত্রিজের এক তরুণ পণ্ডিত লিট্ল্টন্‌ 
সৌরজগৎ স্থষ্টি সম্বন্ধে একটি নূতন মত প্রচার করেছেন 
পূর্বেই বলেছি আকাশে অনেক জোড়ানক্ষত্র পরস্পরকে, 
প্রদক্ষিণ করছে। এর মতে আমাদের স্থ্যেরও একটি জুড়ি 
ছিল। ঘুরতে ঘুরতে আর একটা ভবঘুরে জ্যোতিষ্ক এসে এই. 
অন্ুচরের গায়ে পড়ে ধাকা মেরে তাকে অনেক দূরে ছিটকে ফেলে, 
দিয়ে চলে গেল ৷ চলে যেতে যেতে পরস্পর আকর্ষণের জোরে 
মস্ত বড়ো একটা জ্বলন্ত বাস্পের টানা স্ত্র বের হয়ে এসেছিল; 
তারই ভিতর মিশিয়ে গিয়েছিল এদের উভয়ের উপাদান- 
সামগ্রী। এই বাষ্পস্থত্ৰের যে অংশ সূর্যের প্রবল টানে আটকা 
পড়ে গেল সেই বন্দী-করা গ্যাসের থেকেই জন্মেছে আমাদের 
গ্রহমগ্ুলী। এরা আয়তনে ছোটো ব'লেই ঠাণ্ডা হয়ে আসতে 

দেরি করলে -না; তাপ কমতে কমতে গ্যাসের টুকরোগুলো' 
প্রথমে হোলো তরল, তার পর আরও ঠাণ্ডা হোতেই তাদের শক্ত- 


হয়ে 'ওঠবার দিন এল ৷ 
এ কথা মনে রেখো, এ সকল. আন্দাজি মতকে নিশ্চিত 


প্রমাণের মধ্যে ধরে নেওয়া চলবে না । 

বলা আবশ্যক, সূর্যের সমস্তটাই গ্যাস। পৃথিবীর যে সক 
উপাদান মাটি ধাতু পাথরে শক্ত, তাদের সমস্তই সূর্যের মধ্যে 
প্রচণ্ড উত্তাপে আছে গ্যাসের অবস্থায়! বর্ণলিপিযন্ত্ের রেখা” 
পাত থেকে তার প্রমাণ হয়ে গেছে । 

কিরীটিকার অতি জুক্্ম গ্যাস-আবরণের কথা পূর্বেই বলা 
হয়েছে। সেই স্তর পেরিয়ে যত ভিতরে যাওয়া যাবে ততই: 
দেখা দেবে, ঘনতর গ্যাস এবং উষ্ণতর তাপ ৷ স্থৰ্ষের উপরি- 
তলের তাপমাত্রা প্রায় দশহাজার ফারেন্হাইট ডিগ্রির মাপে; 


অবশেষে নিচে নামতে নামতে এমন স্তরে পৌছব যেখানে ঠাসা 


গ্যাসের আর স্বচ্ছতা নেই ৷ এই জায়গায় তাপমাত্রা এক কোটি 
পঞ্চাশ লক্ষ ডিগ্রির চেয়ে বেশি । অবশেষে কেন্সে গিয়ে পাওয়া, 
যাবে প্রায় সাত “কোটি বিশ. লক্ষ ডিগ্রির তাপ৷ সেখানে 
সুর্যের দেহবস্তু কঠিন লোহা পাথরের চেয়ে অনেক বেশি ঘন 


অথচ গ্যাসধর্মী ৷ | 
সুর্যের দূরত্বের কথাটা অঙ্ক দিয়ে বলবার চেষ্টা না করে 


একটা কাল্পনিক" ব্যাখ্যা দিয়ে বলা যাক । আমাদের 
দেহে যে সব অনুভূতি ঘটছে আমাদের কাছে তার খবর- 
চালাচালির ব্যবস্থা করছে অসংখ্য স্পর্শনাড়ী। এই নাড়ী- 

গুলি আমাদের শরীর ব্যাপ্ত কারে মিলেছে মস্তিষ্কে গিয়ে। 
টেলিগ্রাফের তারের মতো তাদের যোগে মস্তিষ্কে খবর আসে 
আমরা জানতে পারি কোথায় পিঁপড়ে কামড়ালো, জিবে যে 
খাদ্য লাগল সেটা মিষ্টি, যে দুধের বাটি হাতে তুললুম সে 
গিরম। আমাদের শরীরটা হাওড়া থেকে বর্ধমানের মতো 
প্রশস্ত নয়, তাই খবর পেতে দেরি লাগে না। তবু অতি 
অল্প একটু সময় লাগেই ; সে এতই অল্প যে তা মাপা শক্ত । 
কিন্ত পণ্ডিতেরা তাও মেপেছেন। তারা পরীক্ষা ক'রে স্থির 
করেছেন যে মানুষের শরীরের মধ্য দিয়ে, দৈহিক ঘটনা 
অনুভূতিতে পৌছয় সেকেও্ড প্রায় একশো ফুট বেগে। মনে 
করা যাক, এমন একটা দৈত্য আছে, পৃথিবী থেকে হাত 
বাড়ালে যার হাত সূর্যে পৌছতে পারে । ছুঃসাহসী দৈত্যের 


হাত যতই শক্ত হোক, সুর্যের গা ছোবা মাত্রই যাবে পুড়ে । _ 


কিন্তু পুড়ে যাওয়ার যে ক্ষতি ও যন্ত্রণা নাড়ীযোগে সেটা টের 
পেতে তার লাগবে প্রায় একশো ষাট বছর। তার আগেই 
‘সে মারা যায় তো জানবেই না । 

সুর্যের ব্যাস ৮ লক্ষ ৬৪ হাজার মাইল; ১১০টি পৃথিবী 
পাশাপাশি এক সরল রেখায় রাখলে স্ূৰ্যের এক প্রান্ত থেকে 
অন্ত প্রান্তে পৌছতে পারে। সূর্যের ওজন পৃথিবীর চেয়ে ৩ লক্ষ 
৩৬০ হাজার গুণ বেশি, তাই নিজের দিকে সে টান দিতে পারে 
‘সেই পরিমাণ ওজনের জোরে। এই টানের জোরে সূৰ্য 
পৃথিবীকে আপন আয়ত্তে বেঁধে রাখে, কিন্ত দৌড়ের জোরে 
পৃথিবী আপন স্বাতন্ত্য রাখতে পেরেছে। 

গোল আলুর ঠিক মাঝখান দিয়ে উপর থেকে, নিচে 
. পৰ্যন্ত যদি একটা শল! চালিয়ে দেওয়া যায় আর সেই 
শলাটার চারদিকে যদি আলুটাকে ঘোরানো! যায়, তাহলে: 
সেই ঘোরা যেমন হয় সেই রকম হয় ২৪ ঘণ্টায় পৃথিবীর 
একবার ক'রে ঘুর-খাওয়া। আমরা বলি, পৃথিবী আপন 
মেরুদণ্ডের চারদিকে ঘুরছে । আমাদের শলাফৌড়া আলুটার, 
সঙ্গে পৃথিবীর তফাত এই যে, তার এ রকম কোনো শলা নেই ৷ 
মেরুদণ্ড কোনো দণ্ডই নয়। যে জায়গাটাতে শলা থাকতে 
পারত কাল্পনিক সোজা লাইনের সেই জায়গাটাকেই বলি 
মেরুদণ্ড। যেমন লাটিম। সে ঘোরে আপন মাঝখানের 
এমন একটা খাড়া লাইনের চারদিকে যে লাইনটা মনে, 
ক'রে নেওয়া । 

মেরুদণ্ডের চারদিকে পৃথিবীর এক পাক ঘুরতে লাগে: 
চব্বিশ ঘণ্টা । সুর্ধও আপন মেরুদণ্ডের চারদিকে ঘোরে ।' 
ঘুরতে কতক্ষণ লাগে তা যে উপায়ে জানা গেছে সে কথা 
বলি। খুব ভোরে যখন আলোতে চোখ ধাঁধায় না তখন 
সুর্যের দিকে তাকালে হয়তো দেখা যাবে, সূর্যের গায়ে কালে| 
কালো দাগ আছে । এক একটি কালো দাগ সময়ে সময়ে 
এত বড়ো হয়ে প্রকাশ পায় যে, সমস্ত গ্রহ উপগ্রহ একত্র 
করলেও তার সমান হয় না। ছোটো দাগগুলি মিলিয়ে 
যেতে বেশি দিন লাগে না, কিন্তু বড়ো বড়ো দাগ দু-তিন 
সপ্তাহ থাকে।  ছুরবীন দিয়ে দেখলে মনে হয়, যেন এরা 
ক্রমাগত ডানদিকে ঘুরে যাচ্ছে, কিন্তু আসলে ঘুরছে এদের 

সবাইকে গায়ে নিয়ে সূর্য । এই কালো দাগের অনুসরণ 
কারে এই ঘুরে যাওয়ার সময়টার হিসাব পাওয়া গেছে; 
প্রমাণ হয়েছে যে, পৃথিবী ঘোরে চব্বিশ ঘণ্টায়, সুর্য ঘোরে 
ছাব্বিশ দিনে | 

স্থৰ্যের দাগগুলে| সুধের বাইরের আবরণে প্রকাণ্ড আবর্ত- 
গহ্বর ৷ সেখান দিয়ে ভিতর থেকে উত্তপ্ত গ্যাস কুগুলী 
আকারে ঘুরতে ঘুরতে উপরে বেরিয়ে আসছে । এর কেন্দ্র 
প্রদেশ ঘোর কালো, তার নাম আম্ব্রা; তার চারদিকে কম 
কালো বেষ্টনী, তার নাম পেনাম্ত্রা। এদের কালো দেখতে 
হয়েছে চারপাশের দীপ্তির তুলনায়; সেই আলো যদি বন্ধ 
করা যেত তাহলে অতি তীব্র দেখা যেত এদের জ্যোতি । 
সূর্যের যে দাগ খুব বড়ো তার কোনো-কোনোটার আম্ব্রার 
এক পার থেকে আর এক পারের মাপ পঞ্চাশ হাজার মাইল, 
‘দেড় লক্ষ মাইল তার পেনাম্ত্রার মাপ ৷ 

সুর্যের এই সব দাগের কমা-বাড়ার প্রভাব পৃথিবীর 
উপরে নানা রকমে কাজ করে। যেমন আমাদের আব- 
হাওয়ায় । প্রায় এগারো বছরের পালাক্রমে স্বৰ্যের দাগ বাড়ে 
কমে। পরীক্ষায় দেখা গেছে বনস্পতির গু'ড়ির মধ্যে এই 
দাগি বৎসরের সাক্ষ্য আঁকা পড়ে ৷ বড়ো গাছের গুঁড়ি কাটলে' 
তার মধ্যে দেখা যায় প্রতি বছরের একটা করে চক্রচিহ্ন। 
এই চিহ্নগুলি কোনো কোনো জায়গায় ঘেঁষাঘেষি, কোনো! 
কোনো জায়গায় ফাক ফাক। প্রত্যেক চক্রচিহ্ন থেকে বোঝা 
যায় গাছটা বংসরে কতখানি করে বেড়েছে । আমেরিকায় 

“এরিজোনার মরুপ্রায় প্রদেশে ডাক্তার ডগ্লাস দেখেছেন যে, 
‘যে বছরে সুর্যের কালো দাগ বেশি দেখা দিয়েছে সেই বছরে 
'গুড়ির দ্াগটা চওড়া হয়েছে বেশি । এরিজোনার পাইন গাছে 
পাঁচশো বছরের চিহ্ন গুনতে গুনতে ১৬৫০: থেকে ১৭২৫ 
খ্রীষ্টাব্দ পধন্ত সুর্যের দাগের লক্ষণে একটা ফাক পড়ল । 
অবশেষে তিনি গ্রীনিচ মানযন্ত্রবিভাগে সংবাদ নিয়ে জানলেন, 
এঁ ক'টা বছরে সুর্যের দাগ প্রায় ছিল না। 

সুর্যের দেহ থেকে যে প্রচুর আলো বেরিয়ে চলেছে: তার 
অতিসামান্য ভাগ গ্রহগুলিতে ঠেকে। অনেকখানিই চলে 
যায় শূন্যে, সেকেণ্ডে এক লক্ষ ছিয়াশি হাজার মাইল বেগে; 
কোনো নক্ষত্রে পৌছয় চার বছরে, কোনো নক্ষত্রে ত্রিশ হাজার 
বছরে, কোনো নক্ষত্ৰে ন লক্ষ বছরে ৷. আমরা মনে ভাবি সূর্য 
আমাদেরই, আর তার আলোর দানে আমাদেরই বেশি দাবি। 
কিন্তু এত আলোর একটুখানি মাত্র আমাদের ছুয়ে যায়। 
তার পরে সূর্যের এই আলোকের দূত স্থৰ্যে আর ফেরে না; 
‘কোথায় যায়, বিশ্বের কোন্‌ কাজে লাগে কে জানে । 

জ্যোতিষ্চলোকদের সম্বন্ধে একটা আলোচনা বাকি রয়ে 
'গেল। কোথা থেকে নিরন্তর তাদের তাপের জোগান চলছে 
তার সন্ধান করা দরকার পরমাণুদের মধ্যে | 

ইলেক্ট্রন প্রোটনের যোগে যদি কখনও একটি হীলিয়মের 
পরমাণু স্ুষ্টি করা যায় তাহলে সেই স্থষ্টিকার্যে যে প্রচণ্ড তেজের 
উদ্ভব হবে তার আঘাতে আমাদের পৃথিবীতে এক অর্বনাশী 
প্রলয়কাণ্ড ঘটবে। এ তো গ'ড়ে তোলবার কথা । কিন্তু বস্তু 

ংস করতে তার চেয়ে অনেক-গুণ তীব্র শক্তির প্রয়োজন ৷ 
প্রোটনে ইলেক্ট্ৰনে যদি সংঘাত বাধে তাহলে স্থৃতীত্র কিরণ 
বিকিরণ ক'রে তখনি তা’র| মিলিয়ে যাবে। এতে যে প্রচণ্ড 
তেজের উদ্ভব হয় তা কল্পনাতীত। 
এই রকম কাণ্ডটাই ঘটছে নক্ষত্রমগ্ুলীর মধ্যে । সেখানে 
বস্তুধ্বসের কাজ চলছে বলেই অনুমান করা সংগত ৷ এই মত 
অনুসারে সূর্য তিনশো ষাট লক্ষ কোটি টন্‌ ওজনের বস্তুপুঞ্জ 
প্রত্যহ খরচ করে ফেলছে। কিন্ত সূর্যের ভাণ্ডার এত বৃহৎ যে 
আরো বহু বহু কোটি বৎসর এই রকম অপব্যয়ের উদ্দামতা। 
চলতে পারবে । কিন্তু বর্তমান বিশ্বের আয়ু সম্বন্ধে যে শেষ 
হিসেব অবধারিত হয়েছে সেটা মেনে নিলে বস্ত্-ভাঙনের 
চেয়ে বন্ত-গড়নের মতটাই বেশি খাটে। যদি ধরে নেওয়া 
যায় যে এক সময়ে সূর্য ছিল হাইড্রোজেনের পুঞ্জ, -তাহলে 
সেই হাইড্রোজেন থেকে হীলিয়ম গড়ে উঠতে যে তেজ 
জাগবার কথা সেটা এখনকার হিসাবের সঙ্গে মেলে । 
অতএব, এই বিশ্বজগৎটা ধ্বংসের দিকে না গণড়ে ওঠবার 
দিকে চলছে, না ছুই একসঙ্গে ঘটছে, সে সম্বন্ধে বিজ্ঞানীদের, 
মতের মিল হয়নি । কয়েক বৎসর হোলো যে বিকিরণশক্তি. 
ধরা পড়েছে, যার নাম দেওয়া হয়েছে কস্মিক রশ্মি, সেটার 
উদ্ভব না পৃথিবীতে, না সূর্যে, এমন কি, না নক্ষত্রলোকে। 
 নক্ষত্রপরপারের কোনো আকাশ হতে বিশ্বস্ষ্টির ভাঙন 
কিংবা গড়ন থেকে সে বেরিয়ে পড়েছে, এই রকম আন্দাজ 
করা হয়েছে । 

যাই হোক, বিশ্বস্থষ্টি ব্যাপারের এই যে সব বিপরীত- 
বার্তাবহ ইশারা আসছে, বিজ্ঞানীদের পরীক্ষাগারে সেটা 
হয়তো কোনো একটা জটিল গণনার, ব্যাপারে এসে ঠেকবে। 
কিন্তু আমরা তো বিজ্ঞানী নই, বুঝতে পারিনে হঠাৎ অঙ্কের 
আরম্ত হয় কোথা থেকে, একেবারে শেষই বা হয় কোনখানে॥ 
সম্পূর্ণ সংঘটিত বিশ্বকে নিয়ে হঠাৎ কালের. আরম্ভ হোলো 
আর সদ্যোলুপ্ত বিশ্বের সঙ্গে কালের: সম্পুর্ণ অন্ত হবে, আমাদের 
বুদ্ধিতে এর কিনারা পাইনে বিজ্ঞানী বলবেন, বুদ্ধির কথা 
এখানে আসছে না, এ হোলো গণনার কথা ; সে গণনা বর্তমান 
ঘটনাধারার উপরে প্রতিষ্িত-_ এর আদি অন্তে যদি অন্ধকার 
দেখি তাহলে উপায় নেই । 

গ্রহ কাকে বলে সে কথা পূর্বেই বলা হয়েছে ৷ সূর্য হোলো 
নক্ষত্র। পৃথিবী হোলো গ্রহ, সূৰ্য থেকে ছিড়ে-পড়া টুকরো, 
ঠাণ্ডা হয়ে তার আলো গেছে নিবে । কোনো গ্রহেরই আপন 
আলো! নেই ৷ সুখের চারদিকে এই গ্রহদের প্রত্যেকের নির্দিষ্ট 
পথ ডিম্বরেখাকারে ; কারো বা পথ সর্ষের কাছে, কারো বা 
পথ সূর্য থেকে বহুদূরে। স্বৰ্যকে ঘুরে আসতে কোনো! গ্রহের 
এক বছরের কম লাগে কারো বাঁ একশো! বছরের বেশি । 
‘যে গ্রহেরই ঘুরতে যত'সময় লাগুক এই ঘোরার সম্বন্ধে একটি 
বাধা নিয়ম আছে, তার কখনোই ব্যতিক্রম হয়: না। সূর্য- 
পরিবারের দূর বা কাছের ছোটো বা বড়ো সকল গ্রহকেই 
পশ্চিম দিক থেকে পুব দিকে প্রদক্ষিণ করতে হয়। এর 
থেকে বোঝা যায় গ্রহেরা স্ব্ধ থেকে একই অভিমুখে ধাক্কা 
খেয়ে ছিটকে পড়েছে, তাই চলবার ঝোক হয়েছে একই দিকে। 
চলতি গাড়ি থেকে নেবে পড়বার সময় গাড়ি যে মুখে চলেছে 
সেই দিকে শরীরের উপর একটা ঝোঁক আসে। গাড়ি থেকে 
পাঁচজন নামলে পাঁচজনেরই সেই একদিকে হবে ঝোক। 
তেমনি ঘৃণ্যমান স্থৰ্য থেকে বেরিয়ে পড়বার সময় সব গ্রহই 
একই দিকে ঝোঁক পেয়েছে। ওদের এই চলার প্রবৃত্তি থেকে 
ধরা পড়ে ওরা সবাই এক জাতের, সবাই একঝোঁকা। 

সর্ষের সবচেয়ে কাছে আছে বুধগ্রহ, ইংরেজিতে যাকে 
বলে মার্করি। সে স্র্য থেকে সাড়ে তিন কোটি মাইল 

মাত্র দূরে। পৃথিবী যতটা দূর বাঁচিয়ে চলে তার প্রায় তিন 
ভাগের এক ভাগ |. বুধের গায়ে ঝাপসা কিছু কিছু দাগ 
দেখা যায়, সেইটে লক্ষ্য করে বোঝা গেছে কেবল ওর এক 
পিঠ ফেরানো সুধের দিকে । সুর্যের চারদিক ঘুরে আসতে 
ওর লাগে ৮৮ দিন |. নিজের মেরুদণ্ড ঘুরতেও ওর লাগে 
তাই। . স্থ্ষপ্ৰদক্ষিণের পথে পৃথিবীর দৌড়, প্রতি সেকেণ্ডে 
উনিশ মাইল ।' বুধগ্রহের দৌড় তাকে ছাড়িয়ে গেছে, তার 
বেগ প্রতি সেকেণ্ডে ত্রিশ মাইল । একে ওর রাস্তা ছোটো 
তাতে ওর ব্যস্ততা বেশি, তাই পৃথিবীর শিকি সময়েই ওর 
প্রদক্ষিণ সারা হয়ে যায়। বুধগ্রহের প্রদক্ষিণের যে পথ স্থূ্য 

ঠিক তার কেন্দ্রে নেই, একটু এক. পাশে-আছে।  সেইজন্যে 
'ঘোরবার সময় বুধগ্রহ কখনো স্থধের অপেক্ষাকৃত কাছে আসে, 
কখনো যায় দূরে । 
এই গ্রহ সুৰ্ষের এত কাছে থাকাতে তাপ পাচ্ছে খুব 
বেশি। অতি সুক্ষ পরিমাণ তাপ মাপবার একটি যন্ত্র বেরিয়েছে, 
ইংরেজিতে. তার নাম থার্মো কাপ ল্‌ (thermo-couple) |. তাকে 
ছুরবীনের সঙ্গে জুড়ে গ্রহতারার তাপের খবর জানা যায়। 
এই যন্ত্রের. হিসাব অনুসারে, -বুধগ্রহের যে অংশ সূর্যের দিকে’ 
ফিরে থাকে তার তাপ সীসে টিন গলাতে পারে! এই তাপে 
বাতাসের অণু এত বেশি: বেগে চঞ্চল হয়ে ওঠে যে বুধগ্রহ 
তাদের. ধরে রাখতে পারে না,-তা'রা দেশ ছেড়ে শুস্তে দেয় 
‘দৌড়। বাতাসের অণু পলাতক স্বভাবের : পৃথিবীতে তা'রা 
‘সেকেণ্ডে দুই মাইল মাত্র বেগে ছুটোছুটি করে, তাই টানের 

জোরে পৃথিবী তাদের সামলিয়ে রাখতে পারে। কিন্তু যদি 
কোনো কারণে তাপ বেড়ে উঠে ওদের দৌড় হোত সেকেণ্ডে 
সাত মাইল, তাহলেই পৃথিবী আপন হাওয়াকে আর বশ 
মানাতে পারত না। - 

যে সব বিজ্ঞানী বিশ্বজগতের হিসাবনবিশ তাদের একটা 
প্রধান কাজ হচ্ছে গ্রহনক্ষত্রের ওজন ঠিক করা । এ কাজে 
সাধারণ দাড়িপাল্লার ওজন চলে না, তাই কৌশলে ওদের 
খবর আদায় করতে হয়। সেই কথাটা বুঝিয়ে বলি। মনে 
করে| একটা গড়ানে গোলা হঠাৎ এসে পথিককে' দিলে ধাক্কা, 
সে পড়ল দশ হাত দুরে । কতখানি ওজনের গোলা এসে 
জোর লাগালে মানুষটা 'এতখানি বিচলিত হয়, তার নিয়মটা, 
যদি জানা থাকে তাহলে এ দশ হাতের মাপটা নিয়ে 
গোলাটার ওজন অঙ্ক কষে বের করা যেতে পারে। একবার 
হঠাৎ এই রকম অঙ্ক কযার সুযোগ ঘটাতে বুধগ্ৰহের ওজন 
মাপা সহজ হয়ে গেল। স্ুবিধাটা ঘটিয়ে দিলে একটা 
ধূমকেতু । সে কথাটা বলবার আগে বুঝিয়ে দেওয়া দরকার 
ধূমকেতুরা কী রকম ধরণের জ্যোতিষ্চ | 

ধুমকেতু শব্দের মানে ধোঁয়ার নিশান ।. ওর চেহারা 
দেখে নামটার উৎপত্তি। গোল মুণ্ড আর তার পিছনে 
উড়ছে উজ্জল একটা লম্বা পুচ্ছ সাধারণত এই হোলো ওর. 
আকার। এই পুচ্ছটা অতি সুক্ষ্ম বাম্পের। এত সূক্ষ্ম যে 
কখনো কখনো তাকে মাড়িয়ে গিয়েছে পৃথিবী, তবু সেটা 
অন্থভব করতে পারিনি । ওর মুণ্ডটা উক্কাপিণ্ড দিয়ে তৈরি ৷৷ 


মি স্ব 

“এখনকার বড়ো বড়ো পণ্ডিতেরা এই মত-স্থির করেছেন যে, 
খুমকেতুর! সূর্যের বাধা অন্ুচরেরই দলে। কয়েকটা থাকতে 
পারে যারা-পরিবারভুক্ত নয়, যারা আগন্তক। 
একবার একটি ধুমকেতুর প্রদক্ষিণপথে ঘটল অপঘাত। 
বুধের কক্ষপথের পাশ দিয়ে যখন সে চলছিল তখন: বুধের 
সঙ্গে টানাটানিতে_ তার -পথের হয়ে. গেল গোলমাল 
'রেলগাড়ি রেলচ্যুত হোলে: আবার তাকে রেলে ঠেলে তোলা 
হয়, কিন্তু টাইম-টেবিলের সময় পেরিয়ে যায়। এ ক্ষেত্রে তাই 
ঘটল। ধূমকেতুটা আপন: পথে যখন ফিরল তখন তার 
নির্দিষ্ট সময় হয়েছে উত্তীৰ্ণ ধূমকেতুকে যে পরিমাণ নড়িয়ে 
৷ দিতে বুধগ্রহের যতখানি-টানের জোর লেগেছিল তাই. নিয়ে 
চলল অঙ্ক কষা ৷ যার যতটা ওজন সেই পরিমাণ জোরে 
‘সে টান লাগায় এটা জানা কথা, এর থেকেই বেরিয়ে পড়ল 
বুধগ্রহের ওজন | দেখা গেল: তেইশটা বুধগ্রহের বাটখারা : 
চাপাতে পারলে তবেই তা পৃথিবীর ওজনের সমান হয়। 
£ _. বুধগ্রহের পরের রাস্তাতেই আসে শুক্রগ্রহের প্রদক্ষিণের 


পালা । তার ২২৫ দিন লাগে স্থর্য ঘুরে আসতে। অৰ্থাৎ 


- আমাদের সাড়ে সাত মাসে তার, বংসর। ওর মেঞ্লদণ্ড খোৱা 


ুর্ণিপাকের বেগ কতটা তা নিয়ে এখনো তর্ক শেষ হয়নি। 
্‌ এই গ্রহটি বছরের এক সময়ে সূর্যান্ডের পরে পশ্চিম দিগন্তে 
দেখা দেয়, তখন তাকে বলি সন্ধ্যাতারা; আবার এই গ্রহই 
আর এক সময়ে সূর্য ওঠবার আগে পুবদিকে ওঠে, তখন তাকে 
শুকতারা ব'লে জানি। কিন্তু মোটেই এ তারা নয়, খুব আল্‌ 

জ্বল্‌ করে বলেই সাধারণের কাছে তারা খেতাব পেয়েছে) 
এর আয়তন পৃথিবীর চেয়ে অল্প একটু কম। এই গ্রহের 
পথ পৃথিবীর পথের চেয়ে আরো তিন কোটি মাইল সূর্যের 
কাছে। সেও কম নয়। যথোচিত দূর বাঁচিয়ে আছে তবু 
এর ভিতরকার খবর ভালো করে পাইনে, সে স্থৰ্যের আলোর 
প্রথর আবরণের জন্যে নয়। বুধকে ঢেকেছে স্থৰ্যেরই আলো, 
আর শুক্রকে -ঢেকেছে এর নিজেরই ঘন মেঘ ৷ বিজ্ঞানীরা 
হিসাব করে দেখেছেন শুক্রগ্রহের যে উত্তাপ তাতে জলের 
বিশেষ রূপান্তর হয় না। কাজেই ওখানে জলাশয় আর মেঘ 
দুইয়ের অস্তিত্বই আশা করতে পারি। 

মেঘের উপরিতলা থেকে যতটা আন্দাজ করা যায় তাতে 
প্রমাণ হয় এই গ্রহের অক্সিজেন-সম্বল নিতান্তই সামান্য ৷ 
ওখানে যে গ্যাসের স্পষ্ট চিহ্ন পাওয়া যায় সে হচ্ছে আঙ্গারিক 
' গ্যাস। মেঘের উপর তলায় তার পরিমাণ পৃথিবীর এ গ্যাসের 
চেয়ে বহু হাজার গুণ বেশি । পৃথিবীর এই গ্যাসের প্রধান 
ব্যবহার লাগে গাছপালার খাদ্য জোগাতে । এই -আঙ্গারিক * 
গ্যাসের ঘন আবরণে গ্রহটি যেন কম্বলচাপা ৷ তার ভিতরের 
গরম বেরিয়ে আসতে পারে না! স্ৃতরাং শুক্রগ্রহের উপরিতল 
ফুটন্ত জলের মতো কিংবা তার চেয়ে বেশি উষ্ণ | 

গুক্ৰে জোলো বাষ্পের সন্ধান যে পাওয়া গেল না, সেটা 
আশ্চর্যের কথা । শুক্রের ঘন মেঘ তাহলে কিসের থেকে, সে 
কথা ভাবতে হয়। সম্ভব এই যে, মেঘের উচ্চন্তরে ঠাণ্ডায় জল 
এত জমে গেছে যে তার থেকে বাষ্প পাওয়া যায় না। 

এ কথাটা বিশেষ করে ভেবে দেখবার বিষয় পৃথিবীতে 
স্থষ্টির প্রথম যুগে যখন গলিত বন্তগুলো ঠাণ্ডা হয়ে জমাট 
বাধতে লাগল তখন অনেক “পরিমাণে জোলো বাষ্প আর 
আঙ্গারিক গ্যাসের উদ্ভব হোলো। তাপ আরো! কমলে পর 
জোলো বাষ্প জল হয়ে গ্রহতলে সমুদ্র বিস্তার করে দিলে 
তখন বাতাসের যে-সব গ্যাসের প্রাধান্ত ছিল তা'রা নাইন্রো- 
জেনের মতো সব নিষ্ক্ৰিয় গ্যাস। অক্সিজেন গ্যাসটা তৎপর - 
জাতের মিশুক, অন্যান্য পদার্থের সঙ্গে মিশে যৌগিক পদার্থ 
তৈরি করা তার স্বভাব ৷ এমনি করে নিজেকে সে রূপান্তরিত 
করতে থাকে। তৎসত্বেও পৃথিবীর হাওয়ায়: এতটা পরিমাণ 
অক্সিজেন বিশুদ্ধ হয়ে টি'কল কী ক'রে । ৷ 

তার. প্রধান কারণ পৃথিবীর গাছপালা ।  উদ্ভিদেরা 
বাতাসের আঙ্গারিক গ্যাস থেকে অঙ্গারপদার্থ নিয়ে নিজেদের 
জীবকোষ তৈরি করে, মুক্তি দেয় অক্সিজেনকে। তার পরে 
প্রাণীদের নিশ্বাস ও লতাপাতার পচানি থেকে আবার 
আঙ্গারিক গ্যাস উঠে আপন তহবিল পূরণ করে। পৃথিবীতে 
সম্ভবত প্রাণের বড়ো অধ্যায়টা আরম্ভ হোলো তখনি যখন 
সামান্য কিছু অক্সিজেন ছিল সেই আদিকালের উদ্ভিদের 
মধ্যে । এই উদ্ভিদের পালা যতই বেড়ে চলল ততই তাদের 
নিশ্বাসে অক্সিজেনের পরিমাণ বাড়িয়ে তুললে । কমে গেল 
আঙ্গারিক গ্যাস ৷ 

. অতএব সম্ভবত শুক্রগ্রহের : অবস্থা--. সেই আদ্দিকালের 
পৃথিবীর মতো । একদিন হয়তো “কোনো ফাকে উদ্ভিদ দেখা 

দেবে, আর আঙ্গারিক গ্যান থেকে অক্সিজেনকে ছাড়া দিতে 
থাকবে ৷ তার পরে বহু দীর্ঘকালে ক্রমশ জীবজন্তর পালা 
হবে শুরু চাদ আর বুধগ্রহের অবস্থা ঠিক এর উলটো । 
সেখানে জীবপালনযোগ্য হাওয়া টানের ছূর্বলতাবশত দেখতে 
দেখতে শেষ হয়ে গিয়েছিল । 

সৌরমণ্ডলীতে শুক্রগ্রহের পরের. আসনটা পৃথিবীর. 
অন্থাগ্রহদের কথা শেষ ক'রে তার পরে পৃথিবীর খবর নেওয়া 
যাবে। | 

পৃথিবীর পরের পংক্তিতেই মঙ্গল গ্রহের স্থান । এই 
লাল্চে রঙের গ্রহটি অন্য গ্রহদের চেয়ে পৃথিবীর সব চেয়ে 
কাছে। এর আয়তন পৃথিবীর প্রায় নয় ভাগের এক ভাগ । 
সুর্যের চারদিকে একবার ঘুরে আসতে এর লাগে ৬৮৭ দিন। 
যে পথে এ স্থর্যের প্রদক্ষিণ করছে তা অনেকটা ডিমের মতো; 
তাই ঘোরার সময় একবার সে আসে স্থর্যের কাছে) আবার : 
যায় দূরে। আপন মেরুদণ্ডের চারদিকে এ. গ্রহের ঘুরতে 
লাগে পৃথিবীর চেয়ে আধ ঘণ্টা মাত্র বেশি, তাই সেখানকার 
দিনরাত্রি আমাদের পৃথিবীর দিনরাত্রির চেয়ে একটু বড়ো ৷ 

এই গ্রহে যে-পরিমাণ বস্তু আছে তা পৃথিবীর বস্তুমাত্ৰার দশ 
ভাগের একভাগ, তাই টানবার শক্তিও সেই পরিমাণে কম ৷ 

সূর্যের টানে মঙ্গল গ্রহের ঠিক যে-পথ বেয়ে চলা উচিত 
ছিল, তার থেকে ওর চাল একটু তফাত। পৃথিবীর টানে 
ওর এই দশা। ওজন অনুসারে টানের জোরে “পৃথিবী 
মঙ্গলগ্রহকে কতখানি টলিয়েছে সেইটে হিসেব করে পৃথিবীর 


শনি ও পৃথিবীর আয়তনের তুলনা 

ওজন ঠিক হয়েছে। এই সুত্রে সূর্যের দূরত্ব ধরা পড়ল। 
কেননা মঙ্গলে সূর্যও টানছে পৃথিবীও টানছে, সুর্য কতটা 
পরিমাণে দুরে থাকলে ছুই টানে কাটাকাটি হয়ে মঙ্গলের 
এইটুকু বিচলিত হওয়া সম্ভব ‘সেটা গণনা ক'রে বের করা 
যেতে পারে। মঙ্গলগ্রহ বিশেষ বড়ো গ্রহ নয়, তার ওজনও 
অপেক্ষাকৃত কম, সুতরাং সেই অন্ুদারে টানের জোর বেশি না 
হওয়াতে তার হাওয়া খোওয়াবার আশঙ্কা ছিল। কিন্ত সূর্য 
থেকে যথেষ্ট দুরে আছে ব'লে এতটা তাপ পায় না যাতে 
হাওয়ার অণু গরমে উধাও হয়ে চলে মেতে পারে। মঙ্গল- 
গ্রহের হাওয়ায় অক্সিজেন-সন্ধানের চেষ্টা ব্যর্থ হয়েছে। 
সামান্য কিছু থাকতে পারে ।  মঙ্গলগ্রহের লাল রঙে অনুমান 
হয়, সেখানকার পাথর গুলো অক্সিজেনের সংযোগে সম্পূৰ্ণ মরচে 
পড়া হয়ে গেছে। আর জলীয় বাপ্পের যা চিহ্ন পাওয়া গেল 
তা পৃথিবীর জলীয় বাস্পের শাতকরা পাচ ভাগের এক ভাগ ৷ 
মঙ্গলগ্রহে হাওয়ায় এই যে অকিঞ্ণনতার লক্ষণ দেখা যায় তাতে 
বোবা! যায় পৃথিবী ক্রমে ক্রমে একদিন আপন সম্বল খুইয়ে 
এই দশায় পৌছবে। 

পৃথিবী থেকে সুর্যের দূরত্বের চেয়ে মঙ্গল থেকে তার দুরত্ব 
বেশি; অতএব নিঃসন্দেহ এ গ্রহ অনেকটা ঠাণ্ডা ॥ দিনের 
বেলায় বিষুব-প্রদেশে হয়তো কিছু গরম থাকে কিন্তু রাতে 
নিঃসন্দেহ -বরফ-জম| শীতের চেয়ে আরো অনেক বেশি শীত ৷ 
বরফের-টুপি-পরা তার মেরুপ্রদেশের তো কথাই নেই ৷ 

এই গ্রহের মেরুপ্রদেশে বরফের টুপিটা বাড়ে কমে, মাঝে 

মাঝে তাদের দেখাও যায় না। এই গ'লে-যাওয়া টুপির আকার- 
পরিবর্তন বনতদৃষ্টিতে ধরা পড়ে । এই গ্রহতলের অনেকটা ভাগ 
মরুর মতো শুক্‌নো। কেবল গ্ৰীষ্ম খতুতে কোনো কোনো অংশ 
শ্যামবৰ্ণ হয়ে ওঠে, সম্ভবত জল-চলার রাস্তায় বরফ-গলার দিনে 
গাছপালা গজিয়ে উঠতে থাকে । 

মঙ্গলগ্রহকে নিয়ে পণ্ডিতে পণ্ডিতে একটা তর্ক চলেছে 
অনেক দিন ধরে। একদা একজন ইতালীয় বিজ্ঞানী মঙ্গলে 
লঙ্কা লম্বা আঁচড় দেখতে পেলেন; বললেন, নিশ্চয়ই এ গ্রহের 
বাসিন্দেরা মেরুপ্রদেশ থেকে বরফ-গলা জল পাবার জন্যে 
খাল কেটেছে । আবার কোনো কোনো বিজ্ঞানী বললেন, ওটা 
চোখের ভুল। ইদানীং জ্যোতিষ্ধলোকের দিকে মানুষ ক্যামেরা 
চালিয়েছে । সেই ক্যামেরা-তোলা ছবিতেও কালো দাগ দেখা 
যায়। কিন্তু ওগুলো যে কৃত্রিম খাল আর বুদ্ধিমান জীবেরই 
কীতি, সেটা নিতান্তই আন্দাজের কথা | অবশ্য, এ গ্রহে প্রাণী 
থাকা অসম্ভব নয়, কেননা এখানে হাওয়া জল আছে। 

দুটি উপগ্রহ মঙ্গলগ্রহের চারিদিকে ঘুরে বেড়ায়। একটির 
এক পাক শেষ করতে লাগে ত্রিশ ঘণ্টা, আর-একটির সাড়ে সাত 
ঘণ্টা, অর্থাৎ মঙ্গলগ্রহের এক দিনরাত্রির মধ্যে সে তাকে ঘুরে 
আসে প্রায় তিনবার ৷ আমাদের চাদের চেয়ে এরা প্রদক্ষিণের 
কাজ সেরে নেয় অনেক শীঘ্র । 

মঙ্গল আর বৃহস্পতি গ্রহের কক্ষপথের মাঝখানে অনেকখানি 
ফাকা জায়গা দেখে পণ্ডিতের! সন্দেহ ক'রে খৌজ করতে লেগে 
গেলেন প্রথমে অতি ছোটো চারটি গ্রহ দেখা দিল তার 


, 


এ নস গর... 

পরে দেখা গেল ওখানে বহুহাজার টুক্রো-গ্রহের ভিড়। ঝাঁকে - 
ঝাঁকে তারা ঘুরছে সর্ষের চারিদিকে । ওদের নাম দেওয়া 
যাক গ্রহিকাঁ। ইংরেজিতে বলে আ্যাস্টারয়েড স্‌ ( asteroids ) । 
প্রথম যার: দর্শন পাওয়া গেল তার নাম দেওয়া হয়েছে 
সীরিজ (0৮:6৪), তার ব্যাস চার শো পঁচিশ মাইল। উরস 
(70০১) ব’লে একটি গ্রহিকা আছে, সূর্যপ্রদক্ষিণের - সময় 
সে পৃথিবীর যত কাছে আসে এমন আর কোনো গ্রহই আসে 
নী। এরা এত ছোটো যে এদের ভিতরকার কোনো বিশেষ 
খবর পাওয়া যায় না এদের সবগুলোকে জড়িয়ে যে ওজন 
পাওয়া যায় তা পৃথিবীর ওজনের শিকি ভাগেরও কম মঙ্গলের 
চেয়ে কম, নইলে মঙ্গলের চলার পথে টান গিয়ে কিছু 
গোল বাধাত ৷ 

এই টুক্রো-গ্রহগুলিকে কোনো একটা আস্ত-গ্রহেরই ভগ্ন- 
শেষ ব'লে মনে করা যেতে পারে। কিন্তু পণ্তিতেরা বলেন সে 
কথা যথার্থ নয়। বলা যায় না কী কারণে এরা জোট বেঁধে গ্রহ 
আকার ধরতে পারেনি | 

এই গ্রহিকাদের প্রসঙ্গে আর-একদলের কথা বলা উচিত ॥ 
তা’রাও অতি ছোটো, তা'রাও ঝাঁক বেঁধে চলে এবং নিৰ্দিষ্ট 
পথে সূর্যকে প্রদক্ষিণ করে থাকে, তা'রা উল্কাপিণ্ডের দল ৷ 
পৃথিবীতে ক্রমাগতই তাদের বর্ষণ চলছে। ধুলার সঙ্গে তাদের 
যে ছাই মিশেছে সে বড়ো-কম নয়। পৃথিবীর উপরে হাওয়ার 
চাদোয়া না৷ থাকলে এই সব- ক্ষুদ্র শত্রুর আক্রমণে আমাদের 
রক্ষা থাকত না। | 

উ্কাপাত দিনে রাতে কিছু না! কিছু হয়ে থাকে ৷. কিন্তু 
বিশেষ বিশেষ মাসের বিশেষ বিশেষ দিনে উকল্কাপাতের ঘটা! 
হয় বেশি -২১শে এপ্ৰিল, ৯, ১০, ১১ই অগস্ট, ১২, ১৩; 
১৪ই ও ২৭শে নভেম্বরের রাত্রে এই উক্কাবৃষ্টির আতশ বাজি : 
দেখবার মতো জিনিস ৷ -এ সম্বন্ধে দিনক্ষণের বাঁধাবাধি দেখে 
বিজ্ঞানীরা কারণ খোঁজ করতে প্রবৃত্ত হয়েছেন ৷ 

ব্যাপারটা হচ্ছে এই, ওদের একটা বিশেষ পথ আছে। 
কিন্তু গ্রহাদের মতো ওরা একা চলে না, ওরা ঢ্যলোকের দলৰ্বাধ| 
পঙ্গপালের জাত৷ লক্ষ লক্ষ চলেছে ভিড় ক'রে এক রাস্তায় 
বৎসরের বিশেষ বিশেষ দিনে পৃথিবী গিয়ে পড়ে ঠিক ওদের 
যেখানে জটল্টু। পৃথিবীর টান ওরা সামলাতে পারে :না। 
রাশি রাশি বর্ষণ হোতে থাকে। পৃথিবীর ধুলোয় ধুলো 
হয়ে যায়। কখনো কখনো বড়ো বড়ো টুকুরোও পড়ে, 
ফেটে ফুটে চারিদিক ছারখার ক'রে দেয়। সূর্যের এলেকায় 
অনধিকার প্রবেশ ক'রে বিপন্ন হয়েছে এমন ধূমকেতুর এরা 
দুর্ভাগ্যের নিদর্শন। এমন কথাও শোনা যায়, তরুণ বয়সে 
পৃথিবীর অন্তরে যখন তাপ ছিল বেশি তখন অগ্রযৎপাতে 
পৃথিবীর ভিতরের সামগ্রী -এত উপরে, ছুটে গিয়েছিল যে 
পৃথিবীর টান এড়িয়ে গিয়ে সুর্যের চারদিকে তারা ঘুরে 
বেড়াচ্ছে, মাঝে মাঝে নাগাল পেলেই আবার তাদের পৃথিবী 
নেয় টেনে | বিশেষ বিশেষ দিনে সেই উদ্ধার যেন হরির লুট 
হোতে থাকে। আবার এমন অনেক উক্কাপিপ্ডের সন্ধান মিলেছে 
যারা সৌরমগুলীর বাইরে থেকে এলে ধরা পড়ে পৃথিবীর 

টানে | বিশ্বের কোথাও হয়তো একটা প্রলয়কাণ্ড ঘটেছিল যার 
উদ্দামতায় বস্তুপিণ্ড ভেঙে ইতস্তত বিক্ষিপ্ত হয়েছিল-- এই উদ্ধার 
দল আজ তারই সাক্ষ্য দিচ্ছে । 

এই অকিক্ষুদ্রদের পরের রাস্তাতেই দেখা দেয় অতি মস্ত . 
বড়ো গ্রহ বৃহস্পতি । এই বৃহস্পতিগ্রহের কাছ থেকে কোনো 
পাকা খবর প্রত্যাশা করার পূর্বে ছুটি জিনিস লক্ষ্য করা দরকার ৷ 
সূর্ধ থেকে তার দূরত্ব আর তার আয়তন। পৃথিবীর দূরত্ব 
৯ কোটি মাইলের কিছু উপর ৷ আর বৃহস্পতির দূরত্ব ৪৮ কোটি 
৩০ লক্ষ মাইল, অর্থাৎ পৃথিবীর দূরত্বের চেয়ে পাচ গুণেরও 
বেশি। পৃথিবী স্থৰ্যের যতটা তাপ পায় বৃহস্পতি পায় তার 
সাতাশ ভাগের এক ভাগ মাত্ৰ ৷ 

এক কালে জ্যোতিষীরা আন্দাজ করেছিলেন যে, বৃহম্পতি- 
গ্রহ পৃথিবীর মতো এত ঠাণ্ডা হয়ে যায় নি, তার , নিজের 
যথেষ্ট তাপের সঞ্চয় আছে। তার বায়ুমণ্ডলে সর্বদা যে 
চঞ্চলতা দেখা যায় তার নিজের অন্তরের তাপই তার কারণ ॥ 
কিন্তু যখন বৃহস্পতির তাপমাত্রার হিসাব কষা সম্ভব হোলো 
তখন দেখা গেল গ্রহটি অত্যন্তই ঠাণ্ডা | বরফ-জমা শৈত্যের 
চেয়ে আরো ২৮০ ফারেন্হাইট ডিগ্রির তলায়, পৌছায় তার 
তাপমাত্ৰা ৷ এত অত্যন্ত বেশি ঠাণ্ডায় বৃহার্টীতির 'জোলো ) 
বাষ্প থাকতেই পারে না । তার বায়ুমণ্ডল থে ক্র 
কিনারা পাওয়া গেল। একটা হচ্ছে আযমোশিই 
যার তীত্রগন্ধে চমক লাগায় ; আর একটা আলেয়া গ্যাস, 
মাঠের মধ্যে পধিকদের পথ ভোলাবার জন্যে যার নাম আছে । 

বানাপ্রকার যুক্তি মিলিয়ে আপাতত স্থির হয়েছে যে, বৃহস্পতির 
দেহ কঠিন, প্রায় পৃথিবীর সমান ঘন। বৃহস্পতির ভিতরকার 
পাথুরে জঠরটার প্রসার বাইশ হাজার. মাইল; এর উপরে 
_ বরফের স্তর জমে রয়েছে ষোলো হাজার মাইল ৷৷ এই বরফ- 
পুঞ্জের উপরে আছে ৬০০০ মাইল বায়ুস্তর । এত বড়ো রাশ- 
করা বাতাসের প্রবল চাপে হাইড্রোজেনও তরল হয়ে যায়। 
অতএব এই গ্রহে ঘটেছে কঠিন বরফস্তরের উপরে তরল গ্যাসের 
সমুদ্ৰ আর তার বায়ুমণ্ডলের উধ্বস্তির তরল ত্যামোনিয়া 
বিন্দুতে তৈরি। 

বৃহস্পতি অতিকায় গ্রহ, ওর ব্যাস প্রায় নব্বই হাজার মাইল, 
আয়তনে পৃথিবীর চেয়ে তেরো শো. গুণ বড়ো 

সূর্য প্রদক্ষিণ করতে বৃহস্পতির লাগে প্রায় - বারো 
বংসর। দূরে থাকাতে ওর কক্ষপথ পৃথিবী থেকে অনেক, বড়ো 
হয়েছে সন্দেহ নেই কিন্তু ও চলেও যথেষ্ট মন্দ গমনে। 
পৃথিবী যেখানে উনিশ মাইল চলে এক সেকেণ্ডে৷ ও চলে 
আট মাইল মাত্ৰ ৷ কিন্তু ওর স্বাবর্তন অর্থাৎ নিজের মেরুদণ্ডের 
চারদিকে ঘোরা খুবই দ্রেত বেগে । -অত বড়ে বিপুল দেহটাকে 
পাক খাওয়াতে ওর লাগে দশ ঘণ্টা। আমাদের একদিন 
একরাত্রি সময়ের মধ্যে ওর ছুই দিনরাত্রি শেষ হয়েও উদ্বৃত্ত 
থাকে । 

নয়টি উপগ্রহ নিয়ে বৃহস্পতির পরিবারমণ্ুলী | দশম 
উপগ্রহের খবর পাওয়া গেছে, কিন্তু সে-খবর পাকা! হয়নি। 
পৃথিবীর চাদের চেয়ে এই চাদগুলোর বৃহস্পতি-প্রদক্ষিণবেগ 

অনেক বেশি- দ্রুত। ৷ প্রথম চারটি উপগ্রহ আমাদেরই চাদের 
অতো বড়ো । তাদেরও আছে অমাবস্যা পূৰ্ণিমা এবং দ্ষয়বৃদ্ধি । 
বৃহস্পতির সব দুরের দুটি উপগ্রহ তার দলের অন্যান্য 
উপগ্রহের উল্টো মুখে চলে। এর থেকে কেউ কেউ আন্দাজ 
করেন, এরা এক কালে ছিল দুটো গ্রহিকা, বৃহস্পতির টানে 
ধরা গড়ে গেছে। 
আলো! যে এক. সেকেণ্ডে-১৮৬০০০ মাইল বেগে ছুটে চলে 
তা প্রথম স্থির হয় বৃহস্পতির চন্দ্রগ্রহণ থেকে ।  হিসাবমতো৷ 
বৃহস্পতির উপগ্রহের গ্রহণ যখন ঘটবার কথা, প্রত্যেক বারে 
তার, কিছুকাল. পরে ঘটতে দেখা যায় তার কারণ, ওর 
আলো! -আমাদের চোখে পড়তে কিছু দেরি করে।- একটা 
নির্দিষ্ট পরিমাণ সময় নিয়ে আলো চলে, এ যদি না হোত 
তাহলে এহণ-হওয়ার- সঙ্গে সঙ্গেই গ্রহণের ঘটনাটা দেখা 
যেত _ পৃথিবী থেকে-এই উপগ্রহের দূরত্ব মেপে ॥ও গ্রহণের 
মেয়াদ কতটা পেরিয়েছে সেটা লক্ষ্য ক'রে আলোর বেগ প্রথম 
হিসাব করা হয়। ৷ 
বৃহস্পতির নিজস্ব আলো নেই তার প্রমাণ পাওয়া যায় 
বৃহস্পতির নয়-নয়টি উপগ্রহের গ্রহণের সময় ।  গ্রহণটা হয় 
কী ক'রে ভেবে দেখো ৷ কোনো এক যোগাযোগে যখন 
সূর্য থাকে পিছনে আর গ্রহ থাকে আলো আড়াল ক'রে 
সুখের সামনে, আর তারে| সামনে থাকে গ্রহের ছায়ায় 
উপগ্রহ, তখনি সূর্যালোক পেতে বাধা পেয়ে উপগ্রহে লাগে 
হণ. ৷ কিন্তু মধ্যবর্তী গ্রহের নিজেরই যদি আলো থাকত 

তাহলে সেই আলো পড়ত উপগ্রহে, গ্রহণ হোতেই পারত না ৷ 
আমাদের চাদের গ্রহণেও সেই একই কথা। চাদের কাছ 
থেকে নূর্ধকে যখন সে আড়াল করে তখন জ্যোতিহীনি পৃথিবী 
চাদকে ছায়াই দিতে পারে, নিজের থেকে আলো দিতে 
পারে না। 
_ বৃহস্পতিগ্রহের পরের পংক্তিতে আসে শনিগ্রহ ৷ এ গ্রহ 
আছে সর্ব থেকে ৮৮ কোটি ৬০ লক্ষ মাইল দূরে। আর 
২৯॥০ বছরে এক পাক তার সূর্য প্রদক্ষিণ। শনির বেগ 
বৃহস্পতির চেয়েও কম-- এক সেকেণ্ডে ছ মাইল মাত্র । বৃহস্পতি 
ছাড়া।সৌরজগতের অন্য গ্রহের চেয়ে এর আকার অনেক বড়ো) 
এর ব্যাস পৃথিবীর প্রায় ৯ গুণ। পৃথিবীর ব্যাসের চেয়ে নয়গুণ 
বড়ো হয়েও এক পাক ঘুর খেতে ওর লাগে পৃথিবীর অর্ধেকের 
চেয়েও কম সময়। এত জোরে ঘুরছে ব'লে সেই বেগের ঠেলায় 
ওর আকার হয়েছে কিছু চ্যাপটা ধরনের |. এত বড়ো এর 
আয়তন, অথচ ওজন পৃথিবীর ৯৫ গুণ মাত্র বেশি। ,এত 
হালকা ব'লে এই প্রকাণ্ড আয়তন সত্বেও টানবার শক্তি পৃথিবীর 
চেয়ে এর বেশি নয়। একটি মেঘের আবরণ একে ঘিরে আছে, 
"যার আকার-বদল মাঝে মাঝে দেখা যায় । ৷ 
শনির উপগ্রহ আছে নয়টি । সব চেয়ে বড়ো যেটি ' 
আয়তনে সে বুধশ্রহের চেয়েও বড়ো, প্রায় আট লক্ষ মাইল 
দূরে থাকে, ষোলো দিনে তার প্রদক্ষিণ শেষ হয়। 
শনিগ্রহের ঝেষ্টনীর বর্ণচ্ছটা-পরীক্ষায় দেখ! গেছে যে এই 
বেষ্টনীর যে সব অংশ গ্রহের কাছাকাছি আছে তাদের চলন-বেগ- 

বাইরের দূরবর্তা অংশের চেয়ে অনেক বেশি ৷ বেষ্টনী যদি অখণ্ড 
চাকার মতো হোত, তাহলে ঘূণিচাকার নিয়মে বেগটা বাইরের 
দিকে বেশি হোত ৷ কিন্তু শনির বেষ্টনী যদি খণ্ড খণ্ড জিনিস 
নিয়ে হয় তাহলে তাদের যে দল গ্রহের কাছে, টানের জোরে 
তারাই ঘুরবে বেশি বেগে । এই সব লক্ষ লক্ষ টুকরো উপগ্রহ 
ছাড়াও ন'টি বড়ো উপগ্রহ ভিন্ন পথে শনিগ্রহকে প্রদক্ষিণ 
করছে। 

কী ক'রে যে এ গ্রহের চারিদিকে দলে দলে ছোটো-ছোটো! 
টুকরো স্থষ্টি হোলো, সে সম্বন্ধে বিজ্ঞানীদের যে মত তারই কিছু 
এখানে বলা যাক ৷ গ্রহের প্রবল টানে কোনো উপগ্রহই আপন 
গোল আকার রাখতে পারে না, শেষ পৰ্যন্ত অনেকটা তার ডিমের 
মতো চেহারা হয় । অবশেষে এমন এক সময় আসে যখন টান 
আর সহা করতে না পেরে উপগ্রহ ভেঙে ছু-টুকরো হয়ে যায়। 
এই ছোটো টুকরোছুটিও আবার ভাঙতে থাকে । এমনি করে 
ভাঙতে ভাঙতে একটিমাত্র উপগ্রহ থেকে লক্ষ লক্ষ টুকরো! 
বেরোনো অসম্ভব হয় না। চাদেরও একদিন এই দশা হবার 
কথা। বিজ্ঞানীরা বলেন যে, প্রত্যেক গ্রহকে ঘিরে আছে একটি 
করে অদৃশ্য মণ্ডলীর বেড়া, তাকে বলে বিপদের গণ্ডি। তার 
মধ্যে এসে পড়লেই উপগ্রহের দেহ ফেঁপে উঠে ডিমের মতো 
লম্বাটে আকার ধরে, তার পরে থাকে ভাঙতে ৷ শেষকালে 
টুকরোগুলো৷ জোট বেঁধে ঘুরতে থাকে গ্রহের চারদিকে। 
নত বৃহস্পতির প্রথম উপগ্রহ এই অদৃশ্য বিপদ- 

এসে পড়েছে, আর কিছুদিন পরে সেখানে 

ঢুকলেই খণ্ড খণ্ড হয়ে-যাবে। শনিগ্রহের মতো বৃহস্পতির 
চারদিক ঘিরে তখন তৈরি হবে একটি উজ্জল বেষ্টনী ৷ শনি- 
গ্রহের চারিদিকে যে বেষ্টনীর কথা বলা হোলো তার স্থষ্টি সম্বন্ধে 
পৃণ্তিতেরা আন্দাজ করেন যে অনেকদিন: আগে শনির একটি 
উপগ্রহ ঘুরতে ঘুরতে এর বিপদগণ্ডির ভিতরে গিয়ে পড়েছিল, 
তার ফলে উপগ্রহটা ভেঙে টুকরো! হয়ে, আজও এই গ্রহের 
চারদিকে ঘুরে বেড়াচ্ছে। 

পৃথিবীর বিপদগণ্ডির অনেকটা বাইরে, আছে বলে চাদের 
যা পরিবর্তন হয়েছে তা খুব বেশি না। পৃথিবীর টানের জোরে 
আস্তে আস্তে চাদ তার কাছে এগিয়ে আসছে, তার পরে যখন 
এ বেড়ার মধ্যে অপঘাতের এলেকায় প্রবেশ করবে, তখন যাবে 
"টুকরো টুকরো হয়ে, আর সেই টুকরোগুলো পৃথিবীর চারদিক 
ঘিরে শনিগ্রহের নকল করতে থাকবে, তখন হবে তার শনির 
দশা । 7 

কেম্বি,জের অধ্যাপক জেফ রের মত এর উল্টো। তিনি 
‘বলেন, চাঁদে পৃথিবীতে দূরত্ব বেড়েই চলেছে । অবশেষে 
'চান্দ্রমাসে সৌরমাসে সমান - হয়ে, যাবে, তখন কাছের দিকে 
৷ টানবার পালা শুরু হবে ৷ : 
| বৃহস্পতির চেয়ে শনি নূর্ধ থেকে আরো বেশিদুরে-_ কাজেই 
ঠাণ্ডাও আরে! বেশি। এর বাইরের দিকের বায়ুমণ্ডল অনেকটা 
বৃহস্পতির মতো, কেবল আযামোনিরা তত বেশি জানা বায় না, 
আলেয়া-গ্যাসের পরিমাণ শনিতে বৃহম্পুতির চেয়ে বেশি ৷ শনি 
“যদিও পৃথিবীর চেয়ে আয়তনে অনেক বড়ো তবু তার ওজন সে. 

পরিমাণে বেশি নয়। বৃহস্পতির মতো এর বায়ুমণ্ডল গভীর 
হবার কথা, কেননা এর টান এড়িয়ে বাতাসের পালাবার পথ 
নেই। এর বাতাসের পরিমাণ অত্যন্ত বেশি ব’লেই এর 
গড়পড়তা ওজন আয়তনের তুলনায় এত কম। এর ভিতরের 
কঠিন অংশের ব্যাস ২৪০০৭ মাইল, তার উপরে প্রায় ৬০০০ 
মাইল বরফ জমেছে, আর তার উপরে আছে ১৬০০০ মাইল 
হাওয়া। ৰি 

শনিগ্রহের পরের মণ্ডলীতে আছে য়ুরেনস-নামক এক নতুন- 
খবর-পাওয়া গ্রহ ৷ এ গ্রহ সম্বন্ধে বিশেষ বিবরণ কিছু জানা 
অন্তব হ্য়নি। এর আয়তন পৃথিবীর ৬৪ গুণ বেশি। সূর্ষ 
‘থেকে ১৭৮ কোটি-২৮ লক্ষ মাইল দূরে. থেকে সেকেণ্ডে চার 
মাইল বেগে ৮৪-ব্ছরে একবার তাকে প্ৰদক্ষিণ করে। এত 
বড়ো এর আয়তন কিন্তু খুব দূরে আছে ব'লে ছুরবীন ছাড়া 
এঁকে দেখা যায় না । যে-জিনিসে এ গ্রহ তৈরি তা জলের 
চেয়ে একটু ঘন, তাই পৃথিবী থেকে বহুগুণ বড়ো হোলেও, 
এর ওজন পৃথিবীর ১৫ গুণ মাত্র । 

১০ ঘণ্টা ৪৩ মিনিটে এ গ্রহ একবার ঘুরপাক খাচ্ছে। 
চারটি উপগ্রহ নিজ নিজ পথে ক্রমাগত একে প্রদক্ষিণ করছে । 

যুরেনস আবিষ্কারের কিছুকাল পরেই পণ্ডিতের! ফুরেনসের 
বেহিসাবি চলন: দেখে স্থির করলেন, এ গ্রহ পথের নিয়ম 
ভেঙেছে আর একটা কোনো গ্রহের টানে । খুঁজতে খুঁজতে 


_বেরোল সেই গ্রহ। তার নামকরণ হোলো নেপচুন ৷ 


সূর্য থেকে এর দূরত্ব ২৭৯ কোটি ৩৫ লক্ষ মাইল; প্রায় ১৬৪ 


৯০ বিশ্বপরিচয় 


বছরে এ সূর্যকে একবার প্রদক্ষিণ করে। এর ব্যাস প্রায়, 
৩৩০০০ মাইল, যুরেনসের চেয়ে কিছু বড়ো। ছুরবীনে শুধু 
ছোটো একটি সবুজ থালার মতো দেখায় । একটি উপগ্রহ 
২ লক্ষ ২২ হাজার মাইল দূরে থেকে ৫ দিন ২১ ঘণ্টায়, 
একে একবার ঘুরে আসছে ৷  উপগ্রহের দূরত্ব এবং এই গ্রহের, 
আয়তন থেকে হিসাব করা হয়েছে যে, এর বস্তুপদার্থ জল থেকে 
কিছু ভারি, ওজনে এ প্রায় ফুরেনসের সমান। কত বেগে এ 
গ্রহ মেরুদণ্ডের চারদিকে ঘুরছে তা আজও একেবারে ঠিক 
হয়নি। | 

নেপচুনের আকর্ষণে যুরেনসের যে নৃতন পথে চলার কথা তা' 
হিসেব করার পরেও দেখা গেল যে রুরেনস ঠিক সে পথ ধরেও 
চলছে না। তার থেকে বোঝা গেল যে, নেপচুন ছাড়া এ 
গ্রহের গতিপথের বাইরে রয়েছে আরো একটা জ্যোতিক্ষ। 
১৯৩০ সালে বেরিয়ে পড়ল নূতন এক গ্রহ। তার নাম দেওয়া, 
হোলো প্রুটো। এ গ্রহ এত ছোটো ও এত দূরে যে, ছুরবীনেও 
একে দেখা যায় না। ক্যামেরা দিয়ে ছবি তুলে নিঃসন্দেহে 
এর অস্তিত্ব প্রমাণ করা হয়েছে । এই গ্রহই সূর্য থেকে সব চেয়ে 
দুরে, তাই আলে! উত্তাপ পাচ্ছে এত কম যে এর অবস্থা আমরা, 
কল্পনাও করতে পারিনে ৷ 

৩৯৬ কোটি- মাইল দূর থেকে প্রায় ২৫০ বছরে এ গ্রহ 
সূর্যকে একবার প্রদক্ষিণ করে। 

প্লুটো গ্রহটির তাপমাত্রা হবে বরফ-গলা, শৈত্যের ৪৪৬ 
ডিগ্রি ফারেনহাইট পরিমাপের নিচে । এত শীতে অত্যন্ত দুরন্ত 


গ্রহলোক ৯১ 
গ্যাসও তরল এমন কি নিরেট হয়ে যায়। আঙ্গারিক গ্যাস, 
আযামোনিয়া, নাইট্রোজেন প্রভৃতি বায়ব পদার্থগুলো জমে বরফ- 
পিণ্ডে গ্রহটাকে নিশ্চয় ঢেকে ফেলেছে ৷ কেউ কেউ মনে করেন 
'সৌরলোকের শেষ সীমানায় কতকগুলো ছোটো ছোটো শ্রহ 
ছিটিয়ে আছে, প্লুটো তাদের মধ্যে একটি । কিন্তু এ মতের 
নিশ্চিত. প্রমাণ পাওয়া যায় নি, কখনো যাবে কি না বলা যায় 
না। এখনকার চেয়ে অনেক প্রবলতর ছুরবীন এ দূরত্বের 
যবনিকা তুলতে যদি পারে তাহলেই সংশয়ের সমাধান হবে ৷ 


ভূলোক 


অন্য গ্রহের আকারের ও চলাফেরার কিছু কিছু খবর 
জমেছে, কেবল পৃথিবী একমাত্র এহ যার শরীরের গঠনরীতি 
আমরা পুরোপুরি অনেকটা জানতে পেরেছি গ্যাসীয় অবস্থা 
পেরিয়ে যখন থেকে তার দেহ আঁট বেঁধেছে তখন থেকেই 
সর্বাঙ্গে তার ইতিহাসের নানা সংকেতচিহন আঁকা পড়ছে। 

পৃথিবীর উপরকার স্তরে কোনো ঢাকা না থাকাতে সেই 
ভাগটা শীঘ্ৰ ঠাণ্ডা হয়ে শক্ত হোলো, আর ভিতরের স্তর ক্রমশ 
নিরেট হোতে থাকল । দুধের সর ঠাণ্ডা হোতে হোতে যেমন 
কুঁচকিয়ে বায়, পৃথিবীর উপরকার স্তর ঠাণ্ডা হোতে হোতে তেমনি 
কুঁচকিয়ে যেতে লাগল। কুঁচকিয়ে গেলে দুধের সর যেটুকু 
অসমান হয় সে আমরা গণ্যই করিনে ৷ কিন্তু কুচকিয়ে-যাওয়া! 
পৃথিবীর স্তরের অসমানতা তেমন সামান্য ব'লে উড়িয়ে দেবার 
নয়। নিচের স্তর এই অসমানতার ভার বইবার মতো পাক৷৷ 
হয়নি ৷ তাই ভালো নির্ভর না পাওয়াতে উপরের শক্ত স্তরটা' : 
ভেঙে তুবড়ে উচুনিচু হোতে থাকল, দেখা দিল পাহাড় পর্বত। 
বুড়ো মানুষের কপালের চামড়া কুঁচকে যেমন বলি পড়ে, তেমনি 
এগুলো যেন পৃথিবীর উপরকার চামড়ার বলি। সমস্ত পৃথিবীর 
বৃহৎ গভীরতার তুলনায় এই পাহাড় পর্বত মানুষের চামড়ার 
উপর বলিচিহ্ছের চেয়ে কম বই বেশি নয় ৷ 

প্রাচীন যুগের পৃথিবীতে কুঁচকে-যাওয়া স্তরের উচুনিচুতে 
কোথাও নামল গহ্বর, কোথাও উঠল পর্বত। গহ্বরগুলো তখনো 


এ ভূলোক ৯৩ 
জলে ভৰ্তি হয়নি । কেননা তখনো পৃথিবীর তাপে জলও ছিল 
বাষ্প হয়ে । ক্রমে মাটি হোলো ঠাণ্ডা, বাষ্প হোলো জল 
সেই জলে গহ্বর ভরে উঠে হোলো সমুদ্র ৷ 

পৃথিবীর অনেকখানি জলের বাষ্প তো তরল হোলো; কিন্ত 
হাওয়ার প্রধান গ্যাসগুলো গ্যাসই রয়ে গেল. তাদের তরল 
“করা সহজ নয়। "যতটা ঠাণ্ডা হোলে তারা তরল হোতে পারত 
ততটা ঠাণ্ডায় জল যেত জমে, আগাগোড়া পৃথিবী হোত বরফের 
বর্মে আবৃত। মাঝারি পরিমাপের গরমে ঠাণ্ডায় অক্সিজেন নাই- 
ট্রোজেন প্রভৃতি বাতাসের গ্যাসীয় জিনিসগুলি চলাফেরা করছে 
সহজে, আমরা নিশ্বাস নিয়ে বাঁচছি। 

পৃথিবীর ভিতরের দিকে সংকোচন এখনো একেবারে থেমে 
যায়নি। তারই. নড়নের ঠেলায় হঠাৎ কোথাও তলার জায়গা 
যদি নিচে: থেকে কিছু সরে যায়, তাহলে উপরের শক্ত আবরণ 
ভেঙে গিয়ে তার-উপরে-চাপ দিয়ে পড়ে, দুলিয়ে দেয়: পৃথিবীর 
স্তরকে, ভূমিকম্প জেগে ওঠে আবার কোনো কোনো জায়গায় 
ভাঙা, আবরণের চাপে নিচের তপ্ত তরল জিনিস উপরে উছলে 
ওঠে। ৮ 
পৃথিবীর ভিতরের অবস্থা জানতে গেলে যতটা খুঁড়ে দেখা 
দরকার এখনো ততটা নিচে পর্যন্ত খোঁড়া হয়নি ৷ কয়লার 
খোজে মানুষ মাটির যতটা নিচে নেমেছে সে এক মাইলের 
বেশি নয়।. তাতে কেবল এই খবরটা পাওয়া গেছে যে, যত 
পৃথিবীর নিচের দিকে যাওয়া যায় ততই একটা নিৰ্দিষ্ট মাত্রায় 
গরম বাড়তে থাকে |: এই উত্তাপবৃদ্ধির পরিমাণ সব জায়গায় 


৯৪ বিশ্বপরিচয় 


সমান নয়, স্থানভেদে মাত্ৰাভেদ ঘটে । এক সময়ে একটা মত 
চলতি ছিল যে, ভূস্তরটা ভাসছে পৃথিবীর ভিতরকার তাপে-গলা 
তরল ধাতুর উপরে। এখনকার মত হচ্ছে পৃথিবীটা নিরেট, 
ভিতরের দিকে তাপের অস্তিত্ব দেখা যার বটে; কিন্তু পৃথিবীর 
স্তরে যে সব তেজস্ক্ৰিয় পদার্থ আছে যথেষ্ট তাপ পাওয়া যাচ্ছে 
তাদের থেকে। তার অন্তর্কেন্দ্রের উপাদান লোহার চেয়ে 
নিবিড়। সম্ভবত সে স্থানটি খুব গরম, কিন্তু এতটা নয় যাতে 
ভিতরকার জিনিস গ'লে যেতে পারে। আন্দাজ করা যাচ্ছে 
সেখানকার জিনিসটা লোহা আর নিকেল, তা'রা আছে দু হাজার 
মাইল জুড়ে, আর তাদের বেড়ে আছে যে-একটা খোল সে পুরু 
ছু হাজার মাইলের উপরে । 

পৃথিবীর সমস্তটাই যদি জলময় হোত তাহলে তার ওজন 
যতটা হোত, জলে স্থলে মিশিয়ে তার চেয়ে তার ওজন সাড়ে- 
পাঁচগুণ বেশি । তাঁর উপরকার তলার পাথর জলের চেয়ে তিন- 
গুণ বেশি ঘন। তাহলে তার ভিতরে আরো বেশি ভারি 
জিনিস আছে ধরে নিতে হবে । কেবল যে উপরকার চাপেই 
তাদের ঘনত্ব বেড়ে গেছে তা নয় সেখানকার বস্তপুর্জের ভার 
স্বভাবতই বেশি। 

পৃথিবীকে ঘিরে আছে যে বাতাস তার শতকরা ৭৮ ভাগ 
নাইট্রোজেন, ২১ ভাগ অক্সিজেন । আর আর যে সব গ্যাস 
আছে সে অতি সামান্য । অক্সিজেন গ্যাস মিশুক গ্যাস, লোহার 
সঙ্গে মিশে মর্চে ধরায়, অঙ্গার-পদার্থের সঙ্গে মিশে আগুন 
জ্বালায় _ এমনি ক'রে বায়ুমণ্ডল থেকে নিয়ত তার অনেক খরচ 


ভূলোক ৯৫ 


হোতে থাকে । এদিকে গাছপালারা বাতাসের অঙ্গারাম্ন গ্যাসের 
(থেকে নিজের প্রয়োজনে অঙ্গার আদায় ক'রে নিয়ে অক্সিজেন 
‘ভাগ বাতাঁসকে ফিরিয়ে দেয় । এ না হোলে পৃথিবীর হাওয়া 
অঙ্গারায় গ্যাসে ভ'রে যেত, মানুষ পেত না তার নিশ্বাসের 
বায়ু । ! 

আকাশের অনেকটা উচু পর্যন্ত হাওয়ার বেশি 
হয়নি ৷ যে সব গ্যাস মিশিয়ে হাওয়া তৈরি তাদের অনেকটাই 
আরো অনেক উচুতে পৌছয় না। খুব সম্ভব সবচেয়ে হালকা 
দুটো গ্যাস অর্থাৎ হীলিয়ম এবং হাইডোজেনে মিশোনো 
সেখানকার হাওয়া । 

বাতাসের ঘনত্ব কমতে কমতে ক্রমশই বাতাস অনেক উরে 
উঠে গিয়েছে । বাহির থেকে পৃথিবীতে যে উক্কাপাত হয় 
পৃথিবীর হাওয়ার ঘর্ষণে তা জলে ওঠে, তাদের অনেকেরই এই 
জলন প্রথম দেখা দেয় ১২০ মাইল উপরে । ধরে নিতে হবে 
তার উধ্র্বে আরো অনেকখানি বাতাস আছে যার ভিতর দিয়ে 
আসতে আসতে তবে এই জ্বলনের অবস্থা ঘটে । 

সূর্যের আলে! ৯ কোটি মাইল পেরিয়ে আসে পৃথিবীতে । 
গ্রহবেষ্টনকারী আকাশের শুন্যতা পার হয়ে আসতে তেজের 
বেশি ক্ষয় হবার কথা নয়। যে প্রচণ্ড তেজ নিয়ে সে বায়ু 
মণ্ডলের প্রত্যন্তদেশে পৌছয় তার আঘাতে সেখানকার হাওয়ার 
পরমাণু নিশ্চয়ই ভেঙ্চেরে ছারখার হয়ে বায়-- কেউ আস্ত 
থাকে না। বাতাসের সর্বোচ্চ ভাগে ভাঙা পরমাণুর যে স্তরের 
স্থষ্টি হয় তাকে নাম দেওয়া হয় (]' 9) এফ ২ স্তর। 


৯৬ বিশ্বপরিচয় 

সেখানকার খরচের পর বাকি স্ূর্যকিরণ নিচের ঘনতর৷ 
বায়ুমণ্ডলকে আক্রমণ করে, সেখানেও পরমাগুভাঙা যে স্তরের 
উদ্ভব হয় তার নাম দেওয়া হয়েছে (]" 1 ) এফ ১ স্তর ৷ 

আরে! নিচে আরো ঘন বাতাসে সূর্যকিরণের আঘাতে 
পঙ্গু, পরমাণুর আরো একটা যে স্তর দেখা দেয় তার নাম 
(09) ই স্তর। 

সূর্বকিরণের বেগনি-পারের রশ্মি পরমাণু-ভাঙচুরের কাজে 
সব চেয়ে প্রধান উদ্যোগী । উচ্চতর স্তরে উপদ্রব শেষ করতে 
করতে বেগনি-পারের রশ্মি অনেকখানি: নিঃস্ব হয়ে নিচের 
হাওয়ায় অল্প পৌছয়। সেটা আমাদের রক্ষে॥: বেশি৷ হোলে 
সইত না। 

সূর্যকিরণ ছাড়া. আরো অনেক কালাপাহাড় দূর থেকে 
আসে বাতাসকে অদৃশ্য গদাঘাত করতে ৷ যেমন উক্কা, তাদের 
কথা পূর্বেই বলা হয়েছে। এর! ছুটে আসে গ্রহ-আকাশের 
ভিতর দিয়ে এক সেকেণ্ডে দশ থেকে একশো মাইল. বেগে 
হাওয়ার ঘর্ষণে তাদের মধ্যে তাপ জেগে ওঠে, তার মাত্রা হয় 
তিন হাজার থেকে সাত হাজার ফারেনহাইট ডিগ্রি পর্যন্ত ;. 
তাতে. করে বেগনি-পারের আলোর তীক্ষু বাণ তুণমুক্ত হয়ে 
আসে, বাতাসের অণুগুলোর গায়ে প’ড়ে তাদের - জ্বালিয়ে 
চুরমার করে দেয়। এ ছাড়া আর এক রশ্মি-বর্ষণের কথা 
পূর্বেই বলা হয়েছে সে কস্মিক রশ্মি। বিশ্বে সেই হচ্ছে সব 
চেয়ে প্রবল শক্তির বাহন ৷ 

পৃথিবীর বাতাসে আছে অক্সিজেন নাইট্রোজেন প্রভৃতি: 

গ্যাসের কোটি কোটি অণুকণা;'তা’রা অতি দ্রুতবেগে ব্ৰুমাগতই 
ঘোরাঘুরি করছে, পরস্পরের মধ্যে সংঘাত চলছেই ৷ যারা 
হালকা কণা তাদের দৌড় বেশি। সমগ্র দলের যে বেগ তার 
চেয়ে স্বতন্ত্ৰ ছুটকো. অণুর বেগ অনেক বেশি । সেইজন্তে 
পৃথিবীর বাহির-আডিনার সীমা থেকে হাইড্রোজেনের খুচরো 
অণু প্রায়ই পৃথিবীর টান কাটিয়ে বাইরে দৌড় দিচ্ছে। কিন্ত 
দলের বাইরে অক্সিজেন নাইট্রোজেনের অণুকণার গতি কখনো, 
ধৈর্যহারা পলাতকার বেগ পায় ন| ৷ সেই কারণে: পৃথিবীর 
বাতাসে তাদের. দৈন্য ঘটেনি ; কেবল তরুণ বয়সে যে 
হাইড্রোজেন ছিল পৃথিবীর সব চেয়ে প্রধান গ্যাসীয় সম্পত্তি, 
ক্রমে ক্রমে সেটার অনেকখানিই সে খুইয়ে ফেলেছে ৷ 
বড়ো বড়ো ডানা-ওয়ালা- পাখি- শুধু. ডানা ছড়িয়েই- 
অনেকক্ষণ ধারে হাওয়ার উপরে ভেসে বেড়ায়, বুঝাতে পারি 
পাখিকে নির্ভর দিতে পাৱে এতটা ঘনতা আছে বাতাসের ৷ 
বস্তুত কঠিন ও তরল জিনিসের মতোই হাওয়ারও ওজন মেলে । 
আকাশ. থেকে মাটি পর্যন্ত হাওয়া আছে অনেক মাইল ধরে। 
সেই হাওয়ার চাপ একফুট লঙ্কা ও একফুট চওড়া জিনিসের 
উপর প্রায় সাতাশ মোন। একজন সাধারণ মানুষের শরীরে চাপ 
পড়ে প্রায় ৪০০ মোনের উপর । তবুও তা টের পাইনে ৷ যেমন 
উপর. থেকে তেমনি নিচের থেকে; আবার. আমাদের শরীরের 
মধ্যে যে হাওয়া আছে তার থেকে, সমানভাবে বাতাসের চাঁপ 
আর ঠেলা লাগছে. বলে বাতাসের ভার আমাদের পীড়া৷৷ 


দিচ্ছে না। 


৮ বিশ্বপরিচয় 

পৃথিবীর বায়ুমণ্ডল আপন আবরণে দিনের বেলায় সুর্যের 
তাপ অনেকটা ঠেকিয়ে রাখে, আর রাত্রিতে মহাশৃন্তের প্রবল 
ঠাণ্ডাটাকেও বাধা দেয়। চাদের গায়ে হাওয়ার উড়ুনি নেই, 
‘তাই সে সুর্যের তাপে ফুটন্ত জলের সমান গরম হয়ে ওঠে। 
অথচ গ্রহণের সময় যখনি পৃথিবী চাদের উপর ছায়া ফেলে 
অমনি দেখতে দেখতেই সে ঠাণ্ডা হয়ে যায়। হাওয়া থাকলে 
তাপটাকে ঠেকিয়ে রাখতে পারত। চাঁদের কেবল এইমাত্র 
ক্রটি নয়; বাতাস নেই ব’লে সে একেবারে বোবা, কোথাও 
‘একটু শব্দ হবার জো নেই। বিশেষভাবে নাড়া পেলে 
বাতাসে নানা আয়তনের সূক্ষ্ম ঢেউ ওঠে, সেইগুলো৷ নানা 
কাপনের ঘা দেয় আমাদের কানের ভিতরকার পাতলা 
চামড়ায়, তখন সেই সব ঢেউ নানা রকম আওয়াজ হয়ে 
আমাদের কাছে সাড়া দিতে থাকে। আরো একটি কাজ 
আছে বাতাসের। কোনো কারণে রৌদ্র যেখানে কিছু বাধা 
পায় সেখানে ছায়াতেও যথেষ্ট আলো থাকে, এই আলো 
বিছিয়ে দেয় বাতাস। নইলে যেখানটিতে রোদ পড়ত কেবল 
'সেইখানেই আলো হোত। ছায়া ব'লে কিছুই থাকত না। 
তীব্র আলোর ঠিক পাশেই থাকত ঘোর অন্ধকার । গাছের 
আথার উপর রোদ্দুর উঠত চোখ রাঙিয়ে আর তার তলা হোত 
মিশমিশে কালো, ঘরের ছাদে ঝখ ঝ'1 করত ছুই পহরের রোদের 
‘তেজ, ঘরের ভিতর থাকত ছুই পহরের অমাবস্যার রাত্রি । প্রদীপ 
জ্বালার কথা চিন্তা করাই হোত মিথ্যে, কেননা পৃথিবীর বাতাসে 
অক্সিজেন গ্যাসের সাহায্যেই সব কিছু জলে । 


ra 

গাছের সবুজ পাতায় থাকে গোলাকার অণু-পদার্থ, তাদের 
মধ্যে ক্লোরোফিল বলে একটি পদার্থ আছে তা’রাই সুর্যের 
আলো জমা করে রাখে গাছের নানা বস্তুতে। তাদের 
শক্তিতেই তৈরি হচ্ছে ফলে ফসলে আমাদের খাদ্য, আর" 
গাছের ডালেতে গু'ড়ির .কাঠ। পৃথিবীর বাতাসে আছে: 
অঙ্গারাক্সিজেনী গ্যাস সামান্য পরিমাণে । উদ্ভিদবস্ততে যত. 
অঙ্গারপদার্থ আছে, যার থেকে কয়লা হয়, সমস্ত এই গ্যাস 
থেকে নেওয়া । এই অক্সিজেনী আঙ্গারিক গ্যাস মানুষের দেহে’ 
কেবল যে কাজে লাগে না তা নয়, একে শরীর থেকে বের 
করে দিতে না পারলে আমরা মারা পড়ি। কিন্তু গাছ আপন 
ক্লোরোফিলের যোগে এই অক্সিজেনী আঙ্গারিকে ও জলে, 
মিশিয়ে ধানে গমে আমাদের জন্ যে খাবার বানিয়ে তোলে,.. 
সেই খাদ্যের ভিতর দিয়ে সূর্যতাপের শক্তিকে আমরা প্রাণের 
কাজে লাগাতে পারি । এই শক্তিকে আকাশ থেকে নেবার" 
ক্ষমতা আমাদের নেই, গাছের আছে। গাছের থেকে আমরা" 
নিই ধার করে। পৃথিবীতে সমস্ত জন্তরা মিলে যে অক্সিজেন- 
মিশ্রিত আঙ্গারিক বাষ্প নিশ্বাসের সঙ্গে বের করে দেয় সেটা: 
লাগে গাছপালার প্রয়োজনে । আগুন-জ্বালানি থেকে, উদ্ভিদ: 
ও জন্তদেহের পচানি থেকেও এই বাষ্প বাতাসে ছড়াতে থাকে 
পৃথিবীতে কল-কারখানায়, রান্নার কাজে, কয়লা যা পোড়ানো 
হয় সে বড়ো কম নয়। তার থেকে উদ্ভব হয় বহু কোটি মোন 
অঙ্গারাক্সিজেনী গ্যাস। গাছের পক্ষে যে হাওয়ার ভোজের 
দরকার সেটা এমনি করে জুটতে থাকে ত্যাজ্য পদাৰ্থ থেকে । 

বাতাসকে মৌলিক পদার্থ বলা চলে না, ওটা মিশল 
জিনিস। তাতে মিশেছে নানা গ্যাস, কিন্ত মেলেনি ; একত্রে 
আছে, এক হয়নি ৷ বাতাসে যে পরিমাণ অক্সিজেন তার 
প্রায় চারগুণ আছে নাইট্ৰোজেন ৷ কেবলমাত্র নাইট্রোজেন 
‘থাকলে দম আটকিয়ে মরে যেতুম। কেবলমাত্র অক্সিজেন 
আমাদের প্রাণবন্ত পুড়ে পুড়ে শেষ হয়ে যেত। এই প্রাণবস্ত 
কিছু পরিমাণ জলে, আবার জ্বলতে কিছু পরিমাণ বাধা 
পায়, তবেই আমরা দুই বাড়াবাড়ির মাঝখানে - থেকে 
বাচতে পারি । 

সমস্ত বায়ুমণ্ডল জলে সাৎসেতে। যে জল থাকে মেঘে 
তার চেয়ে অনেক বেশি জল আছে হাওয়ায় | 

উপরকার বায়ুমগ্ুলে ভাঙা পরমাণুর বৈছ্যুতস্তরের কথা 
পুর্বে বলেছি। সে ছাড়া সহজ বাতাসের দুটো স্তর আছে। এর 
যে প্রথম থাকটা পৃথিবীর সব চেয়ে কাছে, তার বৈজ্ঞানিক নাম 
ট্রোপোক্ষিয়ার ( troposphere ), বাংলায় এ'কে ক্ষুব্ধ স্তর বলা 
যেতে পারে। পাঁচ থেকে দশ মাইলের বেশি এর চড়াই: নয়৷" 
সমগ্র বায়ুমণ্ডলের মাপে এই ক্ষুব্ধ স্তরের উচ্চতা খুবই কম, 
কিন্তু এইটুকুর মধ্যেই আছে বাতাসের সমস্ত পদার্থের প্রায় 
৯০ ভাগ। কাজেই: অন্য স্তরের চেয়ে এ স্তর অনেক বেশি 
ঘন ৷ পৃথিবীর একেবারে গায়ে লেগে আছে ব'লে এই 
স্তরে সর্বদা পৃথিবীর উত্তাপের ছোঁয়াচ লাগে। সেই উত্তাপের 
কমায় বাড়ায় হাওয়া এখানে ক্ৰমাগত ছুটোছুটি করে। 
‘এই স্তরেই তাই ঝড় বৃষ্টি । এর আরো উপরে যে. স্তর, 

পৃথিবীর তাপ সেখানে ঝড় তুফান চালান করতে পারে না। 
তাই সেখানকার হাওয়া শান্ত ৷ পণ্ডিতেরা এ স্তরের নাম 
দিয়েছেন স্ট্যাটোক্ষিয়ার (50819901107), বাংলায় আমরা বলব 
স্তব্ধ স্তর। 


আদিস্থৰ্য থেকে যেমন পৃথিবী, বেরিয়ে এসেছে তেমনি 
বাম্পদেহী আদিম পৃথিবী, থেকে বেরিয়ে এসেছে চাদ। তার 
পরে কোটি -কোটি-বংসরে পৃথিবী ঠাণ্ডা হয়ে শক্ত হোলো, টাদও 
হোলো! তাই। 

২ লক্ষ ৩৯. হাজার মাইল দূরে থেকে: ২৭১ দিনে চাদ 
পৃথিবীকে একবার প্রদক্ষিণ করছে। সেই প্রদক্ষিণের কালে 
কেবল একটা পিঠ পৃথিবীর দিকে ফিরিয়ে রেখেছে। এর 
ব্যাস-প্ৰায়- ২১৬০ মাইল, এর উপাদান জল থেকে ৩॥০ গুণ 
ভারি । অন্যান্য গ্ৰহনক্ষত্ৰের তুলনায় পৃথিবী: থেকে এর 
দূরত্ব খুবই কম ব'লে একে এত উজ্জ্ল-ও আয়তনে এত বড়ো 
দেখায়। আশিটি চাদ এক সঙ্গে ওজন করলে পৃথিবীর ওজনের 
সমান হবে ছরবীনে-চাদকে দেখলে স্পষ্টই বোঝা যায় পৃথিবীর 
মতোই শক্ত জিনিসে এ তৈরি ৷ ওর উপরে আছে বড়ো বড়ো 
গহ্বর আর বড়ো বড়ো পাহাড় ৷ 

পৃথিবীর টানে চন্দ্র পৃথিবীর চারদিকে ঘুরছে । এক পাক 
ঘুরতে তার এক মাসের কিছু কম লাগে। গড়পড়তায় তার 
গতিবেগ এক সেকেণ্ডে আধ মাইলের বেশি নয়। পৃথিবী ঘোরে 
সেকে্ডে উনিশ মাইল । আপন মেরুদণ্ডের চারদিকে ঘুরতে 

চাদের এক মাসের সমানই লাগে । তার দিন আর বৎসর চলে 
একই রকম ধীর মন্দ চালে । 

চাদের ওজন. থেকে হিসেব করা হয়েছে যে কোনো! 
জিনিসের গতিবেগ যদি সেখানে সেকেণ্ডে ১০ মাইল হয় তা- 
হলে চাদের টান অগ্রাহা ক'রে তা ছুটে বাইরে বেরিয়ে যেতে 
পারে। চাদ যে নিয়মে অতিমাত্রায় রোদ পোহায় তাতে তার 
তেতে-ওঠা পিঠের উপরে হাওয়া অত্যন্ত গরম ইয়ে ওঠাতে চাদ 
তার বাতাসের অগুদের ধরে রাখতে পারেনি, তা’রা সবাই গেছে 
বেরিয়ে। যেখানে হাওয়ার চাপ নেই সেখানে জল খুব; 
তাড়াতাড়ি বাষ্প হয়ে যায়। বাষ্প হওয়ার সঙ্গে সঙ্গেই জলের 
অণু গরমে চঞ্চল হয়ে চাদের বাঁধন ছাড়িয়ে বেরিয়ে গিয়েছিল ৷ 
জল হাওয়া যেখানে নেই সেখানে কোনো! রকমের প্রাণ টিকতে 
পারে ব'লে আমরা জানিনে। চাদকে একটা তাল-পাকানো' 
মরুভূমি বলা যেতে পারে । 

রাতের বেলায় যাদের আমরা খসে-পড়া তারা বলি" ' 
সেগুলো যে তারা নয় তা আজ আর কাউকে বলতে হবে, 
না। সেই উদ্কাপিওগুলো পৃথিবীর টানে দিনরাত লাখো" 
লাখো পড়ছে পৃথিবীর উপর। তার অধিকাংশই বাতাসের; 
ঘেষ লেগে জ্বলে উঠে ছাই হয়ে যাচ্ছে। যেগুলো বড়ে 
আয়তনের তা'রা জ্বলতে জলতে মাটিতে এসে পৌঁছয়, 
বোমার মতো যায় ফেটে, চারদিকে যা পায় দেয় ছারখার? 
ক’রে। 

চাদেও ক্রমাগত এই উত্বাবৃষ্টি হচ্ছে। ওদের ঠেকিয়ে ছাই. 

ক'রে দেবার মতো একটু হাওয়া নেই, অবাধে ওরা ঢেলা মারছে 
চাদের সর্বান্গে। বেগ কম নয়, সেকেওড প্রায় ত্রিশ মাইল, 
সুতরাং ঘা মারে সর্বনেশে জোরে । 

চাদে বড়ো বড়ো গর্তের উৎপত্তি একদা-উৎসারিত অগ্নি- 
উৎস থেকেই ৷ যে গলন্ত পদার্থ ও ছাই তখন বেরিয়ে 
এসেছিল, হাওয়া জল না থাকায় এতযুগ ধরেও তাদের কোনো 
বদল হোতে পারেনি । ছাই-ঢাকা আছে ব'লে সূর্যের আলো 
এ! আবরণ ভেদ ক'রে খুব বেশি নিচে যেতে পারে না, আর 
নিচের উত্তাপও উপরে আসতে পারে না। 

চাদের যেদিকে স্থর্যের আলো পড়ে তার উত্তাপ প্রায় ফুটন্ত 
জলের সমান, আর যেখানে আলো পড়ে না তা এত ঠাণ্ডা হয় 
যে বরফের শৈত্যের চেয়ে তা প্রায় ২৫০ ফারেনহাইট ডিগ্রি 
নিচে থাকে। চন্ত্রগ্রহণের সময় পৃথিবীর ছায়া এসে যখন 
চাদের উপরে পড়ে তখন তার উত্তাপ কয়েক মিনিটের মধ্যেই 
প্রায় ৩৪৬ ডিগ্রি ফারেন্হাইট কমে যায় । 

হাওয়া না থাকায় ও ছাইয়ের আবরণ থাকায় সূর্যের আলো! 
নিচে প্রবেশ করতে পারে না ব'লে সঞ্চিত কোনো উত্তাপই 
চাদে নেই ; তাই এত তাড়াতাড়ি এর উত্তাপ কমে আসে। 
এ সব প্রমাণ থেকে বলা যায় যে, আগ্নেয়গিরির ছাই ঢেকে 
রেখেছে চাদের প্রায় সব জায়গা । 

চাঁদ পৃথিবীর কাছের উপগ্রহ। তার টানের জোর প্রত্যক্ষ 
উপলব্ধি করি পৃথিবীর সমুদ্রগুলোতে, সেখানে জোয়ার ভাটা 


খেলতে থাকে ; আর শুনেছি আমাদের শরীরে জ্বরজারি বাতের 
৮ 


১০৪ বিশ্বপরিচয় = 


ব্যথাও এ টানের জোরে জেগে ওঠে । বাতের রোগীরা ভয় করে 
অমাবস্তা পুণিমাকে। 


আদিকালে পৃথিবীতে জীবনের কোনো চিহ্নই ছিল না। 
প্রায় সত্তর আশি কোটি বছর ধরে চলেছিল নানা আকারে 
তেজের উৎপাত। কোথাও . অগ্নিগিরি ফু'সছে তপ্ত বাষ্প, 
উগরে দিচ্ছে তরল ধাতু, ফোয়ারা ছোটাচ্ছে গরম জলের । 
নিচের থেকে ঠেলা খেয়ে কাপছে ফাটছে ভূমিতল, উঠে প্যছে 
পাহাড় পর্বত, তলিয়ে যাচ্ছে ভূখণ্ড। 

পৃথিবীর শুরু থেকে প্রায় দেড়শো কোটি বছর যখন পার 
হোলো তখন অশান্ত আদি যুগের মাথা-কুটে-মর! অনেকটা 
থেমেছে। এমন সময়ে স্থষ্টির সকলের চেয়ে আশ্চর্য ঘটন! 
দেখা দিল। কেমন করে কোথা থেকে প্রাণের ও তার পরে 
ক্রমশ মনের উদ্ভব হোলো তার ঠিকানা পাওয়া যায় না। 
তার আগে পৃথিবীতে স্থষ্টির -কারখানাঘরে তোলাপাড়া 
ভাঙাগড়া চলছিল প্রাণহীন পদার্থ নিয়ে। তার উপকরণ 
ছিল মাটি জল লোহা পাথর প্রভৃতি; আর সঙ্গে সঙ্গে ছিল 
অক্সিজেন হাইড্রোজেন নাইট্ৰোজেন প্রভৃতি কতকগুলি গ্যাস। 
নানা রকমের প্রচণ্ড আঘাতে তাদেরই  উলটপালট ক'রে 
জোড়াতোড়া দিয়ে নদী পাহাড় সমুদ্রের রচনা ও অদলবদল 
চলছিল। এমন সময়ে এই বিরাট জীবহীনতার মধ্যে দেখা 
দিল প্রাণ আর তার সঙ্গে মন। এদের পূর্ববর্তী পদার্থরাশির 
সঙ্গে এর কোনোই মিল নেই । 

নক্ষত্রদের প্রথম আরম্ভ যেমন নীহারিকায় তেমনি 
পৃথিবীতে জীবলোকে প্রথম যা প্রকাশ পেল তাকে বল৷ 
যেতে পারে প্রাণের নীহারিকা । সে একরকম অপরিস্ফুট 
ছড়িয়ে-পড়া প্রাণ-পদার্থ, ঘন লালার মতো অঙ্গবিভাগহীন-__ 
তখনকার ঈষং-গরম সমুদ্রজলে ভেসে বেড়াত। তার নাম 
দেওয়া হয়েছে প্রোটোপ্রাজম্। যেমন নক্ষত্র দানা বেঁধে ওঠে 
আগ্নেয় বাষ্পে, তেমনি বহুযুগ লাগল এর মধ্যে মধ্যে একটি 
একটি পিণ্ড জমতে। সেইগুলির এক শ্রেণীর নাম দেওয়া 
হয়েছে অমীব| ; আকারে অতি ছোটো; অণুবীক্ষণ দিয়ে 
দেখা যায়; পঙ্কিল জলের ভিতর থেকে এদের পাওয়া যেতে 
পারে। এদের মুখ চক্ষু হাত পা নেই। আহারের খোঁজে 
ঘুরে বেড়ায়। দেহপিণ্ডের এক অংশ প্রসারিত ক'রে দিয়ে 
“পায়ের কাজ করিয়ে নেয়। খাবারের সম্পর্কে এলে সেই 
সাময়িক পা দিয়ে সেটাকে টেনে নৈয়। পাকযন্ত বানিয়ে 
নেয় 'দেহের একটা অংশে। নিজের সমস্ত দেহটাকে ভাগ 
করে করে তার বংশবৃদ্ধি হয়। এই অমীবারই আর এক 
শাখা দেখা দিল, তাঁরা দেহের চারিদিকে আবরণ বানিয়ে 
তুললে, শামুকের মতো ৷ সমুদ্রে আছে এদের কোটি কোটি 
সুঙ্মা দেহ। এদের এই দেহপক্ক জমে জমে পৃথিবীর স্থানে 
স্থানে খড়িমাটির পাহাড় তৈরি হয়েছে। 
বিশ্বরচনার মূলতম উপকরণ পরমাণু ; সেই পরমাণুগুলি 
অচিন্তনীয় বিশেষ নিয়মে অতি সূক্ষ্ম জীবকোষরূপে সংহত 
হোলো। প্রত্যেক কোষটি সম্পূর্ণ এবং স্বতন্ত্র, তাঁদের 

প্রত্যেকের নিজের ভিতরেই একটা আশ্চর্য শক্তি আছে যাতে 
করে বাইরে থেকে খাগ্ত নিয়ে নিজেকে পুষ্ট, অনাবশ্যককে ত্যাগ 
ও নিজেকে বহুগুণিত করতে পারে। এই বহুগুণিত করার 
শক্তি দ্বারা ক্ষয়ের ভিতর দিয়ে, মৃত্যুর ভিতর দিয়ে প্রাণের ধারা 
প্রবাহিত হয়ে চলে । - 

এই জীবাণুকোষ প্রাণলোকে প্রথমে একলা হয়ে দেখা 
দিয়েছে। তার পরে এরা যত সংঘবদ্ধ হোতে থাকল ততই" 
জীবজগতে উৎকর্ষ ও বৈচিত্র্য ঘটতে লাগল। যেমন বহু- 
কোটি তারার সমবায়ে একটি নীহারিকা তেমনি বহুকোটি 
জীবকোষের সমাবেশে এক-একটি দেহ। বংশাবলীর ভিতর 
দিয়ে এই দেহজগৎ একটি প্রবাহ স্থষ্টি ক'রে নূতন নৃতন 
রূপের মধ্যে দিয়ে অগ্রসর হয়ে চলেছে। আমরা এতকাল 
নক্ষত্রলোক সূর্যলোকের কথা আলোচনা ক'রে এসেছি । তার 
চেয়ে বহুগুণ বেশি আশ্চর্য এই প্রাণলোক। উদ্দাম তেজকে 
শান্ত করে দিয়ে ক্ষুদ্রায়তন গ্রহরূপে পৃথিবী যে অনতিক্ষু্ 
পরিণতি লাভ করেছে সেই অবস্থাতেই প্রাণ এবং তার 
সহচর. মনের আবির্ভাব সম্ভবপর হয়েছে, এ কথা যখন চিন্তা 
করি তখন স্বীকার করতেই হবে জগতে এই পরিণতিই শ্রেষ্ঠ 
পরিণতি। যদিও প্রমাণ নেই, এবং প্রমাণ পাওয়া আপাতত 
অসম্ভব তবু এ কথা মানতে মন যায় না যে, বিশ্বব্ৰহ্মাণ্ডে এই 
জীবনধারণযোগ্য চৈতন্তপ্রকাশক অবস্থা একমাত্র এই পৃথিবীতেই 
ঘটেছে__ যে, এই হিসাবে পৃথিবী সমস্ত জগৎধারার একমাত্র 
ব্যতিক্রম । 


উপসংহার 


একদা জগতের সকলের চেয়ে মহাশ্চর্য বার্তা বহন ক'রে 
বহুকোটি বৎসর পূর্বে তরুণ পৃথিবীতে দেখা দিল আমাদের 
চক্ষুর অদৃশ্য. একটি জীবকোষের কণা। কী মহিমার ইতিহাস 
সে এনেছিল কত গোপনে । দেহে দেহে অপরূপ শিল্পসম্পদ- 
শালী তার স্থ্িকার্ধ নব নব পরীক্ষার ভিতর দিয়ে অনবরত চলে 
আসছে। যোজনা করবার, শোধন করবার, অতিজটিল করমতন্্ 
উদ্ভাবন ও চালনা! করবার বুদ্ধি প্রচ্ছন্নভাবে তাদের মধ্যে কোথায় 
আছে, কেমন করে তাদের ভিতর দিয়ে নিজেকে সক্রিয় করছে, 
উত্তরোত্তর অভিজ্ঞতা জমিয়ে তুলছে, ভেবে তার কিনারা পাওয়া 
যায় না। অতিপেলব বেদনাশীল জীবকোষগুলি বংশাবলীক্রমে 
যথাযথ পথে সমষ্টি বাধছে জীবদেহে, নানা অঙ্গপ্রত্যঙ্গে ; নিজের 
ভিতরকার উদ্যমে জানি না কী ক'রে দেহক্রিয়ার এমন আশ্চর্য 
কর্তব্য বিভাগ করছে । যে কোষ পাকযন্ত্ৰের তার কাজ এক 
রকমের, যে কোষ মস্তিষ্কের তার কাজ একেবারেই অন্য রকমের। 
অথচ জীবাণুকোষগুলি মূলে একই ৷ এদের দুরহ কাজের ভাগ- 
বাটোয়ারা হোলো কোন্‌ হুকুমে এবং এদের বিচিত্র কাজের মিলন 
ঘটিয়ে স্বাস্থ্য নামে একটা সামগ্রস্ত সাধন করল কিসে। জীবাণু 
কোষের দুটি প্রধান ক্রিয়া আছে, বাইরে থেকে খাবার জুগিয়ে 
বাঁচা ও বাড়তে থাকা, আর নিজের অনুরূপ জীবনকে উৎপন্ন 
ক'রে বংশধারা চালিয়ে যাওয়া। এই আত্মরক্ষা ও বংশরক্ষার 
জটিল প্রয়াস গোড়াতেই এদের উপর ভর করল কোথা থেকে ৷” 


১০৮ - বিশ্বপরিচয় 


অপ্ৰাণ বিশ্বে যে সব ঘটনা ঘটছে তার পিছনে আছে সমগ্র 
জড়জগতের ভুমিকা । মন এই সব ঘটনা জানছে, এই জানার 
পিছনে মনের একটা বিশ্বভূমিকা কোথায়। পাথর লোহা 
গ্যাসের নিজের মধ্যে তো জানার সম্পর্ক নেই । এই দুঃসাধ্য 
প্রশ্ন নিয়ে বিশেষ একটা যুগে প্রাণ মন এল পৃথিবীতে-- অতি 
ক্ষুদ্র জীবকোষকে বাহন ক'রে । 

পৃথিবীর স্্টি-ইতিহাসে এদের আবির্ভাব অভাবনীয় ৷৷ 
কিন্ত সকল-কিছুর সঙ্গে সম্বন্ধহীন একান্ত আকম্মিক কোনো 
অস্থ্যৎপাতকে আমাদের বুদ্ধি মানতে চায় না। আমরা জড় 
বিশ্বের সঙ্গে মনোবিশ্বের মূলগত এক্য কল্পনা করতে পারি 
সর্বব্যাপী তেজ বা জ্যোতিঃ -পদার্থের মধ্যে । অনেক কাল পরে 
বিজ্ঞান আবিষ্কার করেছে যে, আপাতদৃষ্টিতে যে সকল স্থূল পদার্থ 
জ্যোতিহান তাদের মধ্যে প্রচ্ছন্ন আকারে নিত্যই জ্যোতির ক্রিয়া 
চলছে । এই মহাজ্যোতিরই সুক্ষ্ম বিকাশ প্রাণে এবং আরো 
সূক্মতর বিকাশ চৈতন্যে ও মনে ৷ বিশ্বস্থষ্টির আদিতে মহাজ্যোতি 
ছাড়া আর কিছুই যখন পাওয়া যায় না, তখন বলা যেতে পারে৷ 
চৈতন্যে তারই প্রকাশ । জড় থেকে জীবে একে একে পর্দী উঠে 
মানুষের মধ্যে এই মহাচৈতন্যের আবরণ ঘোঁচাবার সাধনা 
চলেছে। চৈতন্যের এই মুক্তির অভিব্যক্তিই বোধ করি স্থষ্টির, 
শেষ পরিণাম । 

পণ্ডিতের! বলেন, বিশ্বজগতের আয়ু ক্রমাগতই ক্ষয় হচ্ছে, 
এ কথা চাপা দিয়ে রাখা চলে না। মানুষের দেহের মতোই 

তাপ নিয়ে জগতের দেহের শক্তি । তাপের ধর্মই হচ্ছে যে, খরচ 
হোতে হোতে ক্রমশই নেমে যায় তার উদ্মা। স্থৰ্যের উপরি- 
তলের স্তরে যে তাপশক্তি আছে তার মাত্রা হচ্ছে শুন্াডিগ্রির 
উপরে ছয় হাজার সেণ্টিগ্রৰেড। তারই কিছু কিছু অংশ নিয়ে 
পৃথিবীতে বাতাস চলছে, জল পড়ছে, প্রাণের উদ্যমে জীবজ্ত 
চলা ফেরা করছে ৷ সঞ্চয় তো ফুরোচ্ছে, একদিন তাপের শক্তি 
মহাশূন্যে ব্যাপ্ত হয়ে গেলে আবার তাকে টেনে নিয়ে এনে রূপ 
দেবার যোগ্য করবে*কে। একদিন আমাদের দেহের সদাচঞ্চল 
তাপশক্তি চারিদিকের সঙ্গে একাকার হয়ে যখন মিলে যায়, 
তখন কেউ তো তাকে জীবধাত্রায় ফিরিয়ে আনতে পারে না। 
জগতে যা ঘটছে, যা চলছে, পিঁপড়ের চলা থেকে আকাশে 
নক্ষত্রের দৌড় পযন্ত, সমস্তই তো বিশ্বের হিসাবের খাতায় খরচের 
অঙ্ক ফেলে চলেছে। সে সময়টা যতদূরেই হোক একদিন বিশ্বের 
নিত্য খরচের তহবিল থেকে তার তাপের সম্বল ছড়িয়ে পড়বে 
শৃন্তে। এই নিয়ে বিজ্ঞানী গণিতবেততা বিশ্বের মৃত্যুকালের 
গণনায় বসেছিল। 

আমার মনে এই প্রশ্ন ওঠে, সূর্য নক্ষত্র প্রভৃতি জ্যোতিক্ষের 
আরম্তকালের কথাও তো দেখি অঙ্ক পেতে পঞ্ডিতেরা নিৰ্দিষ্ট করে 
থাকেন । অসীমের মধ্যে কোথা থেকে আরম্ত হোলো । অসীমের 
মধ্যে একান্ত আদি ও একান্ত অস্তের অবিশ্বাস্ত তর্ক চুকে যায় 
যদি মেনে নিই আমাদের শাস্ত্ৰে যা বলে, অর্থাৎ কল্পে কল্লান্তরে * 
সৃষ্টি হচ্ছে আর বিলীন হচ্ছে, ঘুম আর ঘুম-ভাঙার মতো। 


১১০ বিশ্বপরিচয় 


সৌরলোকের বিভিন্ন জ্যোতিষ্বের গতি ও অবস্থিতির ভিতর 
রয়েছে একটা বিরাট শৃঙ্খলা ; বিভিন্ন গ্রহ চক্ৰপথে প্রায় একই 
সমক্ষেত্রে থেকে একটা ঘুর্ণিটানের আবর্তে ধরা প'ড়ে একই 
দিকে চ'লে সুবপ্রদক্ষিণের পালা শেষ করছে। স্থষ্টির গোড়ার 
কথা ধারা.ভেবেছেন তারা এতগুলি তথ্যের মিলকে আকন্মিক 
বলে মেনে নিতে পারেননি । যে মতবাদ গ্রহলোকের এই 
শৃঙ্খলার সুস্পষ্ট কারণ নির্দেশ করতে পেরেছে তাই প্ৰাধান্য 
পেয়েছে সব চেয়ে বেশি। যে সব বন্তসংঘ নিয়ে সৌরমগুলীর 
্থ্টি তাদের ঘূর্নিবেগের মাত্রার হিসাব একটা প্রবল অন্তরায় 
হয়ে দাড়িয়েছে এ সব মতবাদকে গ্রহণযোগ্য করার পক্ষে । 
হিসাবের গরমিল যেখানে মাত্রা ছাড়িয়ে গেছে সেই মতকেই 
দিতে হয়েছে বাতিল করে। ঘূর্ণিবেগের মাত্রা প্রায় ঠিক রেখে 
যে দু-একটি মতবাদ এতকাল টিকে ছিল তাদের বিরুদ্ধেও নূতন 
বিঘ্ন এসে উপস্থিত হয়েছে। আমেরিকার প্রিন্স্টন বিশ্ব- 
বিদ্যালয়ের মানমন্দিরের ডিরেক্টর হেন্রি নরিস রাসেল সম্প্ৰতি 
জীন্স্‌ ও লিট্‌ল্টনের মতবাদের যে বিরুদ্ধ সমালোচনা করেছেন 
তাতে মনে হয়, কিছুদিনের মধ্যেই এদেরও বিদায় নিতে হবে 
গ্রহণযোগ্য মতবাদের পর্যায় থেকে, পূর্ববর্তী বাতিল-করাদের 
পাশেই হবে এদের স্থান | নক্ষত্রের সংঘাতে গ্রহলোকের সৃষ্টি 
হোলে জলন্ত গ্যাসের যে টানাস্ুত্র বের হয়ে আসত তার তাঁপ- 
মাত্রা এত বেশি হোত যে এই বাম্পপিগ্ডের বিভিন্ন অংশ ছিন্ন: 
বিচ্ছিন্ন হয়ে পড়ত ৷ কিন্তু অতিদ্রত তাপ ছড়িয়ে দিয়ে এই 
টানাস্ুতর ঠাণ্ডা হয়ে একটা স্থিতি পেতে চাইত। এই ছুই বিরুদ্ধ 

শক্তির ক্রিয়ায়, মুক্তি আর বন্ধনের টানাটানিতে কার জিত হবে 
তাই নিয়েই হেন্রি রাসেল আলোচনা করেছেন। আমাদের 
কাছে দুৰ্বোধ্য গণিতশাস্ত্ৰের হিসাব থেকে মোটামুটি প্রমাণ হয়েছে 
যে, টানান্মত্রের প্রত্যেকটি পরমাণু তেজের প্রবল অভিঘাতে 
বিবাগী হয়ে মহাশূন্যে বেরিয়ে পড়ত, জমাট বেঁধে গ্রহলোক সৃষ্টি 
করা তাদের পক্ষে সম্ভব হোত না। যে বাধার কথা তিনি 
আলোচনা করেছেন তা জীন্স্‌ ॥ও লিট্ল্টনের প্রচলিত 
মতবাদের খুলে এসে কঠোর আঘাত ক'রে তাদের আজ 
ধূলিসাৎ করতে উদ্যত হয়েছে । 


